سووڕی بڕایتۆن - ویکیپیدیا، ئینسایکڵۆپیدیای ئازاد\nسووڕی بڕایتۆن (بە ئینگلیزی:Brayton cycle) کە سووڕێکی سیرمۆداینەمیکیە بە ناوی زانای ئەمریکی(جۆرج برایتۆن)ناونراوە کە دۆزرەوەی سووڕەکەیە پرۆسەکەیە کە تیایدا باسی بزوێنەری گەرمی پەستان نەگۆر دەکات لە بنەڕەتدا مەکینەی برایتۆن دوو جۆرە پستنی بە کاردەهێنا کە دووجۆر بوون پستنی کۆمپرێسەر و پستنی سوتان بەڵام لە ئێستادا مەکینەی تۆڕباینی گاز و مەکینەی فسقێنەری هەوایی ئەوان زیاتر ئێستا لەسەر بنەمایی برایتۆن کار دەکەن وە لە بنەرەتدا بزوێنەری برایتۆن لەسەر سیستەمی داخراوە بووە بەڵام لە ئێستادا لەسەر سیستەمی کراوە بەکاردێت هەروەها لە کۆندا وەکو شیکەرەوەی سیرمۆداینەمیک بەکاردەهات.\nبزوێنەری[بەستەری مردوو] گازیی بڕایتن 1872\nبزوێنەری[بەستەری مردوو] جووڵەی بڕایتنی کۆڵەکەیی 1872\nبزوێنەری[بەستەری مردوو] برایتۆن ١٨٧٥\nبزوێنەری[بەستەری مردوو] کاری دووانی پەستان-جێگیر 1877\nبزوێنەری[بەستەری مردوو] چوار هەنگاوی تەقینەوەی هەوا 1889\nبزوێنەری[بەستەری مردوو] چوار هەنگاوی تەقینەوەی هەوا 1890\nشێوازی کارکردنی بزوێنەری برایتۆن:\nبزوێنەری برایتۆن لە سێ بەش پێکهاتووە یەکەم کۆمپێسەر(compressor)دووەم ژووری تێکەڵکەر(mixing chamber) سێیەم ئیکسپاندەر(expander) ئەوە بزوێنەری برایتۆنی کۆن بوو بەڵام لە ئێستادا بزوێنەری برایتۆن لە جۆری تۆرباینە هەرچەندە برایتۆن پستنی دروست کرد.\nکە شێوازی و میکانیزمی بەم شێوە بوو کە هەوا لەدەرەوە دێتە ناو پستنەکە بەهۆی کۆمرێسەرەوە دەپەستێورێ پاشان هەوای پەستێنەراو بەناو ژووری تێکەڵکەر دەروات و کەلەوێدا سوتەمەنی زیاد دەکرێت دواتر هەوای پەستێنراو لەگەڵ سوتەمەنیەکە تێکەڵ دەکرێت دەچێتە بەشی سوتان لە بەشی ژووری سوتان دەسوتێت و ووزەی پێویست بەدەست دێت ئەوە وادەکات هەوای گەرم و بەرهەمەکانی تری سوتان بڵاوبێنەوە لەناو پستەنەکە یان سلیندەرەکە.\nخولی برایتۆنی نموونەی لە چوار پرۆسەی سەرەکی پێکدێت:\nیەکەم: پرۆسەی گەرمی یەکسان یان پرۆسەی گەرمی هاوتا (isentropic processe). کەتیایدا هەوای دەرەوە ناو کۆمپرێسەرەکە دەپەستێورێ\nدووەم: پرۆسەری پەستان هاوتا ( isobaric process) کەتیایدا هەوای پەستێنراو بەناوی چەمبەری سوتاندا دەروات کەتیایدا سوتەمەنیەکە دەسوتێندرێت و هەوایەکە گەرم دەکات\nسێیەم : پرۆسەی گەرمی هاوتا (isentropic process) هەوای گەرمکراو پەستێنراو ووزەی لێ دەردەچێت بەڵاودەبێتەوە بەناو تۆرباینەکە\nچوارەم : پرۆسەی پەستان هاوتا isobaric process) دوبارە گەرم کردنەوەی هەوا\nFigure 1: Brayton-cycle efficiency\nFigure 2: Brayton-cycle specific power output\nچۆنیەتی زیادکردنی ووزەی بەرهەم هاتوو لە خولی برایتۆن:\nرێگای یەکەم: پرۆسەی چەند بارە گەرم کردنەوەی هەوا کەتیایدا هەوایە سوتاوەکە بەناو زنجیرەکەیە تۆربایندا تێپەڕدەبێت پێشە ئەوەی بەرەو هەوای دەرەوە بەتەقێتەوە کە سودی هەیە بۆ زیادکردنی ووزەی بەرهەم هاتوو لەوانەیە هەتا ١٠٠٠ پلەی سیلیزی زیاد بکرێت بەهۆی پرۆسەی دوبارە گەرم کردنەوە لەوانەیە زیان بە کانزای پێکەهاتوی چەمبەرەکە بگەینێت رێکاری تر دۆزراوەتەوە کە پێی دەلێن ( thrust nozzle ) لە جیاتی تۆرباین بەکاردێت کەوا دەتوانێت بەرگەی هەتا ٢٠٠٠ پلەی سیلیزی بگرێت بەڵام ئەم کردارە سوتەمەنی زیاتر دەوێت.\nرێگای دووەم : بەهۆی پرژاندنی ئاو بۆ ناو کۆمپرێسەرەکە کە بارستەی شلەی رۆشتوو زیاد دەبێت بەمەش ووزەی بەرهەم هاتوو زیاد دەکات لەناو کۆمپرێسەرەکە وە پلەی گەرمی زیاد دەکات بێگومان ئەمە لە کۆمپرێسەری دووەم ئەو کردارە روودەدات\nرێگاکانی زیاد کردنی چوستی برایتۆن سایکڵ:\nرێگای یەکەم: بەزیادکردنی رێژەی پەستان چوستی برایتۆن زیاد دەکات وەکو خولی برایتۆن کە هەمەچەشنە وەکو زیادکردنی چوستی لە سوری ئۆتۆ کە تیایدا رێژی پەستاوتن زیاد دەکات (پەستاوتن) ratio)هەرچەندە زیادکردنی پەستان سنوردارە لەرووی پراکتیکیەوە وەلە پێش هەموو شتێک پلەی گەرمی پەستێنەر زیاد دەکات واتا کۆمپرێسەر ئەمەش وادەکات کە بەرزی پلەی گەرمی گازە دەرچووەکان دەبێتە هۆی دەرچوون لەرێژەی دەرچوون لە مادەی کانزاکان لەسنوری خۆی وە تا رادەیەک ئەم کردارە سنووردارە.\nرێگای دووەم: بەزیاد کردنی گەرمی ئەگەر خولی برایتۆن پەستان کەم بکەینەوە پلەی گەرمی زیاد بکەین ئەوە گازی دەرچوو لە قۆناغی کۆتایی تۆرباینەکە گازەکە لەوانەیە گەرمتر دەبێت لە قۆناغی سەرەتای لەو حاڵەتەدا دەبێت ئاڵوگۆڕکەرێکی بەکاربێت بۆ گواستنەوەی وزەی گەرمی لەگازی دەرچوو بۆ کۆمرێسەری سەرەتا پێش ئەوەی بچێتە ناو ژووری سوتان بەمەش ووزەت گەرمی گوزراو دوبارە بەکاردێتەوە ئەمەش دەبێتە هۆی زیادکردنی چوستی ئەمەش رێگایەک لەدوبارە بەکارهێنانەوەی گەرمی ریسایکڵ. recycle ئەمەش سنوردارە وەکو رێگاکەی پێشوو چونکە گواستنەوەی گەرمی لە دەرچەی چوونە دەرەوە بۆ دەرچەی چونەژوورەوە لە بنەرەتدا چوستی کەم دەکات هەرچەندە ئامانجی ئێمە ئەوەیە کە چوستیەکەی زیاد بکات چونکە زیاد بوونی گەرمی هەواکە کۆمرێسەرەکە زیاتر ماندوو دەکات بەس ئەمە زیاتر بۆ ئەو مەکینانەی کە هایدرۆجین بەکاردێنن سەرکەوتووترە .\nوەرگیراو لە «https://ckb.wikipedia.org/w/index.php?title=سووڕی_بڕایتۆن&oldid=828608»\nئەم پەڕەیە دواجار لە ٠١:١٨ی ٢٥ی ئابی ٢٠٢١ نوێ کراوەتەوە.


كۆی گشتی گیانله‌ده‌ستدان به‌كۆرۆنا لە عێراق بۆ 318 كه‌س به‌رزبوه‌ته‌وه - هيوای کۆرد\nHome » هەواڵ » عێراق » كۆی گشتی گیانله‌ده‌ستدان به‌كۆرۆنا لە عێراق بۆ 318 كه‌س به‌رزبوه‌ته‌وه\nكۆی گشتی گیانله‌ده‌ستدان به‌كۆرۆنا لە عێراق بۆ 318 كه‌س به‌رزبوه‌ته‌وه\nin عێراق, هەواڵ 06/06/2020\t0\nوه‌زاره‌تی ته‌ندروستی عێراق، ئه‌مڕۆ هه‌ینی رایگه‌یاند، له‌ئه‌نجامی ئه‌و پشكنینانه‌ی ئه‌نجامدراون، هه‌زار و 252 توشبوی نوێی ڤایرۆسی كۆرۆنا ده‌ستنیشانكراون، هه‌روه‌ها 30 كه‌سیش به‌هۆی ئه‌و ڤایرۆسه‌وه گیانیانله‌ده‌ستداوه، 331 كه‌سیش كه هه‌ڵگری كۆرۆنا بون چاكبونه‌ته‌وه.\nبه‌گوێره‌ی راگه‌یه‌ندراوێكی وه‌زاره‌تی ته‌ندروستی عێراق، له‌ماوه‌ی 24 كاتژمێری رابردودا، هه‌زار و 252 توشبوی نوێی ڤایرۆسی كۆرۆنا ده‌ستنیشانكراون، كۆی توشبوانی ڤایرۆسه‌كه‌ش گه‌یشتوه‌ته 11 هه‌زار و 98 توشبو.\nوه‌زاره‌تی ته‌ندروستی عێراق ئه‌وه‌شیخستوه‌ته‌ڕو، هه‌ر له‌و ماوه‌یه‌دا 33 كه‌س به‌هۆی ڤایرۆسی كۆرۆناوه گیانیانله‌ده‌ستداوه، به‌وه‌ش كۆی گشتی گیانله‌ده‌ستدان بۆ 318 كه‌س به‌رزبوه‌ته‌وه.\nوه‌زاره‌تی ته‌ندروستی و ژینگه ئاماژه‌ی بۆئه‌وه‌شكردوه، هه‌ر له‌ماوه‌ی 24 كاتژمێری رابردودا، 331 كه‌س كه هه‌ڵگری ڤایرۆسه‌كه بون چاكبونه‌ته‌وه و نه‌خۆشخانه‌یان جێهێشتوه، كۆی گشتی چاكبوانیش بۆ چوار هه‌زار و 904 كه‌س به‌رزبوه‌ته‌وه.\nعێراق كۆرۆنا وه‌زاره‌تی ته‌ندروستی\t2020-06-06\nTagged with: عێراق كۆرۆنا وه‌زاره‌تی ته‌ندروستی\n“توانای وەرگرتنی نەخۆشمان نەماوە”


موشه‌كانی ڕوسیا به‌های لیره‌ی توركی خستوه‌ته مه‌ترسییه‌وه\n1480 جار خوێندراوه‌ته‌وه\nسوربوونی توركیا بۆ كڕینی سیستمی به‌رگریی موشه‌كی ئێس-400 له ڕوسیا، به‌های لیره‌ی توركی دابه‌زاند.\nدوای ئه‌وه‌ی به‌رپرسانی توركیا له‌سه‌روو هه‌موویانه‌وه ڕه‌جه‌ب ته‌یب ئه‌ردۆغان-ی سه‌رۆك كۆماری توركیا جه‌ختیكرده‌وه له‌كڕینی سیستمی به‌رگریی موشه‌كی ئێس-400 له‌ڕوسیا، لیره به‌هاكه‌ی له‌بازاڕه‌كانی توركیا به‌شێوه‌یه‌كی به‌رچاو له‌ده‌ستدا.\nئه‌مڕۆ هه‌ینی به‌های لیره به‌رامبه‌ر به دۆلار له 5.4583 بۆ 5.4780 دابه‌زینی به‌خۆیه‌وه بینی، ئه‌ویش به‌هۆی مه‌ترسی سزادانی توركیا له‌لایه‌ن ئه‌مریكاوه، به‌هۆی كڕینی سیستمی به‌رگریی موشه‌كی له‌ڕوسیا، كه پێشتر ئه‌مریكا هۆشداریدابوه توركیا له‌وه‌ی ئه‌و گرێبه‌سته له‌گه‌ڵ ڕوسیا ئه‌نجامنه‌دات.\nساڵی ڕابردوو به‌هۆی سزاكانی ئه‌مریكا بۆسه‌ر توركیا به‌هۆی كه‌یسی قه‌شه ئه‌ندرۆوه، لیره‌ی توركی له‌سه‌دا 30 به‌هاكه‌ی له‌ده‌ستدا، بۆیه پێشبینیده‌كرێت ئه‌گه‌ر توركیا سوربێت له‌سه‌ر كڕینی ئه‌و سیستمه به‌رگرییه موشه‌كییه، ئه‌وا ئه‌مریكا سزای ئابووری به‌سه‌ر ئه‌و وڵاته‌دا ده‌سه‌پێنێت.


صفحه اصلیبەرهەمەکانقاڵبی کانزایی کۆنکرێتیقاڵب بەستنی کاریتە و یەکپارچە کۆنکرێت\nبه یارمەتی قاڵببەستنی مۆدولار دەکرێ نێوان دوو ئەستوون یان دیوار قاڵبی کۆنکرێتی دروست بکەیت. لەم شێوازەدا قاڵبەکان لە بڕگەیەکی خوارەوە و دوو پانێلی قاڵبیش وەکوو دیوار بەکار دەهێندرێتن و بە مەبەستی پاراستنی خۆڕاگری گوشاری کۆنکرێتی گیرە جیاوازەکان کە لە درێژەدا شڕۆڤەیان دەکەین بەکاردەهێندرێن. قاڵببەستنی یەکپارچە کۆنکرێتی بەپێی جۆرەکانی کۆنکرێت جیاواز دەبێت


جه‌نجاڵی شه‌قام و كێشه‌ی هاتوچۆ\nشاره مۆدێرنه‌كانی ئه‌مڕۆ ڕووبه‌ڕووی هه‌ندێ كێشه‌ی سه‌ره‌كی ده‌بنه‌وه، یه‌كێك له‌وانه كێشه‌ی ته‌نگژه‌ی هاتوچۆیه، ئه‌گه‌ر شاری سلێمانی به نموونه وه‌ربگرین ده‌بینین شه‌قامه‌كانی به ژماره‌یه‌كی زۆر له ئوتومبیلی جۆراوجۆر قه‌رباڵغ‌و جه‌نجاڵ بووه به‌هۆی هه‌ندێك هۆكاره‌وه له‌وانه:\nزۆربه‌ی خه‌ڵك له سه‌نته‌ری شاردا كار ده‌كه‌ن كه هه‌ندێك له شه‌قامه‌كانی به‌به‌رته‌سكی ماونه‌ته‌وه.\nكه‌می پاركه‌كانی ناوشارو پارككردنی ئوتومبیل له‌كه‌نار شه‌قامه‌كان كه‌ده‌بێته هۆی زیادبوونی جه‌نجاڵی شه‌قامه‌كان.\nخه‌ڵكی هۆكاری گواستنه‌وه‌ی گشتی به‌كارناهێنن وه‌ك پێویست، له‌به‌رئه‌وه‌ی گونجاو و له‌بارنییه بۆیان یاخود كرێكه‌ی گرانه یان به‌ئاسانی ده‌ست ناكه‌ون.\nخه‌ڵكی زۆرتر خاوه‌ن ئوتومبیلن وه ئوتومبیلی تایبه‌تی خۆیان به‌كارده‌هێنن.\nوه‌هه‌روه‌ها ئه‌وه‌ی په‌ستانه‌كه زیاتر ده‌كات ئه‌وه‌یه جێگیری ئوتومبیله‌كان له‌یه‌كتربڕو ترافیكه‌كاندا ده‌بێته هۆی پیسبوونی هه‌وا به ڕێژه‌یه‌كی زۆر به‌هۆی دووكه‌ڵا گازی ژه‌هراوی كه له ئه‌كزۆزی ئوتومبیله‌كانه‌وه فڕێ ده‌درێت.\nهه‌وڵی چاره‌سه‌ری جۆراوجۆر بۆ ئه‌م كێشه‌یه دانراوه له‌وانه:-\nبه‌كارهێنانی شه‌قامی بازنه‌یی وه شه‌قامه لاوه‌كییه‌كان، ئه‌م رێگاوبانانه ونبوون له‌به‌ر زۆری بیناكردن.\nپارككردن‌و سواربوون، ئوتومبیله‌كه‌ت راده‌گریت له پاركێكدا پاشان سواری پاص یان ته‌كسی ده‌بیت بۆ سه‌نته‌ری شار.\n* شه‌قامی یه‌ك ئاراسته، بۆ خێراكردنی گوزه‌ركردنی ئوتومبیله‌كان.\n* دروستكردنی پاركی چه‌ند قاتی بۆ ئوتومبیل.\n* قه‌ده‌غه‌كردنی ئوتومبیل له هاتنه ناوه‌وه وه بۆ سه‌نته‌ری شار بۆ ته‌رخانكردنی بۆ پیاده‌كان.\n* لێپێچینه‌وه‌ی شۆفێر كاتێك كه داخڵ به‌سه‌نته‌ری شار ده‌بێت.\nچاره‌سه‌ری ته‌واوه‌تی بۆ ته‌نگژه‌ی هاتوچۆ پێویستی به ووشیاری و قایل بوونی خه‌ڵكی هه‌یه كه بتوانن زیاتر هۆكاری گواستنه‌وه‌ی گشتی به‌كاربهێنن، جه‌نجاڵی هاتوچۆ كێشه‌یه‌كه له شه‌و و رۆژێكدا چاره‌سه‌ر ناكرێت به‌ڵك و ئه‌وه‌نده ده‌توانین له ئێستادا كه تێبینی و سه‌رنجه‌كانمان بخه‌ینه‌ڕوو سه‌باره‌ت به‌م كێشه‌یه به‌هیوای ئه‌وه‌ی هانده‌رێك بێت بۆ چاره‌سه‌ركردن، هه‌تا شاره‌كه‌مان ببێته شوێنێكی خۆش‌و بتوانین تیایدا بژین.\nbi group sex stories click anal sex stories\ncopay cards for prescription drugs go drug coupon card\netambutol dosis link ethambutol hydrochloride\ncoupons for prescription drugs discount card prescription viagra online coupon\nclomid tapasztalatok idiotygenii.com clomid\ndifference between naloxone and naltrexone click revia drug\nnaltrexone drug test heroin addiction low dose naltrexone interactions\nwiki naltrexone open naltrexone opioid antagonist\nmaltrexon link what is revia used for\nژماره‌ی بینین : 3580\nله‌سه‌رهێڵ : 3337


ڕێكخەری خۆپیشاندانەكان: بە بۆینباخەكەم ڕایانكێشام |\nHome سەرەکی ڕێكخەری خۆپیشاندانەكان: بە بۆینباخەكەم ڕایانكێشام\non: ئازار 28, 2018 In: سەرەکی, هەواڵ\nزیاتر لە 200 خۆپیشاندەر لە بادینان دەستگیر كراون\nلە ماوەی چەند ڕۆژی ڕابردووی خۆپیشاندانەكانی سنووری بادیناندا زیاتر لە 200 مامۆستا و خۆپیشاندەر دەستگیر كراون و ڕێكخەری خۆپیشاندانەكانی دهۆكیش ئاشكرای دەكات كە لە كاتی دەستگیركردنەكەیدا لە لایەن هێزە ئەمنییەكانەوە زۆری نەماوە بە بۆینباخەكەی بیخنكێنن.\nبە پێی زانیارییەكانی ״ئاژانس״ لە ماوەی چەند ڕۆژی ڕابردووی خۆپیشاندانەكانی سنووری بادیناندا نزیكەی 200 كەس دەستگیر كراون كە مامۆستا و فەرمانبەری تەندروستی و هاووڵاتی ئاسایی تێدا بووە كە بەشداریی خۆپیشاندانەكانیان كردووە بە شێوەیەك لە دهۆك 50 كەس و لە شیلادزێ و دێرەلۆك 100 كەس و لە ئاكرێ 30 مامۆستا دەستگیر كران لە زاخۆش 10 مامۆستای تر دەستگیر كراون كە بەشێكیان بە كەفالەت ئازاد كراون.\nئەودال بەرواری، ڕێكخەری خۆپیشاندانەكانی دهۆك كە یەكێك بوو لە دەستگیركراوەكان بە ״ئاژانس״ی وت: ״دوای چوونمان بۆ بەردەم پەروەردەی دهۆك لە لایەن ئاسایشەوە داوامان لێ كرا كە لەگەڵیان بچمە ناو ئۆتۆمبێلەكەیانەوە، بەڵام ڕەتمان كردەوە و دوایی بە زۆر ڕیباتەكەمیان گرت و بە دوای خۆیاندا ڕایانكێشام، ئەگەر چەند چركەیەكە تر ڕیباتەكەم بۆ شل نه‌کرایه گیانم لە دەست دەدا״.\nوتیشی״نزیكەی پێنج كاتژمێر لە ئاسایش دەستبەرسەر كرام ودواتر بەكەفالەت ئازاد كرام بەڵام كەیسەكەم براوەتە دادگای دهۆك بەتۆمەتی ئەوەی كە ئاژاوەم هێناوەتەوە و هێرشم كردووەتە سەر پۆلیس״.


ئاگادارییەك لە هاتووچۆی گەرمیانەوە - تۆڕی میدیایی خەڵک\nخەڵك- بڕیارە ئەمڕۆ سەرۆكایەتیی پەرلەمانی كوردستان و سەرۆك فراكسیۆنەكان، بۆ گفتوگۆكردن لەبارەی دەسپێكردنەوەی دانیشتنەكانی پەرلەمان كۆببنەوە. سامان ئەحمەد، بەڕێوەبەری ڕاگەیاندنی پەڕلەمانی كوردستان بە (خەڵك)ی ڕاگەیاند، ئەمڕۆ كاتژمێر 2ی دوای نیوەڕۆی ئەمڕۆ چوارشەممە 25/5/2022، سەرۆكایەتیی پەرلەمانی كوردستان و سەرۆك فراكسیۆنەكان، بۆ گفتوگۆكردن لەبارەی دەسپێكردنەوەی دانیشتنەكانی پەرلەمانی كوردستان كۆ ببنەوە. وتیشی، كۆبوونەوەكەی ئەمڕۆ بۆ گفتوگۆكردنە لەبارەی میكانیزمی دەستپێكردنەوەی دانیشتنەكان و ئەو بابەتانەی كە پێویستە بخرێنە بەرنامەی كاری دانیشتنەكانەوە. نزیكەی 90 رۆژە دانیشتنەكانی پەرلەمان پەك خراون لە كاتێكدا ئێستا جگە لە پرسی كاراكردنەوەی كۆمیسیۆن و یاسای ھەڵبژاردن، زیاتر لە 33 یاداشت و چەندین پرۆژە یاسا لەبەردەم سەرۆكایەتیی پەرلەماندان.\nئاگادارییەك لە هاتووچۆی گەرمیانەوە\nبەڕێوەبەرایەتی هاتوچۆی گەرمیان، ئاگاداری شۆفێران دەكاتەوە، ئەوانەی لە پێش بەرواری 2-1-2022 گرێبەستی كۆنی كڕینی ئۆتۆمبێلیان ئەنجامداوە، دەتوانن سەردانیان بكەن بۆ گواستنەوەی خاوندارێتی و گرێبەستی ئەلكترۆنیی ناوێت.\nلە ئاگادارییەكی بەڕێوەبەرایەتی هاتوچۆی گەرمیاندا هاتووە “ئاگاداری ئەو هاووڵاتیانە دەكەینەوە كە گرێبەستی كۆنیان هەیە ئەوانەی پێش (2/1/2022) گرێبەستیان كردووە، دەتوانن سەردانی بەڕێوبەرایەتیمان بكەن گواستنەوەی خاوەندارێتی.”\nگرێبەستی كۆن تاوەكو 15-3-2022 كاری پێدەكرێت و پێویستە تا ئەوكاتە مامەڵەی گواستنەوە ئەنجام بدەن.\nتەنها بۆ خانمان: چەند هەنگاوێک بۆ ئەوەی ببیتە سوپەرومێن\nقوربانیانی مین روو لە زیادبوونن


تەڕاویلکەی خەبات، نان و ئازادی. بەڕە لە لای تەنکەوە دەدڕێ . بەشی پێنجەم: نووسینی: عەزیز شێخانی – Giareng\nلە 31 ئۆکتۆبر , 2017


نه‌جمه‌دين كه‌ريم: پارێزگارى شه‌رعى كه‌ركووكم\nپارێزگارى كه‌ركووك نه‌جمه‌دين كه‌ريم\nپارێزگارى كه‌ركووك نه‌جمه‌دين كه‌ريم له ميانى به‌شداريكردنى له به‌رنامه‌ى (باسى رۆژ)ـى كوردستان24، رايگه‌ياند، پۆست بۆ من جێى بايه‌خ نه‌بووه و من به درێژايى ئه‌و ماوه‌يه‌ى له ده‌ره‌وه‌ش بوومه، له خه‌بات دانه‌بڕاووم و تا ئێستاش ئه‌ندامى مه‌كته‌بى سياسى يه‌كێتى نيشتيمانى كوردستانم.\nدكتۆر نه‌جمه‌دين كه‌ريم له باره‌ى لادانى له پۆستى پارێزگار به بڕيارى به‌غدا و دياريكردنى پارێزگار به وه‌كاله‌ت گوتى: "پۆست بۆ من جێى بايه‌خ نه‌بووه و من به درێژايى ئه‌و ماوه‌يه‌ى له ده‌ره‌وه‌ش بوومه، له خه‌بات دانه‌بڕاووم و تا ئێستاش ئه‌ندامى مه‌كته‌بى سياسى يه‌كێتى نيشتيمانى كوردستانم".\nگوتيشى: "مه‌كته‌بى سياسى يه‌كێتى به كرده‌وه هه‌ڵنه‌وه‌شاوه‌ته‌وه و ئێستاش مه‌كته‌بى سياسى به عه‌مه‌لى ئيشى خۆى ده‌كات و له‌گه‌ڵ لايه‌نه‌كان كۆبوونه‌وه ده‌كات".\nنه‌جمه‌دين كه‌ركووك گوتيشى: "تا ئێستا ته‌نها پارێزگار بۆ كه‌ركووك كه به شه‌رعى هه‌ڵبژێردرابێت، به‌نده‌يه".\nهه‌روه‌ها گوتى: "ئێمه هه‌ر ده‌گه‌ڕێينه‌وه كه‌ركووك به‌ڵام به سه‌رشۆڕى ناگه‌ڕێينه‌وه".\nبۆ ئه‌و خيانه‌ته‌تان كرد\nنه‌جمه‌دين كه‌ريم باسى ئه‌و كه‌سانه‌ى كرد، كه لێدوانى جياجيا له باره‌ى كه‌ركووكه‌وه ده‌ده‌ن و گوتى: "رۆژێك ده‌ڵێن ره‌وشى كه‌ركووك باشه و رۆژێك ده‌ڵێن خراپه و رۆژێك ده‌ڵێن كه‌ركووك به دانووستانيش نه‌بێت به شه‌ڕ وه‌ريده‌گرينه‌وه و ئه‌ى بۆ ئه‌و خيانه‌ته‌ت كرد".\nهه‌روه‌ها گوتى: "ئه‌گه‌ر چه‌ند كاتژمێرێك به‌رگرى بكرابا هه‌موو شت ده‌گۆڕا".\nروونيشيكرده‌وه، "تا ئه‌نجوومه‌نى پارێزگا كۆنه‌بێته‌وه و من لانه‌بات و پارێزگارێكى ديكه هه‌ڵنه‌بژێرێت، من ته‌نيا پارێزگارى كه‌ركووكم و پارێزگاى كه‌ركووك به ياساى سى پى ئه‌ى (ده‌سه‌ڵاتى كاتى هاوپه‌يمانان) به‌ڕێوه‌ده‌چێت و زياتر له 10 نووسراوى به‌غدا هه‌ن كه ره‌تيانكردووه‌ته‌وه شت بده‌نه كه‌ركووك له‌به‌ر ئه‌وه‌ى به ياساى جيا كارى كردووه، بۆچى بۆ ئه‌وه ياساى پێشوو بوو به‌ڵام ئێستا ده‌ڵێن ئه‌وه نابێت".\nهه‌روه‌ها گوتى: "ئه‌وه‌ى به‌غدا به‌رامبه‌ر به من كردوويه‌تى ناياساييه و واژووى سه‌رۆك كۆماريش قيمه‌تى نييه به‌ڵام هه‌ر به په‌رۆشه‌وه بوو بيكات".\nنه‌جمه‌دين كه‌ريم گوتى: "رۆژى 19ى ئه‌يلوول له قه‌ڵاى كه‌ركووك گه‌وره‌ترين كۆبوونه‌وه كرا و به‌رپرسانى لايه‌نه‌كان به‌شدار بوون و هه‌مووان كۆك بوون له‌سه‌ر ريفراندۆم و پشتيوانيان بۆ پارێزگارى كه‌ركووك ده‌ربڕى".\nهه‌روه‌ها گوتى: "به‌هيچ شێوه‌يه‌ك راست نييه بوترێت يه‌كێتى له‌گه‌ڵ ريفراندۆم نه‌بووه و ئه‌ى به‌رپرسانى يه‌كێتى نه‌بوون، په‌نجه مۆريان ده‌كرد و ده‌يانوت ده‌نگمان دا و ته‌نانه‌ت له ميدياش پيشان ده‌دران، به‌ڵام كاتێك پاشه‌كشێ روويداوه كه‌س خۆى ناكات به خاوه‌نى".\n"په‌له‌يان بوو مام جه‌لال ته‌واو بێت"\nنه‌جمه‌دين كه‌ريم له باره‌ى 16ى ئۆكتۆبه‌ره‌وه گوتى: "ئه‌و پرۆسه‌يه له كاتى نه‌خۆشكه‌وتنى مام جه‌لاله‌وه ده‌ستيپێكرد و كاتێك برايه ئه‌ڵمانيا ئه‌و گرووپه خه‌ريكى ئه‌و پيلانه بوون و له‌وێ هه‌موو دانيشتن و رێككه‌وتنيان له‌گه‌ڵ به‌غدا هه‌بوو له‌به‌ر به‌رژه‌وه‌ندى شه‌خسى بۆ ئه‌وه‌ى نه‌وتيان ده‌ست كه‌وێت يان شوێنى مام بگرنه‌وه و ته‌نانه‌ت په‌له‌يان بوو زوو مام جه‌لال ته‌واو بێت تا بگه‌ڕێنه‌وه ئه‌و پيلانه جێبه‌جێ بكه‌ن و هه‌ر ويستيشيان ته‌رمه‌كه‌ى ببه‌نه‌وه به‌غدا".\nهه‌روه‌ها گوتى: "دواى دانانى پرسه‌كه له به‌غدا كه هه‌مان گرووپى به‌رلين بوون، پيلانه‌كه‌يان دانابوو. هه‌مووشى به ئامۆژگارى و رێنمايى ئێران بوو، به‌رامبه‌ر به به‌رژه‌وه‌ندى خۆيان، چونكه گرووپه‌كه هيچيان ده‌سه‌ڵاتى ئه‌وه‌يان نه‌بوو و نه ئه‌ندامى سه‌ركردايه‌تى بوون و نه مه‌كته‌بى سياسى".\nگوتيشى: "له نه‌خشه رێگه‌ى يه‌كێتى و كۆبوونه‌وه‌ى سه‌ركردايه‌تى و مه‌كته‌بى سياسى و ئه‌نجوومه‌نى ناوه‌ند بڕيارى ريفراندۆم دراوه".\nروونيشيكرده‌وه، "رۆژى پێش ريفراندۆم ئه‌نجوومه‌نى ناوه‌ند بڕياريدا نابێت ريفراندۆم بكرێت به بێ شوێنه دابڕاوه‌كان".\nنه‌جمه‌دين كه‌ريم گوتيشى: "بڕيارى ره‌سمى يه‌كێتى ئه‌وه بوو كه ريفراندۆم بكرێت".\nئاشكراشيكرد، "له كۆبوونه‌وه‌ى دوكان، وه‌ك دوا كارت بافل تاڵه‌بانى داوايكردبوو، ده‌بێت ته‌سليم بن، ئه‌گه‌ر نه‌يكه‌ن، ئه‌وا ئه‌وانه رووده‌دات".\nهه‌روه‌ها گوتى: "به‌غدا له سه‌ره‌تاوه ئه‌و نيازه‌ى هه‌بوو. هۆكارى ئه‌و له‌شكركێشييه ريفراندۆم نه‌بووه. پێشتر ئێمه داوامان ده‌كرد، پێش مووسڵ حه‌ويجه رزگار بكرێت. ته‌نانه‌ت له‌گه‌ڵ قاسم سوله‌يمانيش باس له‌وه كرا چۆن حه‌ويجه بگيرێت. به‌ڵام ئه‌وان چوونه مووسڵ بۆ ئه‌وه‌ى دواى مووسڵ بێنه‌وه حه‌ويجه و له‌شكركێشى بكه‌نه سه‌ر كه‌ركووك".\nروونيشيكرده‌وه، "سێ رۆژ پێش رووداوه‌كه، هه‌ندێك له هێزه‌كان فه‌رمانيان بۆ هاتبوو له لايه‌ن كوده‌تاچييه‌كانه‌وه بۆ ئه‌وه‌ى شه‌ڕ نه‌كه‌ن و كۆبوونه‌وه‌يان كردبوو. هێزيش زنجيره‌يه و ليوايه‌ك له سلێمانييه‌وه هاتبوو شوێنى خۆى به‌جێهێشت و ليواكه‌ى حه‌مه ته‌په دێيش ناچار بوو بكشێته‌وه، كه شه‌ڕ له ناوچه‌ى پيشه‌سازى هه‌بوو و ليواى شێركۆ شوانى شه‌ڕيان ده‌كرد و به‌ڵام كاتێك زانيان پێشمه‌رگه له هه‌موو لايه‌ك كشانه‌وه، ئه‌وانيش كشانه‌وه".\nنه‌جمه‌دين كه‌ريم ئاماژه‌ى بۆ ئه‌وه‌شكرد، له ئه‌نجوومه‌نى ئاسايشى نه‌ته‌وه‌يى ئه‌مريكاش دۆستم هه‌يه پرسياريان لادرووست بووه كه چۆن پێشمه‌رگه شكاوه، ئه‌وان پێيان وابوو، 12 كاتژمێر به‌رگرى كرابا ئه‌و پيلانه سه‌رى نه‌ده‌گرت. ئه‌مريكاش نه‌يده‌وت ئێوه به‌رگرى مه‌كه‌ن.\n"ده‌يانويست بمگرن يان بمكوژن"\nنه‌جمه‌دين كه‌ريم باسى دوا شه‌وى له كه‌ركووك كرد و گوتى: "كات 2:30ى شه‌و چوومه ناو شار و داوام له خه‌ڵك ده‌كرد بێنه ده‌ره‌وه و به‌رگرى بكه‌ن، به‌ڵام هه‌وڵێك هه‌بوو بمن بگرن به ديلى يان بمكوژن و خه‌ڵكى كه‌ركووكيش ئه‌وه‌ى ناوێت من به ديلى بكه‌ومه ده‌ست دوژمن".\nگوتيشى: "ئه‌ركى سه‌رشانى يه‌كێتييه ليژنه‌ى لێكۆڵينه‌وه دانێت و ئه‌مه بووه سێ مانگ به‌سه‌ر ئه‌و خيانه‌ته‌دا و ليژنه‌كه بڕيارى خۆى بدات".\nسه‌باره‌ت به له‌شكركێشى نه‌جمه‌دين كه‌ريم روونيشيكرده‌وه، "ئه‌وان له 2015 له‌شكركێشيان كرده سه‌ر دوز و له 2008 له‌شكركێشيان كرده سه‌ر قه‌ره‌ته‌په و ئه‌مه په‌يوه‌ندى به ريفراندۆمه‌وه نه‌بووه".\nنه‌جمه‌دين كه‌ريم رايگه‌ياند، كه‌ركووك داگيركراوه و پارێزگار بدرێته كورد يان نا هيچ له مه‌سه‌له‌كه ناگۆڕێت، چونكه ئێستا عه‌ره‌بى 2003 وا ده‌هێنرێنه‌وه كه‌ركووك و ئه‌مجاره هه‌رگيز يه‌كێتى كورسييه‌كانى ناهێنێته‌وه و جێگرى پارێزگار ئێستا كه كراوه به پارێزگار به وه‌كاله‌ت فه‌رمانى ته‌عريب ده‌رده‌كات. به دانانى پارێزگارێك كه هيچى به ده‌ست نابێت هيچ له ره‌وشه‌كه ناگۆڕێت.\nئه‌مريكا ئاگادارى كردوومه‌ته‌وه\nسه‌باره‌ت به هه‌وڵه‌كانى تيرۆركردنى، نه‌جمه‌دين كه‌ريم ئاشكراى كرد، چه‌ندين جار ئه‌مريكييه‌كان له ئاستى باڵاى هه‌واڵگرى ئاگاداريان كردووه‌ته‌وه، كه پيلانگێڕى بۆ تيرۆركردنى له فڵان رۆژ هه‌يه و له لايه‌ن فڵان گرووپه‌وه.\nروونيشيكرده‌وه، ئه‌و هه‌ر كاتێك بيه‌وێت ده‌توانێت بگه‌ڕێته‌وه ئه‌مريكا، به‌ڵام ئه‌و له‌گه‌ڵ كه‌ركووك ده‌بێت و له كوردستان ده‌مێنێته‌وه.\nنه‌جمه‌دين كه‌ريم داوايكرد، يه‌كێتى له لايه‌ن خۆيه‌وه لێكۆڵينه‌وه له‌و خيانه‌ته بكات و هه‌روه‌ها داواشيكرد، په‌رله‌مانى كوردستان لێكۆڵينه‌وه بكات و ته‌نانه‌ت فه‌رمانده‌كانى پێشمه‌رگه بانگ بكات.\nمه‌ترسى له‌سه‌ر ژيان\nنه‌جمه‌دين كه‌ريم پارێزگارى كه‌ركووك باسى له‌وه كرد، باندێك كه هيچ شووره‌ييان نييه هه‌ڵيانكوتاوه‌ته سه‌ر ماڵه‌كه‌ى له كه‌ركووك و گوتى: "ئه‌وانه هيچ جياوازيان نييه له‌گه‌ڵ ئه‌وانه‌ى ماڵى خه‌ڵك له كه‌ركووك و خورماتوو تاڵان ده‌كه‌ن".\nگوتيشى: "به‌رپرسانى يه‌كێتى زۆربه‌يان له هه‌ولێرن و ماڵيان هه‌يه و هه‌ولێر به‌غدا نييه كه ئه‌وان هه‌موو رۆژ له‌وێن، هه‌ولێر پايته‌ختى هه‌رێمى كوردستانه".\nنه‌جمه‌دين كه‌ريم گوتى: "يه‌كه‌مجار له 1972 مام جه‌لالم بينيوه و دواتر هه‌ر جارێك هاتبێته ئه‌مريكا بينيومه و دواتر په‌يوه‌نديم به يه‌كێتييه‌وه كردووه و له‌گه‌ڵ كۆسره‌ت ره‌سوڵ و به‌رهه‌م ساڵح دۆست و هاوڕێ بووينه و به‌رده‌وام كاك كۆسره‌ت و مام جه‌لال ده‌يانوت ده‌بێت بێيته‌وه بۆ كوردستان و مام جه‌لال له 2008دا پێش ئه‌وه‌ى نه‌شته‌رگه‌رى دڵى بۆ بكرێت وه‌سيه‌تى نووسيوه كه من بێمه‌وه بۆ كه‌ركووك".\nبرديان بۆ ئێران\nنه‌جمه‌دين كه‌ريم روونيكرده‌وه، "له كاتى نه‌خۆشكه‌وتنيدا مام جه‌لاليان ئيستغلال كرد و ته‌نانه‌ت برديان بۆ ئێران بۆچى، له كاتێكدا هه‌موومان ده‌مانزانى مام جه‌لال قسه‌كردنى سنورداره و هێنايانه‌وه نه‌خۆش كه‌وت و به‌و هۆيه‌وه له ئه‌ڵمانيا كۆچى دواييكرد".


ئاگادارییه‌ك له وەزارەتی خوێندنی باڵاوه\nسەرەتادەربارەهه‌واڵكوردستانیعێراقیجیهانیهه‌مه‌ڕه‌نگته‌كنه‌لۆژیاتەندروستیئابووریئابووریئابوری به‌ژماره‌وه‌رزشهه‌واڵی وەرزشیبه‌روحێكی وه‌رزشیبه‌رنامه‌سیاسیچل خوله‌كرووماڵمژاردیداری تایبه‌تگفتوگۆسه‌ردێرئایینیسایه‌ی قورئانوتاری هه‌ینیمیراتگران + خه‌تیرێن ڕێدیدگاپه‌یامی بانگخوازانفیقهی سه‌رده‌متوێشووره‌وشتێن ئیسلامیڕوپه‌لڕۆشناییژیان یاریگەهەسەرهاتێن قورئانێهێلینا هەستائەندازەیا ژیانێئیعجازوڕامانهیڤیهەلەکانی ژیانڕێکاچاکاهێڤینهەمەڕەنگدۆكیومێنته‌ریهاناكۆڕڕیپۆرتاژماڵی حه‌واوارێ مه‌ماڵی عارفانپرشنگی خۆرەتاودیمانەسپێدە باشهەتاوی هونەروه‌رزه‌كانی ڕابردوومیحرابباشتر له ئیستاخۆشه‌ویستانله‌گه‌ڵ خۆشه‌ویستانداڤه‌ژینستێپنماافاق الحوارشرۆڤه‌جوانترینئارامیا دلاروناهیهونه‌ره‌كانی ژیانب زلالیپاداشتپه‌ڕینه‌وه‌له‌گه‌ڵ سۆڤانداخامه‌وه‌نه‌دیمایكرۆژانه‌ی كوردستانیاساپڕۆڤه‌ی راسته‌قینه‌دارولمولكی بابانقه‌ڵا و مناره‌پرشنگانی خۆره‌تاوكۆكراوه‌ی هه‌فته‌بونیادی ئابووریكۆنگره‌ی ٧ڕه‌مه‌زانی 1436ك - 2015زپشتراستبه‌سۆزی ڕه‌مه‌زانپه‌یڤێن خێرێخه‌رمانی به‌خته‌وه‌ریڕه‌مه‌زان له‌نێو گه‌لان(پێغه‌مبه‌ر ناسی)ژیانی سه‌روه‌رمیحرابا روحێقورئان ئیعجاز و رامانژیان به ڤی ره‌نگی فێری كردمده‌سته‌واژه‌ژینی ژیاریڕێگه‌كانی به‌خته‌وه‌ریسوكناسه‌دای مناره‌سه‌دای ئاسماننزا نامه‌به‌رنامه‌كانی جه‌ژنی ڕه‌مه‌زان و قوربان ١٤٣٦ ڕه‌مه‌زانی 1437 ك - 2016 زڕه‌مه‌زان كۆمانده‌كاته‌وه‌ڕه‌مه‌زان پێمان ده‌ڵێتئاكاره فه‌رامۆشكراوه‌كانگه‌وهه‌ره‌كانژوانگه‌ژیانه‌وه‌بگوهوره‌په‌یڤی هه‌تاوناسنامه‌ساباته‌كانی میحرابدیمه‌نێن به‌هه‌شتی عبدالرحیمبه‌هارا باوه‌ریپرسیار و به‌رسڤپه‌یڤێك بۆ گه‌نجانچه‌پكێك گوڵقورئان ژیانه‌دڵێك له گوڵستانبولبوله‌كانی به‌هه‌شتنه‌سیمی سه‌حه‌رگوڵزاری قورئانڕازی قه‌دربیرئینانبه‌رنامه‌كانی جه‌ژنی ڕه‌مه‌زان ١٤٣٧ته‌وه‌ره‌له‌گه‌ڵ زانایاننوێ ڕاتیك ئایگه‌ڕیانلاوكۆهه‌ناسه‌توانكورد له شارستانیه‌تی ئیسلامیئه‌مڕۆی سپێده‌دیدارسروه‌ی سروشتگۆشه‌ی ٩٠كوپا امریكا - یۆرۆی ٢٠١٦درامافارسیپەریادونیاده‌رده‌سه‌ری٢ژیان به شه‌رتی خه‌نده‌په‌رستوده‌رده‌سه‌ریسۆزی دایكستایش (به‌شی دووه‌م)نهێنی شاراوه‌شه‌يدايىستایش (به‌شی یه‌كه‌م)مه‌وداكانترش و شیرینپیاوی دوو هه‌زار ڕووپیاوی هه‌زار ڕووتوركیتاریقی بچوكبووكی بچووكهیوایه‌ك له تاریكیداگه‌ردنم ئازاد بكه‌كوردیئازاره‌كانی بارامعه‌ره‌بیعمر كوری خطابصه‌ڵاحه‌دینی ئه‌یوبیسینه‌ماییئه‌مشه‌و مانگه‌شه‌وه‌الرسالةڕاپۆرتی پەیامنێرانووتارکاریکاتێرپەخشپەخشی ڕاستەوخۆ تی ڤیپەخشی ڕاستەوخۆ رادیۆخشتەی پەخشفرييكوەنسىەكان ئاگادارییه‌ك له وەزارەتی خوێندنی باڵاوه\nوەزارەتی خوێندنی باڵا و توێژینەوەی زانستیی هەرێمی كوردستان ئاگاداری ئەو كەسانە دەكاتەوە كە داواكاری زەمالەی خوێندنی هەنگاریایان پێشكەشكردبوو، بەڵگەنامەكانیان پێشكەش بكەن.\nرۆژی 20-3 وەزارەتەكە ئاماژەی بەوەكردوە، ئەو پێشكەشكارانەی زەمالەی حكومەتی هەنگاریا لەقۆناغی یەكەمی پێشبڕكێدا (شۆرت لیست كراون)، بەزووترین كات لەڕێگەی ئیمەیلەوە بەڵگەنامەكان پێشكەش بە وەزارەت بكەن و دوامۆڵەت بۆ پێشكەشكردنی بەڵگەنامەكانیش رۆژی 30-3-2017یە.\nبەپێی ئاگادارییەكەی خوێندنی باڵا هەر پێشكەشكارێك لە ماوەی دیاریكراودا بەڵگەنامە داواكراوەكان پێشكەش نەكات، ئەوا لە قۆناغی كۆتایی پێشبڕكێكەدا مافی نامێنێت.\nداواشكراوە بڕوانامەی ستانداردی توانستی زمانی ئینگلیزی (IELTS, IBT TOEFL, PEARSON). پێشكەش بكرێت و بۆ ئەو كاندیدانەی فەرمانبەری حكومەتن پێویستە پوختەی راژەكانیان پێشكەش بكەن.\tگەڕانەوە بۆ سەرەوە\tئەرشیفی كوردستانی\t253\nدەستپێک/هه‌واڵ/كوردستانی/ئاگادارییه‌ك له وەزارەتی خوێندنی باڵاوه


گەرمیانییەکان دەیانەوێت لەڕێگەی بایکۆتەوە زیان بە تورکیا بگەیەنن | ROJnews\nسێشەممە, 15 أكت 2019 - 09:23\nبه‌شێك له‌دانیشتوانی گه‌رمیان ڕایده‌گه‌یه‌نن، بۆ فشار خستنه سه‌ر توركیا و داگیركارییه‌كه‌ی بۆ سه‌ر ڕۆژئاوا، پێویسته هه‌موو كوردێك بایكۆتی شتومه‌ك و كاڵا توركییه‌كان له بازاڕه‌كانی باشور بكات و به‌مه‌ش زیان له ئابوری توركیا بده‌ن.\nدەوڵەتی تورک بەردەوامە لە داگیرکارییەکانی لەسەر خاکی ڕۆژئاوای کوردستان و تا ئێستا دەیان هاوڵاتی مەدەنیی شەهید کردووە، ئەمەش ناڕەزایی تەواویی گەلی کورد و ئازادیخوازانی جیهانی لێکەوتووەتەوە، گەرمیانییەکان دژی ئەو هێرشە بۆ ڕۆژنیوز دەدوێن و دەیانەوێت بە بایکۆت سزای دەوڵەتی تورک بدەن.\nڕێبەر ئەحمەد، بەرپرسی ڕێکخراوی یەکێتی قوتابیانی کورستان، دەڵێت: تورکیا ئابوریەکەی بەندە بە کاڵاو ئەو شتوومەکانەی کە لە ڕێگای بازرگانییەوە دێنە هەرێمی کوردستانەوە، بۆیە لە ئێستادا وەکو هەڵوێستێکی نەتەوەیی و نیشتیمانی بۆ پاڵپشتیکردن لە ڕۆژئاوای کورستان پێویستە هەمووان بایکۆتی شتومەکی تورکی بکەن، ئەمەش دەبێت هۆشیاری هەبێت لەنێوان خەڵک و بازرگان و بەکاربەرەکاندا.\nڕێبەر وتیشی: زۆرینەی شمەک و کاڵا تورکییەکان لە بازاڕەکانی هەرێمی کورستانەوە ساغ دەبێتەوە و داهاتێکی زۆر بۆ خەزێنەی تورکیا دەگەڕێتەوە، بەڵام ئەگەر ئێمە بایکۆتی کاڵای تورکی بکەین، ئەوا ئابوری تورکیا توشی داڕوخان دەبێت و ناچارە هەڵسوکەوت لەگەڵ دۆخەکەدا بکات بۆ ئەوەی بارسەنگی لاوازی ئابورییەکەی ڕاستبکاتەوە.\nهەروەها گەرمیان محەمەد، بەرپرسی گروپی دواڕۆژ، وتی: له ئێستادا کوردستان بازاڕێکی باشه و شتومه‌ك و كاڵای توركی به زۆری سه‌رف ده‌بێت و به‌رهه‌مه‌كانی داوایان له‌سه‌ره، گرنگه وه‌ك په‌رچەكردارێك له‌به‌رامبه‌ر داگیركارییه‌كه‌ی توركیا بۆ سه‌ر ڕۆژئاوا بایكۆتی سه‌رجه‌م كاڵاكانیان بكرێت.\nگه‌رمیان محه‌مه‌د، وتیشی: هه‌روه‌ها گرنگتره گه‌شتكردن بۆ توركیا ڕابگیرێت و خه‌ڵك خۆی ئه‌و هه‌سته‌ی لادروستبێت، كه ڕێگه نه‌دات توركیای دوژمنی له مێژینه‌ی گه‌لی كورد سود له داهاتی وه‌ر‌گرێت و بیداته چه‌ك و ته‌قه‌مه‌نی و كوردی پێ بكوژێت، ئه‌گه‌ر له كوردستان ئه‌و دوو ڕێگه‌یه گیرایەبه‌ر، بارگرانی و کاریگەریەکی باشی دەبێت لەسەر ئابوری ئەو وڵاتە.


پۆلیس گەورەترین کەمپی کۆچبەرانى لە نزیک کاڵێ چۆڵکرد - The Migrant Project\nپۆلیس گەورەترین کەمپی کۆچبەرانى لە نزیک کاڵێ چۆڵکرد\nدوای ئەوەى ڕۆژی ١٢ی ئازاری ٢٠١٩ هێزە ئەمنییەکانى فەڕەنسا کەمپێکى نافەرمییان چۆڵکرد، نزیکەى ٢٠٠ کۆچبەر ناچارکران بە جێهێشتنى کەمپەکە لە باکوری فەڕەنسا\nلەپێش تێکدانیدا، کەمپەکە کە بە کەمپی ڤێررۆتێریز یان چێمین ناسرابوو، گەورەترین کەمپ بوو لە ناوچەى کاڵێ. نزیکەى ٢٠٠ کۆچبەر تێدا دەژیا کە بە زۆربەى خەڵکی ئەفغانستان و ئێران و ئەریتریا و سودان بوون.\nپێش چەند ڕۆژێک، پلانی چۆڵکردنی کەمپەکە ڕاگەیەنرابوو. بەپێی راپۆرتی ڕێکخراوی ئاوبێرگ دێ مایگرانتس، لە رۆژی چۆڵکردنیدا تەنها ٥٠ کۆچبەرى لە کەمپەکەدا مابوون.\nلە لێدوانێکیدا بۆ ماڵپەڕی ئینفۆمایگرانتس، وتەبێژی ئاوبێرگ دێ مایگرانتس رایگەیاند، “هەموو کەسێک دەیزانی تەقینەوەیەک ڕوودەدات، هەندێکیان چەند ڕۆژێک پێش چۆڵکردنی کەمپەکەیان بەجێهێشت بەهیوای دۆزینەوەى پەناگەیەکی نوێ، هەندێکی تریان خۆیان شاردووەتەوە یان رۆشتوون بۆ چەند کەمپێکى بچوکی دیکە لە کاڵێ.”\nلەپێش چۆڵکردنیدا، چەند تابلۆیەک دانرابوون بۆ کۆچبەران کە لەسەریان نوسرابوو، “ئێوە دەنێردرێن بۆ ناوەندەکانى بەخێرهاتن کە لەلایەن حکومەتەوە دروستکراوە و سەرجەم پێداویستییەکانی تێدایە.” بەپێی ڕاپۆرتی ماڵپەڕی ٢٠ مینیتیس، ٤٦ کۆچبەری نیشتەجیی کەمپەکە بە داواکارییەکە ڕازی بوون و بە پاس نێردراون بۆ سەنتەرەکانى وەرگرتن.\nتێکدانی کەمپەکە دوای ئەوەى هات کۆمپانیای ئینیدیس کەیسێکى لە دادگای باڵای بۆلۆگی سور میر بردەوە. کۆمپانیا کارەباییەکە خاوەنی بەشێکى زۆری زەوی ئەو شوێنەیە کە کۆچبەران کەمپەکەیان تێدا دروستکردبوو. لەئێستاشدا کە کەمپەکە چۆڵکراوە، کۆمپانیاکە پلانی هەیە تەلبەنێکى بە چواردەوردا دروستبکات بۆئەوەى جارێکى تر کەمپی تێدا دروستنەکرێتەوە.\nبەپێی قسەى بەرپرسە خۆجێیەکان، کەمپەکە “چەندین کێشەى بۆ چالاکی ئابورییەکانى کۆمپانیاکان دروستکردبوو”. نیگەرانى ئەوەش هەبووە کە کەمپەکە ببێتە هەڕەشەیەکى ئەمنی و تەندروستى و مافی مرۆڤی.\nلەم ساڵانەى دواییدا، ئەو کۆچبەرانەى بەنیاز بوون بە دەربەندی ئینگلیزیدا بپەڕنەوە بەرەو بەریتانیا چەندین کەمپى نافەرمییان لە باکوری فەڕەنسا دروستکردبوو. سەرباری ئەوەى بەرپرسانى فەڕەنسا زوو زوو ئەو کەمپە کاتییانە تێکدەدات، بەڵام دواتر و بەزووی کۆچبەران دانەیەکى دیکە دروست دەکەن.\nلەکاتێکدا فەڕەنسا و بەریتانیا کۆنتڕۆڵی سنورییان توندترکردووەتەوە، زۆربەى ئەو کۆچبەرانەى سەرکەوتوو بوون لە پەرینەوەى بە دەربەندی ئینگلیزیدا، لەژێر هەڕەشەی ناردنەوەدان بۆ فەڕەنسا.\nTMP – 18/03/2019\nPhoto: چاودێرانى مافەکانى مرۆڤ\_تویتەر. پۆلیس لە کەمپی نافەرمی ڤێررۆتێریز لە کاڵێ.\nپۆلیسی یۆنان گازی فرمێسکڕێژی بەکارهێنا بۆ بڵاوەپێکردنی سەدان خۆپیشاندەری منداڵ\nبەریتانیا سزای زیندانیکردنی بۆ تۆڕێکی قاچاخچی دەرکرد کە سەرۆکەککەیان کوردە


بلۆگی هادی ئه‌مین: كۆمه‌ڵگه‌و دوورینی به‌رگی كه‌سایه‌تی لاواز‌و شكستخواردوو بۆ ئه‌ندامه‌كانی\nكۆمه‌ڵگه‌و دوورینی به‌رگی كه‌سایه‌تی لاواز‌و شكستخواردوو بۆ ئه‌ندامه‌كانی\nكۆمه‌ڵگه له‌رێگه‌ی دامه‌زاروه‌كانییه‌وه ئه‌ركی به‌كۆمه‌ڵایه‌تیكردن‌و په‌روه‌رده‌كردن له‌بواره‌كانی ژیاندا جێبه‌جێده‌كات، ئه‌ویش به‌مه‌به‌ستی ڕاهێنانی تاك بۆ ڕوبه‌ڕوبونه‌وه‌ی ژیان‌و به‌رده‌وامیـپـێدانی، تا به‌ئاسانی بگونجێن له‌گه‌ڵ كۆمه‌ڵگه‌دا.\nكۆمه‌ڵگه له‌رێگه‌ی دامه‌زراوه‌كانییه‌وه ته‌نها بنه‌ماكانی ژیانی ناگوێزێته‌وه‌و بۆ تاكه‌كان، به‌ڵكو بارگاویده‌كات به ده‌سته‌واژه‌ی سه‌ركه‌وتوو یان شكستخواردوو. بڕیاری كۆمه‌ڵگه به‌سه‌ر تاكه‌كاندا له‌رێگه‌ی دامه‌زراوه‌كانی (خێزان، په‌روه‌رده، راگه‌یاندن...) به‌وه‌ی كه فلان كه‌س ناچالاكه‌و فلان ته‌مه‌ڵه، به‌كارهێنانی ته‌مه‌ڵ یان هیچ له‌بارنه‌بوو، بۆ ئه‌وكه‌سانه‌ی كه له‌یه‌كێك له‌بواره‌كانی ژیان دواده‌كه‌ون، به‌تایبه‌ت له‌سه‌ره‌تاكانی ژیاندا به‌كارهێنانی بۆ منداڵ زۆر كاریگه‌ری سلبی ده‌بێت، ئه‌ویش به‌وه‌ی له‌لایه‌ن دایك‌و باوك‌و ده‌روبه‌روه سه‌ركۆنه‌ی منداڵه‌كه ده‌كرێت، وا له‌قه‌ڵه‌مـده‌درێت كه كه‌سێكی بێتوانایه ته‌مه‌ڵ‌و شكستخواردووه له‌ته‌واوكردنی خوێندن‌و په‌راوه‌كردنی ژیاندا.\nكه له‌پاشان ئه‌و تاكانه په‌ڕاوێزده‌خرێن له‌سه‌ر بنه‌مای ڕاده‌ی وه‌ڵامدانه‌وه‌ی تاك بۆ هه‌ندێك چالاكی رۆژانه، ئه‌وه‌ش بڕیارێكی ساده‌نییه، به‌ڵكو كارده‌كاته‌سه‌ر ژیانی كۆمه‌ڵایه‌تی تاك‌و وایلێده‌كات كه متمانه‌به‌خۆبوونی لاوازبێت‌و دواجار بچێته ئه‌و به‌رگه‌وه كه كۆمه‌ڵگه بۆی دووریه‌وه، واته به‌رگی ته‌مه‌ڵی، به‌رگی سه‌رنه‌كه‌وتوو، گێژ، شكستواردوو...\nدواكه‌وتن له بوارێك له‌بواره‌كانی ژیان دیارده‌یه‌كی مرۆیی فره‌ڕه‌هه‌نده، ته‌نها په‌یوه‌ستــنییه هۆكاری تاكییه‌وه، به‌ڵكو چه‌ندین هۆكاری بابه‌تییش رۆڵی هه‌یه تیادا، به‌ڵام ته‌لقینی كۆمه‌ڵایه‌تی بۆ تاكه‌كان به‌وه‌ی كه شخستخواردوو ته‌مه‌ڵه، وره‌و بڕوابه‌خۆبوونی تاك تێكده‌شكێنێت‌و هه‌ستێكی وای لادروستده‌كات، كه ئه‌و مرۆڤێكی بێ ئیراده‌ی‌و شكستخواردووه. بۆیه دواكه‌وتن له‌بوارێكدا سه‌رده‌كێشێت بۆ دواكه‌وتن له‌بواره‌كانی دیكه‌ش.\nبۆنموونه دواكه‌وتن له‌خوێندن لای منداڵێك سه‌رده‌كێشێت بۆ وازهێنان له‌خوێندن‌و پاشان ناوزه‌ندده‌كرێت به‌كه‌سێكی ته‌مه‌ڵ.\nئه‌گه‌ر له‌ڕوانگه‌یه‌كی سۆسیۆلۆژییه‌وه بڕوانینه ئه‌م دیارده‌یه، ئه‌وا ده‌گه‌ینه ئه‌و ده‌رئه‌نجامه‌ی كه هه‌ندێك هۆكاری شكست‌و سه‌ركه‌وتن دیارده‌یه‌كی كۆمه‌ڵایه‌تیی‌و بابه‌تییه، چونكه هه‌موو مرۆڤێكی ئاسایی توانای فێربون‌و گه‌شه‌كردنی هه‌یه، به‌ڵام پێویسته جۆری ئه‌و توانایه له‌لایه‌ن داموده‌زگاكانی كۆمه‌ڵگه‌وه دیاریبكرێت‌و ئاڕاسته‌بكرێت، ئه‌گه‌رچی جیاوازی هه‌یه له‌كاتی وه‌رگرتنی شاره‌زایی‌و زانیارییه‌كاندا، هه‌ندێك به‌كاتێكی كه‌م بڕێك شاره‌زایی وه‌رده‌گرێت، هه‌ندێكیش به‌كاتێكی زیاتر، به‌ڵام به‌پێی توێژینه‌وه نوێیه‌كان هه‌موو كه‌سێك به‌توانایه له‌بوارێكدا، ئه‌گه‌ر بێتوو رێگای بۆ خۆشبكرێت.\nبۆیه له‌بنه‌ره‌تدا كه‌سی سه‌ركه‌وتوو شكستخواردوو بوونی نییه، به‌ڵكو ئه‌و بارودۆخه كۆمه‌ڵایه‌تی‌و بابه‌تییانه‌ی كه هه‌یه‌تی ده‌بێته‌هۆی سه‌ركه‌وتن یان دواكه‌وتن واته هۆكار‌و كێشه كۆمه‌لایه‌تی‌و بابه‌تییه‌كان به‌رپرسی یه‌كه‌من، نه‌ك هۆكاره ده‌روونییه‌كان‌و تاكییه‌كان.\nبه‌ڵام هه‌ندێك توێژیه‌وه‌ی نوێ باسله‌وه‌ده‌كه‌ن كه سه‌ركه‌وتن‌و شكست له‌ژیاندا په‌یوه‌سته به‌چه‌ندین هۆكاری تاكی‌و بابه‌تییه‌وه، به‌ڵام زیاتر هۆكاره كۆمه‌ڵایه‌تییه‌كان رۆلچیان هه‌یه، له‌به‌رئه‌وه‌ی زۆربه‌ی كه‌سانی نێو كۆمه‌ڵگه كه‌سانی ئاسایین‌و كێشه‌ی ته‌ندروستی‌و هۆشییان نییه، به‌ڵام كۆمه‌ڵگه ده‌یانكاته كه‌سانی شكستخواردوو، بۆیه لێره‌دا باسده‌یكه‌ن له هه‌ندێك هۆكاری بابه‌تی‌و كۆمه‌ڵایه‌تیی:\nكاتێك منداڵێك تێكه‌ڵ به‌ژیان ده‌بێت، كاریگه‌ره به‌و ژینگه‌یه‌ی لێوه‌ی هاتووه كه خێزانه‌كه‌یه‌تی، خێزانیش گرنگرتین دامه‌زراوه‌ی په‌روه‌رده‌ییه بۆ تاكه‌كانی كۆمه‌ڵگه، هه‌ڵده‌سێت به‌ڕاهێنان‌و په‌روه‌رده‌كردنی منداڵ له‌سه‌ر ئه‌و شێوازه‌ی كه‌خێزانه‌كه په‌یڕه‌ویده‌كات.\nجۆری كولتوری‌و ڕۆشنبیری‌و باری چینایه‌تی خێزان، هه‌روه‌ها هه‌ر كه‌موكوڕیی‌و كێشه‌یه‌كی خێزانی كارده‌كاته‌سه‌ر كه‌سایه‌تی‌و جۆری په‌روه‌رده‌ی منداڵ‌و دواجار كارده‌كاته‌سه‌ر چۆنێتی مامه‌ڵه‌ی منداڵ له ژیاندا.\nبۆنموونه پێشئه‌وه‌ی منداڵ بچێته خوێندنگه بارگاویكراوه له‌لایه‌ن ژینگه‌ی خێزان‌و ده‌روبه‌ره‌كه‌ی. خوێندنگه‌ش كار له‌سه‌ر ئه‌وه ده‌كات، ئه‌وانه هه‌موو كاریگه‌ری هه‌یه له‌سه‌ر گونجانی خوێندكار له‌گه‌ڵ خوێندنگه‌دا. بۆیه خوێندنگه ده‌بێته شوێنیكی نوێ‌و نامۆ بۆ ئه‌و منداڵانه‌ی كه له‌ژینگه‌یه‌كی خێزانی هه‌ژارانه‌وه دێنه خوێندنگه، (هه‌ژارانه له‌ڕووی مادی‌و مه‌عنه‌وییه‌وه)، كه هۆكاری گه‌شه‌ی منداڵی تێدانه‌بێت، به‌تایبه‌ت هه‌ژارانه له‌ڕووی نه‌بوون‌و نه‌ڕه‌خسانی بواری ڕۆشنبیری‌و په‌روه‌رده‌یی، نه‌بونی كتێب‌و كتێبخانه. ئه‌م جۆره ژینگه خێزانیه زیاتر منداڵه‌كانیان له‌خوێندن دواده‌كه‌ون.\nئه‌وه‌ی تێبینیده‌كرێت زۆربه‌ی خێزانی كوردی هه‌ژاره له‌رووی مادی‌و مه‌عنه‌وه‌یه‌وه بۆیه منداڵه‌كان به‌زۆری به‌ر شه‌پۆلی سه‌ركۆنه‌كردن‌و شكاندنه‌وه ده‌كه‌ن‌و به‌رگی كه‌سایه‌تی لاواز‌و شكستخواردوویان بۆ ده‌دوردرێت.\nپێكهێنانی په‌یوه‌ندی ئیجابی له‌نێوان تاكه‌كانی كۆمه‌ڵگه، به‌تایبه‌ت له‌نێوان خێزاندا، تاك هانده‌دات بۆ زیاتر كۆششكردن‌و چێژبینین له‌ژیان، هه‌روه‌ها كاری ئیجابی ده‌كاته‌سه‌ر هه‌وڵدان‌و به‌شداریكردنی له بواره‌كاندا.\nبۆنموونه ئه‌و منداڵه‌ی له‌سه‌ره‌تای چوونه خوێندنگه به‌گه‌رمی پێشوازیان لێده‌كرێت له‌لایه‌ن ستافی خوێندنگه‌وه، له‌یه‌كه‌م ساتی خوێندندا ئه‌زموونێكی ئیجابی ده‌بینێت زۆر جیاوازتره له‌و خوێندكاره‌ی به‌مامه‌ڵه‌ی توند‌و ڕه‌ق‌و ده‌نگی به‌رز‌و هه‌ڕه‌شه‌و هاواركردنه‌وه پێشوازیان لێده‌كرێت، كه ئه‌و مامه‌ڵه‌و په‌یوه‌نده‌یه سلبییه كاریگه‌ری زۆری ده‌بێت له‌سه‌ر تۆرانی خوێندكار له‌خوێندن‌و پاشان دواكه‌وتن‌و وازهێنانی.\nپه‌یوه‌ندی توندوتیژ‌و نامۆ له‌نێو خێزان‌و خوێندنگه‌دا، لایه‌نی ده‌رونی خوێندكار ده‌شه‌ڵه‌ژێنێت‌و به‌جۆرێك هه‌ست به‌ئارامی نه‌كات له‌خوێندنگه‌و به‌تایبه‌ت له‌كاتی تاقیكردنه‌وه‌كاندا.\nسیستمی خوێندن په‌یوه‌ندی ڕاسته‌وخۆی هه‌یه به‌دواكه‌وتن یان سه‌ركه‌وتنی تاكه‌وه، ئه‌مه‌ش ده‌توانین له‌ئه‌نجامی به‌راوردی سیتمه‌كانی خوێندندا به‌دیبكه‌ین، بۆچی له‌هه‌ندێك سیستمدا خوێندكارێكی به‌رهه‌مهێن به‌رهه‌مدێت‌و له‌هه‌ندێك سیستمیشدا وه‌ك سیستمی خوێندنی خۆمان كه خوێندكار زانكۆش ته‌واوده‌كات، هێشتا هه‌ر به‌رهه‌مهێن نییه.\nبێگومان چه‌ندین هۆكاریتریش به‌پرسن له‌وه‌ی كه كۆمه‌ڵگه به‌رگی كه‌سایه‌تی لاواز‌و شكستخواردوو بۆ ئه‌ندامه‌كانی بدورێت، وه‌ك لایه‌نی ئابوری‌و هاورێی خاوكه‌ره‌وه.\nئه‌وه‌ی كه پێویسته ئاماژه‌یپێبكرێت ئه‌وه‌یه كه دواكه‌وتن له‌بوارێكی ژیان مانای دواكه‌وتنی له‌ژیان نییه، ده‌بینین هه‌ندێك له‌وانه‌ی كه له‌خوێندن دواده‌كه‌ون له‌بواریتر‌و بواری ژیانی كۆمه‌ڵایه‌تی سه‌ركه‌وتووده‌بن، له‌هه‌مانكاتدا ده‌بینین هه‌ندێك كه‌س كه خاوه‌نی بڕوانامه‌ی دكتۆرایه ناتوانێت مامه‌ڵه‌ی جوانـبكات له‌گه‌ڵ منداڵه‌كانی‌و له‌بواری ژیانی كۆمه‌ڵایه‌تی چالاكنین. چونكه ته‌نها خوێندن بنه‌ما‌و ئه‌زمون نییه بۆ سه‌ركه‌وتن له‌ژیانی كرداریدا.\nهه‌رچه‌نده كه‌م له‌مرۆڤه‌كان ده‌توانن له‌هه‌موو بواره‌كانی ژیاندا سه‌ركه‌وتووبن، بۆیه كه‌سێك كاتێك له‌بوراێك دواده‌كه‌وێت، ده‌توانێت له‌بوارێكی تردا سه‌ركه‌وتووبێت، به‌ڵام گرنگ ئه‌وه‌یه ئه‌و بواری سه‌ركه‌وتوتنی خۆی بدۆزێته‌وه، بۆئه‌وه‌ش پێویسته ده‌زگاكانی كۆمه‌ڵگه هاوكاری تاكه‌كان بن، به‌ڵام ئه‌وه‌ی ده‌بینرێت له كۆمه‌ڵگای خۆماندا دامه‌زاوه كه‌مه بۆ گه‌شپێدانی تواناكان‌و سه‌رخستنی تاك‌و گه‌شاندنه‌وه‌ی كه‌سایه‌تی تاكه‌كان.\nله‌لایه‌كی دیكه‌وه ده‌توانین ئه‌وه بڵێن كه ئه‌و كه‌سانه‌ی كه دواده‌كه‌ون له بوارێكی ژیان، ئه‌وا به پشتبه‌ستن به تواناكانی خۆیان‌و سووربوون له‌سه‌ر سه‌ركه‌وتن ده‌توانن سه‌ركه‌وتنیش به‌ده‌ستبهێنن. چونكه سه‌ره‌رای ئه‌وه‌ی كه تاك له‌ژێر كارێگه‌ری كۆمه‌ڵگه‌دایه هاوكات تاكیش رۆژڵی گه‌وره‌ی هه‌یه له‌خۆپاراستن له ئاماژه سلبییه‌كان‌و سووربون له‌سه‌ر سوركه‌وتن، بۆیه به (باوه‌ڕ به‌خۆبوونیان‌و سوربوون‌و خستنه‌گه‌ری توانا خودییه‌كانی) هه‌موو به‌ربه‌ست‌و كۆسپه كۆمه‌ڵایه‌تی‌و بابه‌تییه‌كان تێكبشكێنێت‌و سه‌ركه‌وتنی خۆی بسه‌لمێنێت.\nنێردراوه له‌ڕێگه‌ی: هادي امين لة 7:19 ص


فازڵ میرانی: ئەگەری کۆبوونەوەی هەموو لایەنە سیاسییەکان هەیە لە بارەگای سەرۆکایەتی هەرێم – SNN\nHome›کوردستان›فازڵ میرانی: ئەگەری کۆبوونەوەی هەموو لایەنە سیاسییەکان هەیە لە بارەگای سەرۆکایەتی هەرێم\nفازڵ میرانی: ئەگەری کۆبوونەوەی هەموو لایەنە سیاسییەکان هەیە لە بارەگای سەرۆکایەتی هەرێم\nفازڵ میرانی سكرتێری مه‌كته‌بی سیاسی پارتی دیموكراتی كوردستان ده‌ڵێت: “به‌مزووانه كۆبوونه‌وه‌ی فراوانی پارتی و یه‌كێتی به‌ڕێوه‌ده‌چێت”.\nلە چاوپێکەوتنێکیدا لەگەڵ دەنگی ئەمریکا میرانی وتوێی: “به‌مزووانه یەکێتی و پارتی کۆدەبنەو و نیازێك هه‌یه بۆ كۆبوونه‌وه‌ی هه‌موو لایه‌نه سیاسییه‌كان له باره‌گای سه‌رۆكایه‌تی هه‌رێم”.\nسه‌باره‌ت به سه‌ردانه‌كه‌ی مستەفا كازمی بۆ هه‌رێمی كوردستان ده‌ڵێت: “كارێكی باش بوو، به‌ڵام خۆنواندن و خۆهه‌ڵكێشانی تێدابوو، كورد له‌عێراقدا كێشه‌ی له‌گه‌ڵ كه‌سه‌كان نییه، عه‌بادییه، مسته‌فا كازمییه، به‌ڵكو كێشه‌ی كورد “مێنتاڵییانه”یە به‌رامبه‌ر كور كه‌هه‌میشه به‌كه‌م سه‌یری كورد ده‌كه‌ن”.\nسه‌باره‌ت به هاتنی سه‌رۆكی فه‌ڕه‌نسا بۆ عێراق و دۆستایه‌تی كورد له‌نێوان توركیا و فه‌ڕه‌نسادا، میرانی ده‌ڵێت: “به‌بۆچوونی من كورد ده‌بێت هه‌ردوو وڵات هه‌ڵبژێرێت، كۆبوونه‌وه‌ی سه‌رۆكی هه‌رێم و سه‌رۆكی فەڕه‌نساش زۆر باشبوو، كاك نێچیرڤان شتی نوێی به‌سه‌رۆكی فه‌ڕه‌نسا وت كه‌خه‌ڵكی تر پێی نه‌وتووه یان خۆیشی (واته ماكرۆن) نه‌یزانیووه.\nمیرانی ئه‌وه‌شی وت: “په‌كه‌كه ئه‌وه‌نده زیانی بۆ كوردی عێراق دروستكردووه، ئه‌وه‌نده‌ی بۆ توركیا دروست نه‌كردووه، په‌كه‌كه بۆ دێته‌وه كوردستانی عێراق و توركیا به‌دوای خۆیدا دێنێته‌وه، توركیای هێنا هه‌موو وڵاتی ئێمه‌ی ئاگر تێ به‌ردا كاولی كرد.”\nسەبارەت بە کۆبوونەوەی یەکێتی و پارتیش، میرانی دەڵێت: “ئێمه ده‌سته‌یه‌كمان هه‌یه له‌لای ئێمه‌وه هۆشیار زێباری و مەحمود محەمەد و عەلی حسێن، له‌لای براده‌رانی یه‌كێتیه‌وه “جه‌نابی كاك بافڵ تاڵه‌بانی هاوسه‌رۆكی یه‌كێتیی نیشتیمانیی، ڕزگار عەلی لێپرسراوی په‌یوه‌ندییه‌كانیان لیژنه‌یه‌كی هه‌میشه‌یییه، ئێستا په‌یوه‌ندییه‌كان و گرفته‌كانی ئێمه و یه‌كێتی له‌نێوان ئه‌م دوو لیژنه‌یه‌دایه، كۆبوونه‌وه‌یه‌كیان كرد له‌دووكان، كۆبوونه‌وه‌یه‌كی سه‌ركه‌وتوو بوو، كۆمه‌ڵێك بڕیاریاندا، بڕیاره‌كان په‌یوه‌ندی به چۆنیه‌تی سه‌رۆكایه‌تی په‌رله‌مان و ئیشی ستراتیجی و نه‌ته‌وه‌یی ده‌بێت به‌ته‌وافوق بكرێت، چاوه‌ڕوانی براده‌رانی یه‌كێتی ده‌كه‌ین “ئینشاالله” به‌منزیكانه ئه‌و لیژنه‌یە بە به‌رده‌وامی كاری خۆی ده‌كات، له‌پاڵ ئه‌وه‌شدا چاوه‌ڕوانی كۆبوونه‌وه‌یه‌كی فراوانتر ده‌كه‌ین له‌و لیژنه‌یه به‌به‌شداریكردنی هه‌ندێك له‌سه‌ركرده‌كانی هه‌ردوو حیزب ئینجا چ له‌پێش كۆبوونه‌وه‌ی حیزبه‌كان بێت له‌باره‌گای سه‌رۆكی هه‌رێم یان كۆبوونه‌وه‌ی حیزبه‌كان له‌دوای ئه‌و كۆبوونه‌وه‌ی پارتی و یه‌كێتی كه ئه‌ویش هه‌ر له‌باره‌گای سه‌رۆكایه‌تی هه‌رێم ده‌كرێت.”\nسكرتێری مه‌كته‌بی سیاسی پارتی دیموكراتی كوردستان جه‌ختیكرده‌وه كۆبوونه‌وه‌ی فراوانی لایه‌نه‌كان ده‌كرێت له‌سه‌رۆكایه‌تی هه‌رێم، له‌و ڕوه‌وه ده‌ڵێت: “به‌ڵێ ئه‌و نیازه هه‌میشه هه‌یه، وه ده‌بێت ئه‌مه بكرێت چونكه سه‌رۆكایه‌تی هه‌رێم هی هه‌موویانه نه باره‌گای پارتییه و نه باره‌گای یه‌كێتییه.”\nلە شەش مانگدا کۆرۆنا بە بەهای نیو تریلیۆن دۆلار زیان بە کەرتی ...


دکتۆر کەمال میراودەلی : ژیانی میللەت و ئەرکی حکومەت ! – WTARIKURD\nدکتۆر کەمال میراودەلی : ژیانی میللەت و ئەرکی حکومەت !\nمرۆڤ پێوانەی هەموو شتەکانە .\nمرۆڤیش بە بێ بیر بۆشە .\nبیری بەرز ، بیری پیرۆز ، تەنیاو تەنیا ئەو بیرەیە کە ژیان بە پیرۆز ڕادەگرێت : ژیانی مرۆڤ و ژیانی ژینگەکەی .\nلە چۆڕێک ژیان بەو لاوە چیمان هەیە ؟\nژیانی تاکەکەس بیرێکی ئەبستراکت نییە ،، ئایدیا و ئایدیۆلۆجی نییە ، ئەفسانەو سیاسەت نییە .\nژیان گۆشت و خوێنە ، تەمەن و سەلامەتی و ساغیی لەش و مێشکە . بەدیهێنانی پێویستییە سەرەتاییەکانی ئاشتیی و سەلامەتیی و پەروەردەو دەرامەتە . دامەزراندنی کۆمەلگای ڕێزو خۆشەویستیی و دادو یەکسانیی و پێشکەوتنە .\nمرۆڤە مەزنەکان ، سەرکردە بە شەرەف و بە شەرمەکان ، ئەوانەن ژیانی مرۆڤ بە پیرۆز ڕادەگرن ، ئەوانەن کە لە بنەماو پرینسیپی باوەڕبوون بە مافی ژیان ، سەلامەت و ئاشتیی و ئازادیی کۆمەڵەوە ، دەچنە سیاسەتەوە … لە ڕوانگەیەکی فەلسەفیی فراوان و قەناعەتێکی ویژدانیی قووڵەوە بە ماندووبوون و ڕەنج و خەبات بۆ پاراستنی ژیان و کەرامەت و ئازادیی مرۆڤانی نەتەوەکەیان ، دەچنە مەیدانی دەسەڵاتەوەو بە پرۆسەی دیمۆکراتیی ، ئەرک و بەرپرسیارێتی مەزنی سەرکردایەتیی وڕیبەرێتیی وەردەگرن .\nلەبەرئەوە سەرەتاو کۆتا ، پرینسیپی ئەخلاقیی و ویژدانی نەتەوەیی دەبێتە پێوانەی هەموو کارەکانیان و پاراستنی ژیان و سەلامەتیی هاو – ولاتانیان دەبێتە یەکەم ئەرک و سەرووی هەموو ئەرکەکان و بەرپرسیارێتی یەکەم .\nبە بێ ئەوە هەموو ئەرک و بەرپرسیارێتییەکانی دی بۆش و بێ بنەمان . بۆیە لەگەڵ ئازارو مەرگی هەر هاوڵاتییەکدا رادەچەنن ، خۆیان بە بەرپرسی ژیانی هەر مندالێک ، کارەساتی هەر کۆڵانێک ، مەرگی لە نەکاوو بەرێکەوت ، کارەساتی سروشتیی و کۆمەلایەتی دەزانن ، تاوان و جەریمەو کوشتنی بە ناهەق لە بیرکردنەوەی ئینسانیی و فەرهەنگی ویژدانیی و ئەرکی ئەخلاقیی ئەواندا جێی نابیتەوە . دامەزراندنی حوکمی یاسای داد و هەقخوازیی رەچاو دەکەن ، ئەرکی هەموو دامودەزگاو دامەزراوەو خزمەتگوزارییەکی دەوڵەت دەبێتە پاراستن و پێگەیاندنی هاولاتیان ، خۆ مەسەلەی ئاسایشی نەتەوەیی و پاراستنی خاک و نیشتیمان ئەوە ئەركیکی پیرۆزە ، کە خەتی سوور بۆ هەموو کردەوەو دەسەلاتەکان و ئامانجەکان دەکێشێت .\nخەتی سوور : پاراستنی ژیان وکەرامەتی نەتەوەیە . هەرچی کار بکاتە سەر ئەوە خەتی سوورە ، بەزاندنی ئەو خەتە مانای فەشەلهێنانە لە سەرکردایەتیی و ئەرکی ئەخلاقیی و گەر نەتوانن ئەو ئەرکە بەجێبگەیەنن یان گەر لە ژێر سەرکرادیەتی ئەواندا ئەو خەتە بەزێندرابێ و ئەو ئەرکە لە بەر هەر هۆیەک بێت فرامۆش کرابێت ، راستەوخۆ بەرپرس بن یان ناڕاستەوخۆ ئەوە جوامێرانە واز دێنن و جێگا بۆ کەسانی بەتواناتر و دڵسۆزتر چۆل دەکەن .\nگەر واش نەکەن ، ئەوا میللەتی زیندوو ، ئامادەیە خۆی ژیانی خۆی بپارێزێ و دەسەلات سەرشۆڕو ناچار بکات بەرامبەر ئیرادەی ژیان و ئازادی چۆک دابدات .\nبۆ خوێندنەوەی تەواوی بابەتەکە کلیک بکەرە سەر ــ ژیانی میللەت ئەرکی حکومەت\nنەبەز گۆران : حەزدەكەم بنووسم ـ كەی دەمرین !


گازپرۆم سێ ملیۆن تۆن نەوتی لە کێڵگەیەکی گەرمیان بەرهەم هێناوە\nلە دوو پەیوەندی تەلەفۆنیدا: سەرۆکی حکومەتی هەرێمی کوردستان سەرەخۆشی لە بنەماڵەی هەردوو شەهید سورکێو حەمە ڕەشید و ئیسماعیل فارس رەسوول دەکات\nسەرۆکی حکومەتی هەرێمی کوردستان سەرپەرشتی یەکەمین کۆبوونەوەی لیژنەی باڵای جێبەجێکردنی یاسای چاکسازی دەکات\nبەرێوەبەری گشتی کارەبای ھەولێر: لە ئێستادا نزیکەی بیست کاتژمێر کارەبا دەدرێت بە ھاولاتیان\nڕاگه‌یه‌نراوێک له سه‌رۆکی هه‌رێمی کوردستانه‌وه\nعبدولرەزاق نھێلی: بەھۆی ڤایرۆسی کۆرۆنا نزیکەی ٥٠٠ ھەزار کەس لە کەرتی گەشت و گوزار بێ کار ماون\n2019-12-05 [11:42 AM]\nلەسەرەتای دەستپێکردنی کارەکانەوە کۆمپانیای گازپڕۆمی رووسی نزیکەی سێ ملیۆن تۆن نەوتی لە کێڵگەی سەرقەڵای گەرمیان بەرهەهێناوە.\nساڵی 2011 کۆمپانیای گازپڕۆمی رووسی لە بلۆکی گەرمیان کە سەرقەڵا بەشێکە لەو بلۆکە دەستی بەکارکردن کرد، و لە ساڵی 2015 دەستی بە بەرهەمهێنان کرد، دوای بیری سەرقەڵا - 1، ئەو کۆمپانیا رووسیە ساڵی 2018 لە بیری دوو دەستی بەکارکردن کرد، و بە گوێرەی پلانەکان بڕیارە لە ساڵی 2019 کار لە بیری سێیەم بکات.\nکۆمپانیای گازپڕۆم ژێرخانی ئابووری و دامەزراوەکانی بە شێوەیەکی بەرچاو فراوانکردووەو چاوەڕوان دەکرێت تاکۆتاییەکانی ئەمساڵ کارکردن لە فراوانکردنی دامەزراوەی چارەسەری ناوەندی (CPF) کۆتایی پێبێنێت، کە توانای بەرهەمهێنانی 35 هەزار بەرمیل نەوتی ھەیە رۆژانە.\nهاوتا لەگەڵ ئەو پڕۆژەیە، کۆمپانیای گازپرۆم پەرەی بە سیستەمی هێڵی بۆری و سیستەمی کارکردنی ئۆتۆماتیک بۆ پڕۆسەی بەرهەمهێنان داوە.\nسەرەڕای ئەوانە کۆمپانیاکە، کار لەسەر دامەزراندنی ژێرخانی ئاو دەکات بە توانای بەرهەمهێنانی 5 هەزار بەرمیل رۆژانە لە کێگەی سەرقەڵا لە ئایندەیەکی نزیکدا.\nکۆی بەرهەمهێنانی نەوتی گازپڕۆم لە کێڵگەی سەرقەڵا تا ئەم مانگە مانگی کانوونی یەکەم بۆ سێ ملیۆن تۆن بەرزدەبێەوە، کە دەکاتە نزیکەی 23 ملیۆن بەرمیل نەوت. هەروەها ئەو کۆمپانیا رووسیە رۆژانە 30 هەزار و 500 بەرمیل نەوت بەرهەم دەهێنێت.\nئەم هەواڵە 1864جار خوێندراوەتەوە


هاوسەرگیری و كۆرۆنا و كاریگەرییەکانی\nYou are at:Home»شیکاری»هاوسەرگیری و كۆرۆنا و كاریگەرییەکانی\nBy nuche.net on\t 2020/06/09 شیکاری, گرنگ\nشلێر سەعید : نوچە\nمامۆستایەكی ئاینی، ڕێژەی هاوسەرگیری زیادی كردووە كەمی نەكردووە، ئەو مامۆستای ئایینیە گوتیشی بەهۆی ئەوەی دادگاكان 3 مانگ دەوام نەكرا زۆربەی ئەوانەی مارە بڕان بێ گەڕانەوە بۆ دادگا هاوسەرگیری دەكەن.\nڤایرۆسی كۆرۆنا هیچ شتێكی نەهێشتۆتەوە لە ژیانی ڕۆژانەماندا و كاریگەری نەبوبێت بەشێوەیەك لە شێوەكان، كاریگەریەكانی درێژەی كێشا بۆ بواری سیاسی و ئابوری وەرزش و ڕۆژانە ئەو كاریگەریانە لەبەرچاومانن و لە هەر وڵاتە و بەشێوەی جیاواز هاوسەرگیری بەردەوامی هەیە. كۆرۆنا پەكی ئەو پرۆسە كۆمەڵایەتیەی نەخستوە، و بەهۆی كۆرۆنا یەك لە دیمەنە سەیرەكان، كە لە سوسیال میدیا بڵاو بووەوە لە مالیزیا كور و كچێك دەیانەوەی پرۆسەی مارە بڕین ئەنجام بدەن، بەڵام مەلا بەشێوەیەكی جیاواز مارەیان دەكات، لەپشت دەرگای ماڵەكە دەوەستێت و بوك و زاوا و شاهید و باوكیان لە پشت دەرگا بە بەستنی ماسك، بەم شێوە مارەكردنەكە تەواو بوو.\nلە هەرێمی كوردستانیش بەهەمان شێوە زۆر لە بوك و زاوا و دەستگیراندارەكان گیریان خواردوە بەدەست كۆرۆناوە، بەتایبەت قەدەغەی هاتوچۆ و نەبوونی دەوامی فەرمی.\nخەندە و ئەحمەد دانیشتوی شاری هەولێرن، خەونیان بە ئاهەنگێكەوە دەبینی و پلانیان بۆ دادەنا، بەڵام كۆرۆنا وەك میوانێكی ڕەزا قورس خەونەكانی پوچەڵكردن، ئەحمەد لەگفتۆگۆیەكی بۆ نوچە دەڵێت: بەهۆی قەدەغەی هاتوچۆ و ڤایرۆسی كۆرۆنا، ناچاربووین بە ئامادەبونی دە كەس لە خزمانی هەردوولا، مەراسیمی هاوسەرگیریەكە ئەنجام بدەین، بەبێ هەلهەلە و مۆسیقا و میوان و شایى.\nئەوان دەڵێن، هەرچۆنێك بێت حەزمان دەكرد خۆشەویستان لەگەڵمان بن، بەڵام نەشمان دەتوانی زیاتر چاوەڕێ بكەین ئەو پەتایە لەناو بچێت، چونكە پێدەچێت درێژەی هەبێت.\nلە لێدوانێكی تایبەتی بە نوچە، چیمەن محمەد، دانیشتوی شاری كۆیە-ی سەربە پارێزگای هەولێر دەربارەی ئەو گرفتانەی هاتۆتە ڕێیان بەهۆی كۆرۆنا دەڵێت: من لە یەك لە گوندەكانی كۆیە بووم ئەویش لە شار، بۆیە یەكجار ناخۆشبوو بۆمان، خەریك بوو توشی نەخۆشی دەروونی ببم. دەڵێت، ناخۆشترین وەختمان بەڕێ كرد لەم سەردەمی كۆرۆنا.\nگوتیشی لەكاتی دەستگیرانیمان كیشەی زۆرمان تووش بوو، بۆنمونە ماوەیكی زۆر بەدەستگیرانی ماینەوە ڕێگا و دەوام نەبوو بچین پشكنین بكەین یان بچینە دادگا یان ئارایشگا و نەشمان دەتوانی یەك ببینین و سەردانی یەكتر بیكەین، بەم حاڵەوە زۆر ئەستەم بوو بەڕێكردنی.\nدەشڵێت، ئێستا كە گوازرامەوە كەس لە كەسوكار و هاوڕێیانمان نەیانتوانی بێنە لامان و سەردانمان بكەن لەم خۆشیەماندا.\nئەو تازە بوكە داوا لە حكومەت دەكات، چارسەرێك بۆ ئەم خەڵكە بدۆزیتەوە چونكە بێ ئیشی و بێ موچەیی زۆر زەحمەتە.\nچیمەن نەشی شاردەوە، كە بەهۆی ئەو ڤایرۆسەوە پیاوەكەی چەند مانگە بێكارە، ئەوەش كاری كردۆتە سەر ژیانی تازەیان.\nمەلا هاشم عەبدالله شیرەیی، پێش نوێژ و وتارخوێنی مزگەوتی خێرخوازان لە كۆیە، سەبارەت بە مارە بڕینەكان لەسەردەمی كۆرۆنا زیادی كردووە یان كەم، بەم شێوە وەلامی نوچەی دایەوە و گوتی بەهۆی ”ئەوەی زۆرترین مارەبڕین من ئەنجامی دەدەم گەر بەراورد بكەین لەگەڵ پێشتر ڕێژەی هاوسەرگیری زیادی كردووە، بەڵام وەك جاران قەرەباڵغی ناكرێت تەنها وەلی ئەمری هەردوو لاو شاهید ئامادەدەبن.\nئەو مامۆستای ئایینیە گوتیشی، بەهۆی ئەوەی دادگاكان 3 مانگ دەوام نەكرا زۆربەی ئەوانەی مارە بڕان بێ گەڕانەوە بۆ دادگا هاوسەر گیری دەكەن.


شارەوانی سلێمانی "چیتر پارە لە هاووڵاتیان وەرناگیرێت بۆ ناشتنی مردووەکانیان"\nHome›هەواڵ›کوردستان›شارەوانی سلێمانی “چیتر پارە لە هاووڵاتیان وەرناگیرێت بۆ ناشتنی مردووەکانیان”\nئەمڕۆ شەممە سە‌رۆكایە‌تی شارە‌وانی سلێمانی گۆرستانی نوێ سلێمانی لە‌و كۆمپانیایە وە‌رگرتەوە كە بڕیاربوو سەرپەرشتی گۆڕستانەكە بكات و ڕایدەگەیەنێت: بۆ ناشتنی مردووان چیتر پارە لەهاووڵاتیان وەرناگیرێت.\nئاکۆ عەلی جێگری بەڕێوبەری گشتی شارەوانی سلێمانی لە کۆنگەرەیەکی رۆژنامەوانیدا رایگەیاند: لە هەفتەتی پێشوودا کۆبوونەوەمان لەگەڵ گۆڕهەڵکەنەکانی سلێمانیدا کردوو بۆمان دەرکەوت ئەو گۆرستانانەی کە شوێنی تێدا نەماوە هاووڵاتیان لە نزیک شەقامەکان تەرمی کەسوکاریان دەناژن، یاخود گۆڕی کۆن هەڵدەدەنەوە و مردووی تێ دەکەن.\nراشیگەیاند: لە ساڵی 2018وە “گۆڕستانی نوێی سلێمانی” درایە دەستی کۆمپانیایەک کە بڕێک پارەیەکی زۆری وەردەگرت بۆ ناشتنی هەر تەرمێک، بەڵام بەهۆی ئەوەی کە ئەو بڕە پارەیە زۆر بوو کە وەری دەگرت و نارەزایی زۆری هاووڵاتیانی لەسەربوو لەکاتی ئێستادا گۆڕستانی نوێی سلێمانی لەو کۆمپانیایە وەرگیراوەتەوە و شارەوانی خۆی دەیبات بەڕێوە، بەهاوکاری بەشی خزمەتگزاری سەرقەبرانەکە لەگەڵ بەڕێوەبەرایەتی باخچەکانی سلێمانی و پلاندانان، لە گۆرستانەکەدا بە چەند شیوەیەکی جیاواز مردووی تێدا دەنێژرێت و رێگە نادرێت هەر هاووڵاتییەک لە چ شوێنێکدا بیەوێت مردوو بنێژێت، بەڵکو لە سەرەوەی گردەکەوە دەستپێدەکات بەرەو خوارەوە و بەپێی ئەو شوێنەی کە خۆمان بۆی دیاری دەکەین، لە گۆرستانەکەدا 25 گۆڕهەڵکەن لە 24 کاتژمێردا کاردەکەن.\nوتیشی” قەبر هەڵکەندن بە پارە نییە وەک جاران تەنیا کرێی ئەو پیداویستیانە دەدات کە بۆ سەرقەبرانە پێویستە وەک کرێی گۆڕهەڵکەنە و ئەو خزمەتوزاریانەی کە بۆی دەکرێت، هەر هاووڵاتییەک 150 هەزاری لێ وەردەگرێت، هاووڵاتیش ئازادە گەر خۆی گۆڕەکە هەڵکەنێت و ئازادە رێگە پێدراوەو هیچ بڕە پارەیەکی لێ وەرناگیرێت”.\nروونیشیکردەوە: پێشتر کۆمپانیایەکە کە کاری ئەم گۆڕستانەی بەڕیوە دەبرد پارەی لەو کەسانە وەردەگرت کە دەهاتە ژوورەوە، بەڵام لەکاتی ئێستادا هیچ بڕە پارەیەک لە هاووڵاتیان وەرناگیرێت، هۆکاریش وەرگرتنەوەی ئەم گۆڕستانە لەو کۆمپانیایە بۆ ئەوە دەگەرێتەوە، کۆمەڵێک ئەرکی خستووە سەر خۆی و پارەی زۆری لە هاووڵاتیانی دەسەندە بەڵام لەکاتی ئێستادا شارەوانی خۆی بەرێوەی دەبات و هیچ بڕە پارەک وەرناگیرێت تەنیا 150 هەزار دینار نەبێت بۆ گۆڕ هەڵکەنە، لەکاتی ئێستادا شارەوانی کۆتایی بە گرێبەستەکی لەگەڵ ئەو کۆمپانیایە هێناوە و ئێستا خۆی بەرێوەی دەبات، هاووڵاتیش تەنیا 150 هەزار دەدات بەو گۆڕهەڵکە، گەر هاووڵاتیان خۆشیان گۆرەکە هەڵکەنن هیچ بڕە پارەیەک وەرناگیرێت.


ڕیدناپ: مۆرینیۆ ناوازەیە و بەلایەنی کەمەوە نازناوێک بۆ چێڵسی مسۆگەر دەکات\nخەڵک – تۆڵک سپۆرت\nهاری ڕیدناپ، ڕاهێنەری ناوداری ئینگلیزی و پێشوی یانەکانی وێستهام و تۆتنهام و پۆرتسماوز و ساوزهامبتۆن و کوینز پارک ڕەینجەرز، چاوپێکەوتنێک لەگەڵ ئێزگەی "تۆڵک سپۆرت" ئەنجام دەدات و تیایدا باس لە دۆخی هەردوو یانەی چێڵسی و لیڤەرپوڵ و دەستپێکی خولی ئینگلیزی و ئەو هەواڵانە دەکات کە باس لەڕوخانی جوزێ مۆرینیۆ دەکەن.\nبەڕێز هاری ڕیدناپ، بەخێرهاتنت دەکەین و هیوادارین بەختەوەر بیت ...\nسوپاس، من زۆر باشم\nبۆچونت سەبارەت بەکۆتا یاریی وێستهام بەرامبەر نیوکاسڵ، هامەرزەکان سەرکەوتنیان بەدەستهێنا؟\nئەنجامەکانی ویستهام زۆر باشن، سەرەتا لە ئارسیناڵ و لیڤەرپوڵیان بردەوەو ئێستاش نیوکاسڵ، یانەیەکی گەورەن و بەئاسانی ناخرێن بەزەویدا، ئەوەی ڕاستی بێت بەرامبەر بۆرنسماوز و لسیتەر سیتی هەلی بردنەوەیان لەدەستدا لەناو یاریگای خۆیاندا، بەڵام ئەوە هیچ لە بەهێزی و تونای یانەکە کەم ناکاتەوە لەخولی ئینگلیزی دا.\nدیمیتری پاییت ئاستێکی ناوازە پێشکەش دەکات و یەکێکە لەوانەی تۆ دابینت کردون، هیچت هەیە بۆ ئەو یاریزانە فەرەنسییە؟\nپاییت یاریزانێکی چاکە، لەپێشودا دەمزانی وێستهام دەیکرێت و هانمدان گرێبەستەکەی ئیمزا بکەن، پێشموایە لەو ئاستەدا نامێنێتەوەو زیاتر پێشکەش دەکات، هیوادارام بیلیچ بزانێت بە چ شێوەیەک وزەکانی دەتەقێنێتەوە.\nدەربارەی مارک نۆبڵ بۆچونت چییە؟ ئەگەر یاریزانی تۆ بوایە دەتکردە کاپتنی پێکهاتەکە؟\nنۆبڵ یاریزانێکی باشە و توانادارە، ڕوحیەتی سەرکردەی تێدایە، چەندین خەسڵەتی باشی تێدایە کە هاوڕێکانی سودی لێوەردەگرن، بۆیە دەڵێم: بەڵێ، کەسێکی باشە و منیش ڕاهێنەری بومایە دەمکردە کاپیتانۆ.\nبەڕای تۆ ویستهام لەتوانایدایە وەرزی داهاتو بگاتە خولی یانە پاڵەوانەکان؟\nلەڕاستیدا مەسەلەی چامپیۆنز لیگ قورسە، پێویستە لەوە زیاتر هەوڵبدەن و بەدەستهێنانی پلەکانی سەروی پریمەرلیگ زەحمەتە، بابزانین تا نیوەی وەرز چی ڕودەدات.\nلەسەرەتای وەرزەوە چێڵسی دەناڵێنێت، بەڕای تۆ هۆکار چییە؟\nڕاستە چێڵسی لەسەرەتاوە باش نەبووە، هەمیشە پاڵەوان بە قورسی دەست پێدەکات، چونکە فشار و قسە و باسی زۆریان لەسەرە و هەموان هەوڵ دەدەن لێیان ببانەوە، بەڕای من لە جەولەکانی داهاتودا چێڵسی بەهێزەوە دەگەڕێتەوە.\nچێڵسی خاوەنی مۆرینیۆیە، ڕاهێنەرێکی گەورەیە و متمانەی بەخۆیەتی، پێموابێت دەیانگێڕێتەوە سەر ڕێرەوی سەرکەوتنەکان، وەک وتم ڕاهێنەرێکی سپێشەڵە و خۆیشی حەز دەکات بەو ناوە بانگی بکەن، هاندەرانی یانەکەشی متمانەیان پێیەتی و دڵنیام گەڕانەوەیەکی بەهێز ڕوودەدات، بەڵام چەند هەڵەیەک هەیە پێویستی بەڕاست کردنەوەیە.\nپێویستە چ شتێک ڕاست بکاتەوە؟\nبۆ نمونە ئەزپیلیکوێتا باڵێكی بەرگری چەپلەری بەتوانا نییە، ڕاستە بەردەوام هەوڵدەدات، بەڵام لەپێگەی خۆیدا یاریی ناکات و ئەوەیش وا دەکات لەهەندێک یارییدا باش و هەندێکی تریشدا خراپ دەرکەوێت، وەرزی رابردو لەم پێگەیەدا زۆر باش بوو، بەڵام ئێستا وا نەماوەو فیلیپی لویزیش یانەکەی بەجێهێشتووە.\nئەی ئیدین هازارد؟ ئەویش تا ئێستا هیچی نەکردووە...\nڕاستە هازارد ئاستی دابەزیوە، بەڵام دەگەڕێتەوە، مۆرینیۆش ئەوە دەزانێت کە هازارد، کۆستا، فابریگاس و چەندین یاریزانی تر ئاستیان دابەزیوە، بۆیە هەوڵدەدات بارگاویان بکاتەوە، ئەوەی من دەیڵێم ئاسان نییە، بەڵکو بۆ کەسێکی وەک مۆرینیۆ ئاسانە کە دەتوانێت بەباشترین شێوە وزەی یاریزانەکانی بەکاربخات، بەڕای من لەم وەرزەشدا کاری خۆی دەکات و بەلایەنی کەمەوە نازناوێک بەدەست دەهێنێت.\nیاریی داهاتویان بەرامبەر ئارسیناڵە، دێربی لەندەن ئەنجامەکەی چۆن دەبێت؟\nدێربی ئەم وەرزە بەنسبەت چێڵسییەوە گرنگترینە لەماوەی چەند ساڵی رابردودا، بلوزی لەندەن لە دۆخێکی خراپدایە و ئارسیناڵ بەپێچەوانەوە، هاندەران داوای بردنەوە دەکەن و مەسەلەکە ئاسان نییە، چونکە گانەرز لەوپەڕی تواناکانیدایە، لەگەڵ ئەوەشدا یاریزانانی چێڵسی دەزانن دۆڕاندن بەتەواوی پەکیان دەخات و خەونی پریمەریان لەکیش دەچێت، بردنەوەش پاڵپێوەنەر دەبێت بۆ گەڕانەوەیەکی گڕاوی.\nلیڤەرپوڵیش حاڵی خراپە، ئەم وەرزەش شکستخواردو دەبن؟\nلیڤەرپوڵ لەدۆخێکی خراپدایە و پێموایە ململانێی نازناوەکەی پێناکرێت، جارێ هیچ شتێک یەکلایی نەبۆتەوەو هەڵەیە لەئێستاوە باسی بەراورد بکەین و ناوی پاڵەوان دیاری بکەین، یاخود بەشێوەیەکی گشتگیر باسی ئاستی کەسێک یان یانەیەک بکەین، بەڵام ئاشکرایە لیڤەرپوڵ یاریزانی گەورەی نییە تا ڕکابەری گەورەکانی تری پێبکات.\nبەڵام برێندان ڕۆدجەرز بەپێچەوانەی تۆوە بیر دەکاتەوەو بڕوای وایە زۆر بەدەست دەهێنێت؟\nپێویستە واقیعی بیر بکەینەوە، کاری ڕۆدجەرز نزیکی مەحاڵە، دوو وەرز لەمەوبەر سوارێز و ستێرلینگی هەبوو، ستۆریدج هێرشبەری بوو، ستیڤن جێرارد کاپتنی بوو و ئەم پێکهاتە ئاگرینە هەموو ڕاهێنەران خەونیان پێوە دەبینی، بەڵام هەموو ئەوانەی لەدەستدا، تەنها ستۆریدج نەبێت و ئەویش پێکراوە! دووبارە دەڵێمەوە کاری ڕۆدجەرز نزیکی مەحاڵە.\nبەڵام لیڤەرپوڵ یاریزانی زۆری کڕیوە...\nبەڵێ کۆمەڵێک یاریزانی کڕیوە، بەڵام کامیان لەتوانایدایە جێگەی سوارێز بگرێتەوە؟ سوارێز کاتێک لیڤەرپوڵی بەجێهێشت باشترین یاریزانی پریمەرلیگ بوو، قورسە جێگەی پڕ بکرێتەوە، من تێناگەم چۆن ستێرلینگ دەفرۆشێت ؟! دواتر ناتوانیت یاریزانێک دابین بکەیت نزیکی ئاستی ئەو بێت!\nڕات چییە دەربارەی برێندان ڕۆدجەرز؟\nڕاهێنەرێکی گەنجە و لەتوانایدایە زۆر پێشکەشی لیڤەرپوڵ بکات، بەش بەحاڵی خۆم لەسەر ئەنجامە خراپەکان لۆمەی ناکەم، یاریزان بفرۆشن و داوای ئەنجامیشی لێبکەن ئەوەیان نەگونجاوە... بەتێپەڕینی کات ڕۆدجەرز ئەزمون وەردەگرێت و باشتر مامەڵە لەگەڵ پێکهاتەکەی دەکات، لەبەرامبەردا پێویستە ئیدارەی یانەکەش کەمێک لە سیاسەتی خۆی بگۆڕێت.\nئه‌م بابه‌ته 1139 جار خوێنراوه‌ته‌وه


Shabaz Qasri 19/10/2020 - 10:29 بڵاوکراوەتەوە لە كوردستانی\nوەزارەتی پەروەردە رایگەیاند، پێویستە سەرپەرشتیارانی پەروەردەیی کارگێڕی خوێندنگاکان ئاگادار بکەنەوە کە بۆ ئەمساڵی خوێندن مامۆستایان پابەندبن بە تەواوکردنی پڕۆگرامەکانی خوێندن و تاقیکردنەوەکانیش لە هەمان ئەو وادەیەدا بەڕێوەدەچن کە لەساڵنامەی خوێندندا ئاماژەی پێکراوە.\nبەڕێوەبەرایەتی گشتی سەرپەرشتیکردنی پەروەردەیی لە وەزارەتی پەروەردەی هەرێمی کوردستان لە بڕیارێکدا کە ئاڕاستەی پەروەردەی پارێزگاکانی کردووە باسی لەوەکردوە، پێویستە ئەمساڵ مامۆستایان پابەندبن بە تەواوکردنی پڕۆگرامەکانی خوێندن و پڕۆگرام کەمناکرێتەوە.\nئەوەش هاتوە، خوێندنی پرۆگرامەکان بەگوێرەی ریزبەندی دەبێت و بەش و بەندەکان نابێت پاش و پێشیان پێبکرێت، هەروەها تاقیکردنەوەکانی نیوەوەرز، مانگانە و تاقیکردنەوەی کۆتایی ساڵ لە هەمان ئەو وادەیەدا بەڕێوەدەچن کە لەساڵنامەی خوێندندا ئاماژەی پێکراوە.\nئەوە لەکاتێکدایە سەرەڕای بڕیاری دەستپێکردنەوەی ساڵی نوێی خوێندن لە هەرێمی کوردستان کە بڕیاربو رۆژی 10ی ئەم مانگە یەکەم رۆژی دەوام بێت، بەڵام لەسنوری پارێزگاکانی سلێمانی و هەڵەبجە و ئیدارە سەربەخۆکانی گەرمیان و راپەڕین تائێستا مامۆستایان نەچونەتەوە هۆڵەکانی خوێندن و لەبایکۆتکردن بەردەوامن، بەهۆی دواکەوتنی موچەکانیان و رەتکردنەوەی سیستەمی خوێندنی ئەلیکترۆنی، له به‌شێكی زانكۆكانی هه‌رێمیش خوێندنی ئاوێته ده‌ستیپێكردووه\nئەمینداری گشتی یەکگرتوو: شەڕ نیشانەی شکستی لایەنەکانە\nسه‌رۆكوه‌زیرانی كه‌نه‌دا په‌لاماردانی چوار موسڵمانه‌كه به هێرشی تیرۆریستی ناوده‌بات\nوەزارەتی خوێندنی باڵا كرێی خوێندنی سێ یەكەمەكانی زانكۆكان كەمدەكاتەوە\nنازناوی زانستی به‌و فه‌رمانبه‌رو مامۆستایانه ده‌درێت كه كۆنمره‌یان له 60% كه‌متره\nڕێكخراوی په‌یامنێرانی كوردستان ئیدانه‌ی هێرش كردنه سه‌رتیمی سپێده ده‌كات


له‌خۆوه كوردبوون جه‌رگی ده‌وێ!\nڕه‌خنه و بوغز!\nڕه‌وانشاد (جه‌لال جۆبار)ی شاعیر چه‌ند جوانی گوتووه:\nمیلله‌تانی ڕووی زه‌مین ڕوویان به‌ره‌و ڕووناكییه\nمیلله‌تی ئێمه‌ش له تاریكی و كه‌سادیی تاكییه\nھه‌ر خه‌ریكی بوغز و قین و فیتنه‌بازیی ناوه‌خۆن\nتا وه‌ھابن ھه‌ر ژیانیان ژان و پڕ غه‌مناكییه\nڕۆسته‌من بۆ خۆبه‌خۆیی و كوشتنی یه‌كتر، به‌ڵام\nمێگه‌لی ده‌ست دوژمنن به‌م مرده‌نی و ھیلاكییه\nله‌م ڕۆژگاره‌دا و بۆ ئه‌وه‌ی له دۆخی چه‌قبه‌ستوو و ھه‌میشه‌یی خۆخۆریی كورد بگه‌یت. بۆ ئه‌وه‌ی له‌وه دڵنیابیت كه مرۆڤی كورد له قۆناغی پێش شارستانییه‌ته، پێویستت به‌وه نییه، ده‌روونناس، یان كۆمه‌ڵناس بیت، ته‌نیا ئه‌وه‌نده‌ت به‌سه له كاتی ڕه‌خنه‌گرتنێكی لۆجیكییانه‌ی به‌رمه‌بنای هه‌ستكردن به به‌رپرسیارێتیی نه‌ته‌وه‌یی و نیشتمانی له فڵان و فیساره حزبی كوردی، سه‌یری په‌رچه‌كرداری ده‌روێش و موریده‌كانی ئه‌و حزبه بكه‌یت.\nبه‌داخه‌وه حزب و سه‌ركرده‌كانی له‌م نیشتمانه‌دا هێنده به‌پیرۆز كراون، تا ئه‌و ئاسته‌ی نه‌توانی ڕه‌خنه‌یان لێ بگریت. ئه‌م دۆخه نه‌خوازراوه‌ش له‌كاتێكدایه كه له‌ناو گه‌لانی دنیادا و تا ئێسته، ته‌نیا كورد ماوه كه له ئاسته جه‌ماوه‌رییه‌كه‌یدا له‌سه‌ر ململانێی حزبه‌كانیان قه‌سته‌سه‌ری خۆیان بن و كه‌س داگیركه‌ر و دوژمنی پارچه‌یه‌كی كورد، به دوژمن و داگیركه‌ری نیشتمانه‌كه‌ی نه‌زانێت!\nله‌گه‌ڵ ھه‌موو ئه‌م بێھووده‌یی و نائومێدییه‌شدا، كه به هۆی سیاسه‌تی نه‌خوازراوی حزبه كوردستانییه‌كان (حزبه‌كانی یه‌ك پارچه و حزبه‌كانی پارچه‌یه‌ك له‌گه‌ڵ پارچه‌یه‌كی تری كوردستانیش) له پێوه‌ست به مامه‌ڵه‌ی سه‌قه‌تی ناوخۆییان، ناكۆكیی و ململانێیه‌كانیان لای مرۆڤی كوردیان دروست كردووه و بوونه‌ته هۆی تێكشكاندنی ئیراده‌ی كوردبوون له ناخی مرۆڤی كورددا، وه‌لێ شه‌رم و شووره‌ییه‌كی گه‌وره‌یه مرۆڤ له كوردبوونی خۆی ڕابكات و ڕوونكردنه‌وه بۆ ئه‌و گه‌مژانه بدات، كه ڕه‌خنه‌گرتن له سیاسه‌تی هه‌ڵه و چه‌وت و چه‌وێڵییه‌كانی ئه‌م حزب و ئه‌و حزب به شكاندنی پیرۆزی نه‌ته‌وه‌یی تێگه‌یشتوون. گه‌مژه‌گه‌لێك كه سیاسه‌ت و ئایدیۆلۆجیا نا (له ئاسته زانستی و لۆجیكییه‌كه‌یان)، به‌ڵكو شوانی ڕقوكینه، چۆن بیانه‌وێت، ئاوا لێیان ده‌خوڕن. چونكه خودی دانی روونكردنه‌وه به گه‌مژه‌یه‌ك، بۆ خۆی دیوێكی تری گه‌مژه‌ییه.\nخودایه كوردبوون بۆچی هێنده به ئازاره؟ ئاخۆ ده‌بێ چه‌ند (مه‌له‌كشا)ی تر و تا كه‌ی، له داخی ڕێبواره ڕێ ونكردووه‌كانی كاروانی كوردبوون، خوێنی خۆیان بخۆنه‌وه؟ چه‌ند (مه‌له‌كشا)ی تر و تا كه‌نگێ، خوێنی سه‌رلێشێواویی كورد له بڕینی یاده‌وه‌ریاندا بچۆڕێت؟ چه‌ند (مه‌له‌كشا)ی دی و هه‌تا كه‌ینێ، له حه‌سره‌تی په‌رته‌وازه‌یی كوردان، گریانێكی بێده‌نگ بیانخواته‌وه و بڵێن و بڵێنه‌وه:\nكێ نوستووه، كێ بێداره؟\nئه‌م ڕێگایه‌ی پێیدا ده‌چن،\nهه‌ر ڕێگا كۆنه‌كه‌ی پاره!\nئه‌م هه‌ورازه‌ی وه‌ك مێرووله\nپێیدا ڕێكچه‌تان به‌ستووه\nده‌تانباته هه‌ڵدێڕه‌كه‌ی ساڵی پێشوو\nئه‌و بناره‌ش وا به ئێسك و\nكاسه‌ی سه‌رتان داپۆشراوه،\nده‌گاته‌وه به‌فره‌چاڵی كلیله‌ی ڕندوو\nڕێگای تازه بدۆزنه‌وه!\nبه‌هه‌رحاڵ، دواجار هه‌ر چۆنێك بێت، ده‌بێ هه‌موومان بێینه‌وه سه‌ر سفره‌ی كوردبوون. چونكه كوردبوون له هه‌موو ئینتیما بچووك و لاوه‌كییه‌كانی تری وه‌ك حزب و خێڵ، وه‌جاخ و ئایدیۆلۆجیا گه‌وره‌تره، به‌ڵام كوردبوونیش به مانای بێده‌نگی نایه‌ت له ئاستی كێماسیی و چه‌وتی و چه‌وێڵیی ئه‌م و ئه‌وێكدا، كه دروشمی كوردبوونمان به هه‌رزان پێ ده‌فرۆشنه‌وه!\nزۆر به كورتی: كورد پێویستیی به‌وه نییه له به‌رامبه‌ر دوژمنه‌كانیدا ئازا بێت، به‌ڵكو ته‌نیا ئه‌وه‌نده‌ی به‌سه، به ته‌نیشت قووڵكردنه‌وه‌ی ته‌بایی سیاسیی و كۆمه‌ڵایه‌تیی ناوخۆیی، بڕێكیش بوێریی ده‌رزی ئاژنكردنی خۆی و ڕه‌خنه‌له‌خۆگرتنی هه‌بێت.\nمیت له (ماردین)ه، نه‌ك له (مه‌كێ)*\nهه‌میشه له ڕه‌خنه‌گرتنمان له حزبه‌كان، ده‌بێ ره‌چاوی ئه‌وه بكه‌ین، كه سیاسه‌تی حزبه‌كه و قوربانیدانه‌كانی له ڕابردوو و ئه‌مڕۆ، دوو شتی جیاوازن و ناكرێ تێكه‌ڵی یه‌كتر بكرێن، یان خوانه‌خواسته له پاڵ ڕه‌خنه‌گرتنه‌وه، بێڕێزی به سیمبۆله‌كانیانه‌وه بكرێت.\nله‌م گۆشه‌نیگایه‌وه، كاتێك له پای ئه‌و پێشهات و ڕووداوانه‌ی ئه‌مدواییانه‌ی ناوچه سنوورییه‌كانی هه‌رێمی كوردستان، ڕه‌خنه له په‌كه‌كه ده‌گرین، به‌شی ئه‌وه درك به‌و ڕاستییه ده‌كه‌ین، كه سیاسه‌تی په‌كه‌كه و باوه‌ڕی كوردبوون و گیانفیدایی هه‌زاران گه‌نجی كچ و كوڕی گه‌ریلا، كه به خه‌ونی ئازادییه‌وه ده‌ستبه‌رداری گه‌نجێتییان بوونه و ڕوویان كردووه‌ته شاخ، دوو شتی زۆر جیاوازن و ناكرێ بێڕێزیی به گه‌ریلا بكرێت، وه‌ك ئه‌وه‌ی نابێ له په‌نا ڕه‌خنه‌گرتن له سیاسه‌تی حزبه‌كانی باشوور و ڕۆژهه‌ڵاتی كوردستان، بێڕێزی به پێشمه‌رگه بكه‌ین.\nهه‌رچی پێوه‌ندیشی به دروشمی سه‌ربه‌خۆیی و یه‌كگرتوویی چوار پارچه‌یی كوردستانه‌وه هه‌یه، كه له‌كاتی ڕه‌خنه‌گرتن له‌و حزبه، لایه‌نگر و هه‌واداره‌كانیان، یان ڕاستتر بڵێین پرۆ په‌كه‌كانی باشوور چه‌مكی هاوخه‌باتی نه‌ته‌وه‌ییمان به‌چاودا داده‌نه‌وه، چونكه په‌كه‌كه زۆر له‌مێژه باوه‌ڕی به‌و پره‌نسیپه نه‌ماوه، كه له سه‌ره‌تای نه‌وه‌ته‌كانی سه‌ده‌ی ڕابردوودا سه‌دان گه‌نجی باشووری به دروشمی (كوردستانێكی یه‌كگرتوو و سه‌ربه‌خۆ و ئازاد و دیموكرات) فریو دا و ئێسته‌ش له توركیا به كه‌متر له ئۆتۆنۆمی ڕازییه، بۆیه ئه‌و سیحره‌یان به‌تاڵ ده‌بێته‌وه.\nبه‌هه‌رحاڵ، له ڕوانگه‌ی پاساودانه‌وه‌ی كوشتنی به ناهه‌قی خه‌ڵكی سڤیل نا. له‌و دیدگه‌یه‌ش نا كه بیانوو بۆ مێژوو و میراتی دڕنده‌یی تورك له پێوه‌ست به كوردكوشتن بێنینه‌وه، كه بۆ ئه‌مڕۆ و سبه‌یش درێژ ده‌بێته‌وه، به‌ڵكو به لۆجیكی شه‌ڕ و شۆڕش، ده‌كرێ له خۆمان بپرسین: ئاخر چۆن ده‌كرێ گه‌ریلاكانت له (شارباژێڕ) بن و سوپای توركیا و قورووچییه‌كانیشی له (شرناخ) هاووڵاتییه‌كانت بكوژن و ئاواییه‌كانت وێران بكه‌ن؟\nئه‌وه چ لۆجیكێكه، له كوێستانه فێنكه‌كانی (قه‌ندیل، دۆڵی خانه‌قا، باڵه‌ییان، برادۆست و بادینان) به كامی دڵ لێی پاڵ بكه‌ویت و سوپای توركیا و جه‌رده‌وانه‌كانیشی له (سێرت و ئه‌لازیغ و موش و مه‌راش) و كوێ و كوێی تری باكوری وڵات، ژیان له هاووڵاتییه‌كانت بكه‌نه دۆزه‌خ؟\nئه‌وه چ لۆجیكێكه میلیشیا به‌ناوی (هێزی جه‌وهه‌ری!) و به درۆی پاراستنی باشوور له داگیركاریی دابمه‌زرێنیت، كه‌چی گوندێكی باكورت بۆ نه‌پارێزرێت و له داگیركردن ڕزگاری نه‌كه‌یت؟\nڕاستییه‌كه‌ی كوردایه‌تیی به دروشم و كه‌فوكوڵ و سۆز و هه‌ڵچوون ناكرێت. ئه‌رێ كه‌س له‌وانه‌ی باشووری كوردستان، كه ئێسته گێچی حه‌ماوه‌ی كوردایه‌تییان به‌رز بووه‌ته‌وه و بوونه‌ته پارێزه‌ری په‌كه‌كه و كوچك له ئاگر گه‌رمتر، پاساوی ئه‌م كه‌ڵه‌گاییه‌ی په‌كه‌كه له قووڵایی خاكی باشووری كوردستان ده‌ده‌نه‌وه، بوێریی ئه‌وه‌یان هه‌یه له خۆیان بپرسن:\nئه‌رێ په‌كه‌كه به چ هه‌قێك بازگه له شارباژێڕ و قه‌ندیل و برادۆست و بادینان داده‌نێت و باج و سه‌رانه له خه‌ڵك ده‌ستێنێت؟\nپه‌كه‌كه ئه‌گه‌ر ڕاست ده‌كات، بۆ ئاگری شه‌ڕ ناباته‌وه ناو باكور و ناوماڵی توركی پێ ناسووتێنێت؟\nئه‌گه‌ر دایكی درۆی هین نه‌كردووه، په‌كه‌كه بۆ ناچێته‌وه قووڵایی باكور، كه چیاكانی زۆر له‌وه‌ی ئێره سه‌خت و ئاڵۆزترن و له‌وه ئه‌سته‌مترن كه سوپای توركیا زه‌فه‌ریان پێ ببات، كه‌چی لێره لێی داكوتیوه؟\nئاخر ناچێته عه‌قڵه‌وه توركیا له عێراقی سه‌رده‌می به‌عس دڕنده‌تر بێت، ئه‌ی بۆچی هێزی پێشمه‌رگه‌ی كوردستان كه پێش ڕاپه‌ڕین بنكه و باره‌گاكانیان له دۆڵه‌كانی جافایه‌تی، بالیسان، ئاكۆیان، باڵه‌ییان، به‌رواریی باڵا بوو، كه‌چی جگه له شه‌ڕی ده‌سته‌ویه‌خه‌یان له‌گه‌ڵ جه‌یش و جاش و تۆپخانه و فڕۆكه‌كان له‌و ناوچانه‌دا، هاوكات زه‌بری گورچبڕیشیان له‌ناو جه‌رگه‌ی شار و شارۆكه‌كان له مۆڵگه‌ی سه‌ربازیی و بنكه و باره‌گه حزبی و ئه‌منی و هه‌واڵگرییه‌كانی به‌عس ده‌دا؟\nتكایه له‌بری ڕشتنی فرمێسكی تیمساحی بۆ هاووڵاتییانی سڤیلی باشوور، جارێك، ته‌نیا جارێك به په‌كه‌كه بڵێن: هه‌ڤاڵ، ئه‌گه‌ر ڕاسته شه‌ڕ و شۆڕش ده‌كه‌ن، فه‌رموون قه‌ره‌قۆل و جه‌ندرمه و جه‌رده‌وان له (ماردین)ن، نه‌ك له (مه‌كێ!)\n*كوێستانی مه‌كێ، ده‌كه‌وێته سنووری شاره‌دێی وه‌رتێی سه‌ر به شارۆكه‌ی رواندز.\nله نێوان (حه‌به‌ش) و (كاڵكان)دا!\nنه‌ك زۆرینه‌ی هه‌ره‌زۆری هه‌ر ده‌سته‌بژێر و خوێنده‌واره‌كانی عه‌ره‌ب، ته‌نانه‌ت شۆڕشگێڕه‌كانیشیان له ئاست مافه ڕه‌واكانی كورد و خه‌باتی ئه‌و نه‌ته‌وه‌یه له‌پێناو ئازادی و ڕزگاریدا، شۆڤینی و عرووبه‌وی بوون!\nئه‌وه‌تا جۆرج حه‌به‌ش، سه‌ركرده‌ی دیاری فه‌له‌ستینی (1926-2008)، كه به (حه‌كیمی شۆڕشی فه‌له‌ستینی) ناو ده‌برێ، له گێڕانه‌وه‌ی بیره‌وه‌رییه‌كانیدا، بۆ جۆرج مالبرینۆی ڕۆژنامه‌نووسی فڕه‌نسی كه له توێی كتێبی (الپوریون لا یموتون ابدا)دا چاپ و بڵاو كراونه‌ته‌وه، له پێوه‌ست به مافی كورد له باشووری كوردستان، له دوای ئه‌و هه‌موو قوربانیدانه‌ی و ئه‌و هه‌موو كاره‌سات و جینۆسایده‌ی به درێژایی 80 ساڵ له‌سه‌ر ده‌ستی حوكمڕانه یه‌ك له‌دوا یه‌كه‌كانی به‌غدا، به‌سه‌ریدا هێنراوه ده‌ڵێ: "نابێ داخوازییه‌كانی كورد له عێراقدا بگه‌نه ئاستی سه‌ربه‌خۆیی، پێویسته عێراق به یه‌كگرتوویی بمێنێته‌وه".\nئه‌و حه‌به‌شه كه مه‌سیحییه‌كی چه‌پی فه‌له‌ستینی بوو، هه‌موو هه‌وڵی بۆ دامه‌زراندنی ده‌وڵه‌تی فه‌له‌ستینی بوو، كه‌چی ئه‌وه ڕوانگه‌ی ئه‌و شۆڕشگێڕه عرووبه‌وییه‌ی بۆ مافی ئاسایی، سروشتی و یاسایی كورد له گه‌یشتنه مافه نه‌ته‌وه‌یی و نیشتمانییه‌كانی. ده‌ی گۆڕتان ڕۆشن پێشینان كه گوتتان: "ئه‌وه‌ی له مشك بێت، جه‌واڵ دڕێنه!".\nكاڵكانی سه‌ركرده‌ی په‌كه‌كه، له لێدوانێكیدا بۆ میدیایه‌كی سه‌ر به حزبه‌كه‌ی ده‌ڵێت: "ناسنامه‌ی پێشمه‌رگه‌ی كوردی، ناسنامه‌یه‌كی ترسناكه بۆ سه‌ر ئه‌م چوار ده‌وڵه‌ته، چونكه ئه‌وان هه‌وڵی دروستكردنی ده‌وڵه‌تی كوردی ده‌ده‌ن. كوردستان مافی ئه‌وه‌ی نییه ده‌وڵه‌تی هه‌بێت، چونكه ئه‌مه داوایه‌كی بۆرجوازییه".\nباشه گریمان (حه‌به‌شه چه‌په!) له ڕه‌هه‌نده عرووبه‌وییه‌كه‌یه‌وه ئه‌م بۆچوون و هه‌ڵوێسته كۆنكرێتییه‌ی هه‌یه، ده‌ی باشه چی له كه‌سێكی وه‌ك (دۆران كاڵكان)ی سه‌ركرده‌ی په‌كه‌كه ده‌كات، كه به بیانووی ئه‌وه‌ی ئامانجی پێشمه‌رگه‌ی كوردستان، دامه‌زراندنی ده‌وڵه‌تی كوردییه و ئه‌و ده‌وڵه‌ته‌ش له ڕوانگه‌ی جه‌نابیانه‌وه خزمه‌تی ستراتیجی سیاسی و سه‌ربازیی (بۆرجوازییه‌ت!) ده‌كات، بۆیه دژی پێشمه‌رگه و خواستی نه‌ته‌وه‌یی گه‌لی كورد له باشوور هه‌ڵوێست وه‌ربگرێت؟\nئه‌رێ به‌ڕاست، كێ ده‌توانێ ئه‌و مه‌ته‌ڵه هه‌ڵبێنێت كه ئاخۆ بۆچی دوو سه‌ركرده‌ی چه‌پ (حه‌به‌شی عه‌ره‌ب و كاڵكانی ئازه‌ری!) دژایه‌تیی ده‌وڵه‌تی نه‌ته‌وه‌یی كوردستان ده‌كه‌ن؟\n(خودان) سیمبۆلی وڵاتپارێزی و دادپه‌روه‌ریی\nشۆڕش له سه‌رزه‌وینی خوداوه‌نده‌كان و ئازادیی له‌ناو زیندانی وه‌عزی ڕێبه‌ره‌كاندا\nڕۆژنامه‌نووس له نێوان پیشه‌ییبوون و به‌ها مرۆییه‌كاندا


چەند لایەنێکی ژیانی ستالین – History Of Kurd\nHome / ناوداران / چەند لایەنێکی ژیانی ستالین\nچەند لایەنێکی ژیانی ستالین\ndidar othman 2016-10-13\tناوداران لێدوان نووسین ناچالاککراوە لە چەند لایەنێکی ژیانی ستالین 6,936 Views\nجۆزیف فیساری نوفیتش دجوگا شفیلی (18 دیسمبەر 1878 – 5 مارس 1953) دووەم سەرکردەی یەکێتی سۆڤیەتی پێشوو، کە بە دامەزرێنەری راستەقینەی یەکێتی سۆڤیەت دەناسرێت، سەرۆک وەزیرانی سۆڤیەت لە نێوان ساڵانی (1941-1953)، کە بەناوبانگە بووە بە بەدڵرەقی و بەهێزی و پیاوی ئاسنی لەبەر ئەم هۆکارەش لە تەمەنی 30 ساڵیدا ناوی خۆی لە جۆزێفەوە بۆ ستالین دەگۆرێت، کە بەمانای پیاوی پۆڵاین دێت.\nراستە ستالین توانی یەکێتی سۆڤیەت لە کۆمەڵگایەکی کشتوکاڵیەوە بۆ کۆمەڵگایەکی پیشەسازی بەرێت. لە جەنگی جیهانی دووەمیشدا لەگەڵ وڵاتانی هاوپەیمان سەرکەوتنیان بەسەر هیتلەردا تۆمار کرد، وە سۆڤیەت بووە وڵاتێکی بەهێزو زەبەلاح.\nبەڵام چونکە بناغەی حوکمرانییەکەی سۆڤیەت و ستالین خۆ بەستنەوە بوو بە ئایدۆلۆژیاو دکتاتۆریانە و لەسەر بنەمای ترس و تۆقاندن و کوشتن حوکمرانیان کرد پاش “69” ساڵ لە “1922 ـ 1991” کۆتایی بە رژێمی سۆسیالیستی سۆڤیەت هات و سۆڤیەت کە “15” وڵاتە بوون پارچە پارچە بوون، لە بەرامبەر دیموکراسی و رێزگرتن لە مافی مرۆڤی وڵاتانی رۆژئاوا، بەتایبەت ئەمریکا چۆکیان دادا.\nهەوڵ دەدەم، بە سود وەرگرتن لە چەند سەرچاوەیەک، بە تایبەت ویکیپیدیا و کتێبی” بیرەوەرییەکانی مارشاڵ زۆکۆف” ئەو مارشاڵە سۆڤیەتیەی، سوپاسالاری گەورەی رووسەکان بوو، توانی سەرکەوتن بەسەر هیتلەر و ئەڵمانییەکاندا تۆمار بکات و بەرلینی پایتەخت داگیر بکات بەر لەوەی هاوپەیمانەکان بگەنە بەرلین. کە ئەویش پشتی بە زانیارییەکانی (هیولومنجى) بەستووە کە وەرگێری چەرچڵ سەرۆک وەزیرانی بەریتانیا بووە، هەڵوەستە لەسەر چەند لایەنێکی ژیانی ئەو دکتاتۆرەی مێژووی مرۆڤایەتی بکەم.\nبەو ئامانجەی سود لە زانیارییەکان وەربگرین و بکرێنە پەند بۆ ئەمرۆی حوکمداری و ژیانی رامیاری کوردستان. چونکە هەر حوکمێک کە بناغەکەی ترس و توقاندن بوو، سەر ئەنجامەکەی لە حوکمی ستالین و دکتاتۆرەکانی تری مێژوو باشتر نابێت.\nستالین کێ بوو؟\n* لە 18 دیسمبەر 1878 لە شاری گوری لەدایکبووە، سێیەم منداڵی بنەماڵەکەیان بووە، ستالین ڕابەر و سیاسەتوانی کۆمۆنیستی سۆڤیەت بوو، کە لە نێوانی ساڵانی ٢٠ی تەمەنی تاکوو کاتی مردن ڕابەرایەتی حیزبی کۆمۆنیستی یەکیەتی سۆڤیەتی لە ئەستۆ بوو. زۆر کەس بە بەرپرسی کوشتنی ژمارەیەکی زۆر لە مرۆڤی ئەزانن کە ژمارەی کوژراوەکان بە زیاتر لە 20 ملیۆن مرۆڤ مەزەندە دەکرێن.\n* سەردەمی منداڵی ستالین کەمی دەزانرێت، بەڵام یەکێک لە ھاوڕێکانی سەردەمی منداڵی ستالین لەم بارەوە دەنوسێت: باوکی ستالین ھێندە دڵڕەقانە و خراپ لە ستالینی دەدا، ھەندێک جار نیوە مردوو دەبوو، بەڵام سەیر لەوە دا بوو کە ھیچ کەس گوێی لە گریانی ستالین نە دەبوو، ستالین ھەرگیز نەگریاوە.\n*سێ خوشک و برای ستالین لە تەمەنێکی زۆر منداڵیدا مردوون، بۆیە ستالین بە تەنھا خۆی بە بێ خوشک و برا ماوەتەوە، لە تەمەنی ھەشت ساڵیدا دایکی لە تیبلیس، لە خوێندنگەیەکی مەسیحی ئەرتۆدۆکسی دەیخاتە بەر خوێندن، بەو هیوایەی کورەکەی ببێت بە قەشە . بەڵام ساڵی ١٨٩٩ ستالین لەبەر ئەوەی ناتوانێت تاقیکردنەوەکان لە کاتی خۆی ئەنجام بدات ، لەم خوێندنگەیە دەردەکرێت.\n*ستالین دوو جار ژنی ھێناوە، یەکەم ژنی جولەکە بووە بە ناوی کاترینا، پاش چوارساڵ لە ژیانی ھاوسەری لەگەڵ ستالیندا، ساڵی ١٩٠٧ بە نەخۆشی سیل دەمرێت، ستالین ھەموو پارەو پولی خۆی بۆ حزب تەرخان کردبوو، بۆیە نەیتوانی فریای ئەم ژنەی بکەوێت و دەرمانی گران بەھای بۆ بکڕێت. ساڵی 1917 لەگەڵ کچێکی 17 ساڵ بەناوی نادیە هاوسەرگیری دووەم دەکات، کە شیوعییەکی متەحەمیس و کچی یەکێک لەسەرکردە هاورێکانی دەبێت، دواتر ئەندازیاری تەواو دەکات و دەبێتە دایکی دوو منداڵ، بەڵام بەهۆی نەگونجانی لەگەڵ ستالین بە فیشەک کۆتایی بەژیانی دەهێنێت.\n(هیولومنجى) وەرگێری چەرچڵ سەرۆک وەزیرانی بەریتانیا بەم جۆرە ستالین دەناسێنێت:\nباڵای لە پێنج پێ و پێنج پەنجە بەرزتر نەبوو. لە شولارێکی بەهێز و بەتوانای هەبوو. بەڵام ناوشان و سنگی زۆر پان نەبوو. لەکاتی جەنگی جیهانی دووەمدا تەمەنی لە 64 ساڵیدا بوو.\nزۆر گورج و گۆڵ و سوکەڵە بوو، لە گورجوگۆڵیدا لە پشیلە دەچوو، مووی سمێڵەکانی گەورەو پڕبوون. سەری پڕِو رەش و سپی بوو. هەر کە سیمای ئەو ئیمپراتۆرەت دەبینی لە خۆتەوە لە ئاستیدا خۆت بچوک دەبینیەوە، وەکو پیاوێکی بچکۆلەو ئاسایت لێدەهات. هەر کە گوێت لە دەنگیشی دەبوو، لە خۆتەوە تووشی داخورپان و سەرسوورمان دەبوویت، دەنگەکەشی شێوازی تایبەتی نەبوو، قسەکردنی شێوازی جۆرجی پێوەدیار بوو.\n“ستالین و ترس”\nکەسایەتی و نوێنەرانی سۆڤیەت لە بۆنەو ئاهەنگەکاندا هەر کە ستالینیان لێ دەربکەوتایە، لەرزیان لێدەهات و بێدەنگ دادەنیشتن، وەک ئەوەی لەناو گۆردا بن هەناسەیان لەخۆیان دەبری. چونکە ستالین پیاوێکی خۆ سەپێن بوو، هەوڵیدەدا بەهەموو شێوەیەک خۆی بەرامبەر کەسانی دەوروبەری بسەپێنێت، چونکە لە ناخیدا هەستی بە کەموکوری دەکرد. زۆریش حەزی لەشانازی و مەرایی و پیا هەڵدان بوو.\nلەمبارەوە (هیولومنجى) دەڵێت: رۆژێکیان (بافلوف)ى وەرگێری(ستالین)م بینى لە ترسى ستالین دەلەرزى.\nبەڵام ستالین خۆشی بەردەوام لەترس و دڵپەراوکێدا بوو، کەسانێکی زۆر کەمی دەوروبەری نەبێت کەس نەیزانیوە لە چ شوێنێک کار دەکات و لە کوێش دەخەوێت. خەڵک نەیتوانیوە سەردانی ستالین بکات، تەنها رێگا بۆ پەیوەندیکردنی لە رێگای سندوقی ئەو پۆستانە بووە کە لە دیوارەکانی کرملین هەڵواسرابوون، لەو رێگایەوە خەڵک دەیتوانی دەنگی خۆی بگەیەنێتە ستالین، ئەو سندوقانەش تەنها ناوە نهێنییە حکومییەکەی ستالینیان لەسەر نووسرابوو، نەک ناوە راستەقینەکەی خۆی، لە وێوە ئەو خەڵکە کڵۆڵ و کەسانەی سکاڵایان دەنووسی و دەیانخستە ناوسندوقەکە دەپارانەوە و داوای روحم و بەزەییان بۆ ئەو خزم و کەسە گیراوانەیان دەکرد کە لە بریاری لە سێدارەدانیان بەسەردا درابوو، بەڵام هێشتا لە زیندانەکاندا بوون.\nستالین تەنها هەر وای لە میللەتەکەی نەکردبوو لە خۆی بترسێت و بەس، بەڵکو وای لە میللەتەکەی کردبوو، یەک لەیەکیتر بترسن و نەوێرن قسە بکەن. ھەرکەس و گروپێک بۆچونیان جیاواز بوایە بە ناوی خیانەت بە شۆڕش وسوشیالیزم و بەکرێگراوی بێگانە لە لایەن ئەم دەزگا پۆلیسانەوە دەستگیر دەکران و دووچاری چارەنوسی نادیار دەبوونەوە. ستالین بە راست و چەپی خۆیدا نەیارانی خۆی بە ناوی خائن و ھەڵپەرست و دژە شۆڕش و ئۆپۆزیسیۆنەوە پاکتاو دەکرد و لەناوی دەبردن.\n“ستالین و برەودان بە کاری جاسووسی”\nسەردەمی حوکمی ستالین بە سەردەمی ئاگر و ئاسن ناو دەبرێت، ئەو ھەر ئەوەندەی دەستی واڵا بوو، ئیتر کەوتە وێزەی نەیارەکانی خۆی، ھەرچەندە دەزگاکانی پۆلیسی نھێنی وەک چیکا و گپو لەکاتی لینینیشدا ھەبوون، بەڵام لەسەردەمی حوکمی ستالیندا گەیشتنە ئەوپەڕی دەسەڵات و دڵڕەقی.. لە چوارچێوەی ئەم شێوەکارانەدا ستالین پۆلیسی نھێنی ناوخۆ و دەرەوەشی دروستکرد، لەژێر چاودیری راستەوخۆی خۆیدا چەندین تۆڕی جاسوسی و دژە جاسوسی لە وڵاتانی وەک ئەڵمانیا و بەریتانیا و فەرەنسا و ژاپۆن و ئەمەریکا، بڵاو کردەوە، یەکێک لە کارە دیارەکانی ئەم دەزگایانەی ستالین ئەوە بوو کە ساڵی ١٩٤٠ لە مەکسیک توانیان دەستیان بگەیەننە ترۆتسکی و لەناوی بەرن. بەگشتی ستالین بەناوبانگە بەوەی کە باوەری بە بەکەس نەبووە و زۆربەی هاورێکانی خۆی لە ناو بردوون.\nرۆژی 5ی مارسی 1953 لە تەمەنی 73 ساڵیدا و لە ماڵەکەی خۆی لە کونتسەڤۆ، ستالین گیانی لە جەستەی دەرچوو، دووجار نیژراوە، جارى یەکەم لە 9ی ئازاری 1953 لە گۆرستانی گەوەرە پیاوانی روسیادا، لە گۆرەپانی سوور، جاری دووەم لە ساڵی 1961 بەدزیەوە لە نزیزک یەکێک لە دیوارەکانی کرملن نێژراوە، ھەتا ئێستا سەبارەت بە ھۆکاری مردنی ستالین ھیچ ئاشکرا نەبووە ، بەڵام سەرچاوە فەرمیەکانی حکومەتی سۆڤیەتی ئاماژە بەوە دەکەن کە ئەو بە نەخۆشی فشاری دەماخ کۆچی کردووە. ھەندێک سەرچاوە ئاماژە بۆ ئەوە دەکەن کە لاڤرێنتی بەرییا، ستالینی دەرمانخوارد کردبێت، ھۆکاری ئەمەش ئەوە بووە گویا بەرییا ھەستی بەوە کردووە کە ستالین لەناوی دەبات، چونکە ئەو دەسەڵاتی زۆری پەیدا کردبوو، بەرییا کاری بۆ ئەوە کردووە کە پاش دەرمانخواردکردنی ستالین ھەتا ماوەی ٢٤ کاژێر ھیچ دکتۆرێک نەتوانێت سەردانی بکات.\nیەکێکی دیکە لە چیرۆکەکانی مردنی ستالین باس لەوە دەکات گویا ستالین بە درێژایی رۆژێک لە ژورەکەی خۆی نەھاتۆتە دەرەوە ، بەڵام لەبەر ئەوەی ھیچ کەس بۆی نەبووە بێزاریکات ، کەس نەیوێراوە لە دەرگای بدات و ھەواڵی بپرسێت، بە درێژایی ئەو رۆژە ھەتا مۆڵەتی چونە ژوری ستالین وەرگیراوە و کەسێک بۆی ھەبووە بچێتە ژورەکەی ستالین لەسەر فەرشی ژورەکەی خۆی لەپەلوپۆ کەوتووە و پاشان بە فشاری دەماخ مردووە.\nهۆکارەکەی هەرچییەک بێت، ستالین مردو پێش مردنی خۆی ملیۆنان مرۆڤی کوشت، سیستەمێکی بۆ یەکێتی سۆڤیەت بەجێهێشت، کە دواتر سەری یەکێتی سۆڤیەتی خوارد. حوکمداریی ئەم مرۆڤە نەک نەبووە جێگای شانازی مرۆڤایەتی و وڵاتانی سۆڤیەت، بەڵکو بەر نەفرەت کەوت. نەفرەتێک تا مرۆڤایەتی بمێنێت هەر بەردەوام دەبێت\nPrevious مۆشێ بارزانی کوردی جوو!\nNext سه‌ره‌تایه‌ك بۆ سه‌رهه‌ڵدانی بزوتنه‌وه‌ی شیعه له‌مێژووی ئیسلامیدا [بەشی یەکەم]


خێزانی - ئه‌نیمه‌یشن - Toy Story 2 (1999)\nvalue="value="value="(گروو)، تاوانبارێکی مەزنە سێ کچی هەتیوو دەگرێتە خۆی و بەخێویان دەکات و لە یەکێک لە پلانەکانیدا هەوڵ دەدات بەکاریان بهێنێت هەتاوەکو لە تاوانەکەیدا سەرکەوێت، بەڵام ژیانی بە جۆرێک لە جۆرەکان دەگۆڕێت کاتێک سێ کچەکە وەک باوکی ڕاستەقینەی خۆیان سەیری دەکەن."""\nئه‌نیمه‌یشن - خێزانی - كۆمێدی Despicable Me (2010)\nسه‌ركێشی - كۆمێدی The Boxtrolls (2014)\nئه‌نیمه‌یشن - سه‌ركێشی - كۆمێدی Onward (2020)\nئه‌نیمه‌یشن - سه‌ركێشی - كۆمێدی Mr. Peabody & Sherman (2014)\nپاش ئەوەی بووگ شوێنی خۆی دەگۆڕێتەوە لەگەڵ ورچێکدا لە سێرکێکی ڕووسی گەڕۆک، هاوڕێکانی کۆدەبنەوە بۆ گەڕاندنەوەی\nئه‌نیمه‌یشن - سه‌ركێشی - كۆمێدی Open Season 3 (2010)\nئه‌نیمه‌یشن - سه‌ركێشی - كۆمێدی Open Season 2 (2008)\nئه‌نیمه‌یشن - سه‌ركێشی - كۆمێدی Open Season (2006)\nهەر یەک لە( ئانا و ئاڵسا و کریستۆڤ و ئۆلاف) دەڕۆنە دووری دارستانەکە بۆ ئاشکراکردنی نهێنی و ڕاستییەکانی ئەو نهێنییە کۆنەی لە شانشینەکەیاندا هەبووە\nئه‌نیمه‌یشن - سه‌ركێشی - كۆمێدی - خێزانی Frozen II (2019)\nلەدوای سەلماندنی ئەوەی خراپترین پۆستەچیە لە ئەکادیمیای نامەی شاهانە، پۆستەچیەک نێردراوەتە شارۆچکەیەکی بەستوو لە باکوور کە لەوێ بۆی دەردەکەوێت "سانتا کلاوس" خۆی دەشارێتەوە.\nئه‌نیمه‌یشن - سه‌ركێشی - كۆمێدی Klaus (2019)\nتێدی 12 ساڵ بەدوای درەختێکی لەناوچوو دەگەڕێت بۆ ڕازی کردنی کچی خەونەکانی چەندین بەربەست دەبڕێت تا بەدەستی دەهێنێت\nئه‌نیمه‌یشن - سه‌ركێشی - درامی - خه‌یاڵی The Lorax (2012)\nباس لە ھەوڵەکانی زارینا دەکات بۆ دروستکردن و دۆزینەوەی تۆزی جادووی مۆر تا خۆی بسەلمێنێت تۆزی جادووی مۆر دەدۆزێتەوە و بەھۆی ھەڵەیەکییەوە لە شانشینی پەریەکان دووری دەخەنەوە و دواتر تۆزە شینەکە دەدزێ بۆ چەتەکانی دەریا و لەگەڵ ھەوڵی تینکەر بێڵ و ھاوڕێکانی بۆ دۆزینەوەی دەڕۆن و سەرکێشییەکەی لێرەوە دەست پێدەکات....\nسه‌ركێشی - ئه‌نیمه‌یشن - خێزانی - The Pirate Fairy (2014)\nبەدرێژای (ڕۆیاڵ بۆڵ) ،سەندرێلا و ھاوڕێ مشکەکانی ئەو نھێنیەیان دۆزیەوە کە دەیتوانی جیھان بھەژێنێت : شازادە ڕاستەقینەکە کرابوو بە مشک لەلایەن جادووگەرێکی شەڕانگێزەوە ، وە لە راستیدا شازادەکە لە ( ڕۆیاڵ بۆڵ )ـدا فێڵبازێک بوو .ئیستا سەندرێلا و ھاورێکانی دەیانەوێت سەرکێشیەکی تەواوی تازە بکەن بۆ پاراستنی شازادە راستەقینەکە ، وە دەیانەوێت یارمەتی بدەن کە ھێزە شەڕانگێزەکە ببەزێنێت.\nئه‌نیمه‌یشن - سه‌ركێشی - خێزانی Cinderella and The Secret Prince (2018)


:: PM:01:55:13/04/2019 \nد. ساڵح مه‌لا عومه‌ر مامۆستای زانكۆ و چاودێرى سیاسیی، له‌و چاوپێكه‌وتنه‌ى له‌گه‌ڵ "وشه"دا ئاماژه به سیستمى سیاسى له كوردستان ده‌كات و پێى وایه، پێویسته سه‌رۆكى هه‌رێمى كوردستان له‌ناو خه‌ڵك بێته هه‌ڵبژاردن نه‌ك له‌ناو په‌رله‌مان.\nمه‌لا عومه‌ر دووپات له‌وه ده‌كاته‌وه كه دانانى دوو جێگر بۆ سه‌رۆكى هه‌رێم شه‌رعیه‌تى پرۆسه‌ى سیاسیی له كوردستان ده‌خاته ژێر پرسیاره‌وه.\nپێتان وایه سیستمی په‌رله‌مانی یان سه‌رۆكایه‌تیی بۆ كوردستان گونجاو بێت؟\nسیستمی سیاسیی كوردستان شێوه‌ی په‌رله‌مانی بووه و سه‌رۆكایه‌تیی نه‌بووه، به‌ڵام تێگه‌یشتنی هه‌ڵه له كوردستان بۆ سیستمی سیاسیی كراوه، وا پێناسه‌ی بۆ كراوه ئه‌گه‌ر سه‌رۆك له په‌رله‌مانه‌وه بێته هه‌ڵبژاردن، سیستمی په‌رله‌مانییه و ئه‌گه‌ر خه‌ڵك هه‌ڵیبژێری سه‌رۆكایه‌تییه. نه‌خێر به‌مشێوه‌یه نییه و له زۆر وڵاتی دنیا كه سه‌رۆك له‌ناو خه‌ڵك دێته هه‌ڵبژاردن، به‌ڵام سیستمی سیاسیی په‌رله‌مانییه، بۆیه به‌شێوه‌یه‌كی گشتیی ئه‌و سیستمه‌ی هه‌یه په‌رله‌مانییه و جێی خۆی گرتووه، به‌ڵام پرسیاری ڕژد ئه‌وه‌یه خه‌ڵك یان په‌رله‌مان سه‌رۆكی هه‌رێم هه‌ڵبژێرێ؟\nوه‌ڵامه‌كه‌یشی ئه‌وه‌یه گرنگتره خه‌ڵك راسته‌وخۆ ده‌نگ به سه‌رۆكی هه‌رێم بدات، چونكه په‌رله‌مان سه‌رۆك هه‌ڵبژێرێ كێشه‌ی یاسایی دروست ده‌بێت و دوای چوار ساڵ تووشی بۆشایی یاسایی ده‌بین، به‌ڵام هه‌ڵبژاردنی سه‌رۆكی هه‌رێم له‌لایه‌ن خه‌ڵكه‌وه سه‌قامگیری زیاتر ده‌كات و ململانێ ناكه‌وێته نێوان حزبه‌كان، بۆیه بۆ دۆخی كوردستان باشتره خه‌ڵك سه‌رۆكی هه‌رێم هه‌ڵبژێرێ.\nكه‌واته تێبینی ئێوه له‌سه‌ر میكانیزمی ئێسته بۆ هه‌ڵبژاردنی سه‌رۆكی هه‌رێم ته‌نیا ئه‌وه‌یه كه ئه‌و پۆسته كه‌متر هێزی ده‌بێ؟\nبه‌شێوه‌یه‌كی گشتیی هه‌رێمی كوردستان له‌به‌ر ئه‌و واقیعه‌ی هه‌یه، به‌مشێوه هه‌ڵبژاردنه‌ی ئێسته‌ی سه‌رۆكی هه‌رێمی كوردستان تووشی ته‌نگژه‌ی سیاسیی ده‌بین، چونكه كێشه‌كه ئێسته نییه و دوای چوار ساڵی تر حكوومه‌ت ده‌بێته كاربه‌ڕێكه‌ر و دوای ئه‌ویش پۆستی سه‌رۆكی هه‌رێم به‌هه‌مانشێوه تووشی بۆشایی یاسایی ده‌بێت، ئه‌و ئه‌زموونه‌یش له كوردستان كارێكی باش نییه و پێویسته ده‌ستووری داهاتووی كوردستان ئه‌وه یه‌كلا بكاته‌وه، به جۆرێك هه‌موو هێزه سیاسییه‌كان وه‌ك ره‌هه‌ندی نیشتمانی سه‌یری ئه‌و كاره بكه‌ن.\nبۆچوونتان له‌سه‌ر دانانی دوو جێگر بۆ پۆستی سه‌رۆكی هه‌رێمی كوردستان چییه؟\nدانانی دوو جێگر بۆ پۆستی سه‌رۆكی هه‌رێمی كوردستان شه‌رعیه‌تی پرۆسه‌ی سیاسیی له كوردستان ده‌خاته ژێر پرسیاره‌وه، چونكه ئه‌وه به‌ڵگه‌یه بۆ ئه‌وه‌ی سیستمی سیاسیی له كوردستان پۆست بۆ حزب و كه‌سه‌كان دروست ده‌كات بۆ رازیكردنی حزب، ئه‌وه هه‌نگاوێكی هه‌ڵه‌یه و پرسیاری زۆر دروست ده‌كات و رووبه‌ڕووی پێكدادان له‌گه‌ڵ پۆسته‌كانی تر ده‌بێته‌وه، بۆیه پێویسته كوردستان بچێته قۆناغی دامه‌زراوه‌یی و بیرۆكه‌ی دانانی دوو جێگر بۆ سه‌رۆكی هه‌رێم پێویسته ڕه‌ت بكرێته‌وه.\nبۆ ئه‌م قۆناغه‌ی كوردستان پێكهێنانی ئه‌نجوومه‌نێكی سیاسیی له نێوان حزبه‌كان چۆن ده‌بینن؟\nبۆ قۆناغی ئێسته‌ی كوردستان پێكهێنانی ئه‌نجوومه‌نی باڵای سیاسیی پێویست نییه، ئێمه له حاڵه‌تێكی ته‌نگژه‌ی سیاسیی نین تا له ڕێی ئه‌نجوومه‌نی باڵای سیاسییه‌وه كاره‌كان به‌ڕێ بكرێ، خه‌ڵكی كوردستان ده‌نگی داوه و ئێسته دامه‌زراوه‌كان پێویسته به‌پێی ده‌نگدانی هاووڵاتییان دیاری بكرێن، پێكهێنانی ئه‌نجوومه‌نی باڵای سیاسیی مانای متمانه نه‌بوونه به دامه‌زراوه‌كانی هه‌رێم.\nله چوارچێوه‌ی پرۆسه‌ی سیاسیی كوردستان ئۆپۆزسیۆنێكی ته‌ندروست بوونی هه‌یه؟\nنه ده‌سه‌ڵاتی ئێسته‌ی كوردستان و نه ئۆپۆزسیۆن ته‌ندروست نین، به‌پێی ڕابردوو كه حكوومه‌ت بنكه‌فراوان بووه، به‌شێك له حزبه‌كان وا كاریان كردووه كه له ده‌سه‌ڵات بن و ئۆپۆزسیۆنیش بن، پێویسته ئیتر حزبى یه‌كه‌مى كوردستان ڕێ له‌وه بگرێ و نابێ چیتر حزبه‌كان لاى خه‌ڵك وه‌ك ئۆپۆزسیۆن بن و له ده‌سه‌ڵاتیش به‌شداربن.\n* نه ده‌سه‌ڵاتی ئێسته‌ی كوردستان و نه ئۆپۆزسیۆن ته‌ندروست نین\n"كورد به‌پێی ئه‌و ده‌ستنووسانه‌ی هه‌یه، له ساڵانی 1600 زاینی به دواوه شیعری كێشی نووسیوه"\n"حكوومه‌ت چوار ترلیۆن و 750 ملیار دینار قه‌رزی لای هاووڵاتییانه"\n"بەهێزبوونی هه‌رێمی كوردستان واتا به‌هێزبوونی پێكهاته‌كان"\n"له‌و پیاوانه تووڕه‌م كه ده‌ڵێن پشتیوانی ژنین و له ماڵ خۆیان سته‌مكارن"


واشنتۆن حەز به چاککردنەوەی پەیوەندییەکانی لە گەڵ تاران دەکات - Mehr News Agency\nAP ١٣٩٨ Tir ٣ ١٩:٠٩\nNews Code 27091\nبە ڕاپۆرتی ئاژانسی هەواڵی مێهر بە گێڕانەوە لە سپۆتنیک، برایان هۆک نوێنەری تایبەتی ئەمریکا بۆ کاروباری ئێران ئەوڕۆ (دووشەممە) ئیدعای کرد: تاران یان دەبێ لە سەر میزی دانوستان دانیشێت و یان دەبێ سایەدی ڕووخانی ئابوورییەکەی بێت.\nنوێنەری تایبەتی ئەمریکا بۆ کاروباری ئێران لەوبارەیەوە بە خستنەڕووی پاگەندەی چەواشەکارانە، ئیدعای کرد: دۆناڵد ترامپی سەرۆک کۆماری ئەمریکا زۆر حەز بە دانوستان لە گەڵ ئێران دەکات. واشنتۆن پێشوازی لە چاککردنەوەی پەیوەندییەکانی لە گەڵ تاران دەکات؛ بەڵام سەرەتا تاران دەبێ لە گەڵ ئەمریکا ڕێک کەوێت.\nبرایان هۆک ئاماژەی بەوەش دا: لە میانەی سەفەرم بۆ ٤ وڵات و لە ماوەی دانیشتنەکان لە بەستێنی کەنداوی فارس، زانیاریگەلی ناپۆلێن کراوەمان لە گەڵ لایەنەکانی بەرامبەر ئاڵوگۆڕ کرد و بۆچوونەکان سەبارەت بە هەڕەشەیەک بە ناوی ئێران تاوتوێ کرا.\nناوبراو ئیدعایشی کرد: ئەوڕۆکە ئێران کەوتۆتە ژێر سەخڵەت‌ترین هەڕەشەگەلی ئابووری و ئەگەر تاران درێژە بەو هەڵوێستانەی بدات، تێچووەکەی دەداتەوە.


ژیان | جیهان | دادگای بەریتانیا کێشەی بوکی داعشی یەکلایی کردەوە\nدادگای بەریتانیا کێشەی بوکی داعشی یەکلایی کردەوە\n2020-07-16 | 1003 جار خوێندراوەتەوە\nشەمیمە بۆگۆم ناسراو بە بوکی داعش\nدادگای بەریتانیا چارەنووسی ئەو كچە گەنجەی یەكلایی كردەوە، کە بە "بوكی داعش" ناسراوە و لە ساڵی 2015دا پەیوەندی كردووە بە ڕیزەكانی داعشەوە لە سوریا .\nماڵپەری سكای نیوزی بەریتانی بڵاویكردەوە، شەمیمە بۆگۆم، كە یەكێكە لەو سێ خوێندكارە گەنجانەی لە ساڵی 2015دا لەندەنیان بەرە و سوریا جێهێشت، بەڵام لە ئێستاشدا دەتوانێت بگەڕێتەوە بۆ بەریتانیا .\nئەو دادوەرانەی كە حوكمەكەیان دەركردووە ڕوونیان كردووەتەوە، بوكی داعش دەتوانێت بگەڕێتەوە و تانە بدات لە بڕیاری لێسەندنەوەی ڕەگەزنامەی بەریتانی، وەك هەموو ئەو كەسانەی كە پەیوەندیان كردبوو بە گروپە توندڕەوەكانەوە لە ناوچە ئاڵۆزەكان .\nشەمیمە تەمەنی 20 ساڵە و لە مانگی شوباتی 2015 چووەتە سوریا و ماوەی سێ ساڵ لەژێر دەسەڵاتی داعش ژیاوە، دواتر ساڵی رابردوو لە یەكێك لە كامپەكان دۆزراوەتەوە و دەركەوتووە دووگیانە .\nئەو كات ساجید جاوید وەزیری ناوخۆیی بەریتانیا بڕیاریدا بە لێسەندنەوەی ڕەگەزنامەی بەریتانی و هۆكارەكەشی بۆ ئاسایشی نەتەوەیی بەریتانیا گێرایەوە .\nشەمیمە لە دیدارێكدا لەگەڵ سكای نیوز ڕایگەیاندووە، ئەو ماوەی چوار ساڵە لەژێر دەستی داعش وەك خزمەتكار كاری كردووە .\nبە وتەی خۆی دوای سێ هەفتە لە گەیشتنی بە پارێزگای ڕەقەی پایتەخی داعش، هاوسەرگیری لەگەڵ لاوێكی چەكداری داعشی بە ڕەگەز هۆڵەندی كردووە .\nئاماژەی بەوەشكردووە، لە ساڵی 2017 لەگەڵ هاوسەرو دوومنداڵەكەی شاری ڕەقەیان جێهێشتووە، یەكێك لە منداڵەكانی كچ بووە تەمەنی یەك ساڵ بووە، منداڵێكی دیكەی شیرەخۆرە كە تەمەنی سێ مانگ بووە، بەڵام دواتر هەردووكیان مردوون .\nسەبارەت بە منداڵی سێهەمی كە كوڕ بووە و ناوی جەراح بووە، ساڵی رابردوو دوای لە دایكبوونی بە ماوەیەكی كەم مردووە .\nلە ئیًستاشدا بوكی داعش ململانێیەتی لە دادگا لەگەڵ وەزارەتی ناوخۆیی بەریتانیا و ئاماژە بەوە دەكات، لێسەندنەوەی ڕەگەزنامەكەی وایلێكردووە ببێتە مرۆفێك پەیوەندی بە هیچ وڵاتێكەوە نەبێت، ئەوەش بە قسەی خۆی ڕوبەڕوی مردنێكی ڕاستەقینە یاخود مامەڵەیەكی زۆر نامرۆیی دەكاتەوە .\nبە گوێرەی وەزارەتی ناوخۆی بەریتانیا، لێسەندنەوەی ڕەگەزنامە لە شەمیمە بەشێوەیەكی یاسایی بووە، كاتێك وەزارەتی ناوخۆ بڕیارەكەی داوە، ناوبراو خاوەنی ڕەگەزنامەی بەنگلادشی بووە .\nهەرچەندە پێشتر داخوازی گەڕانەوەی بۆ بەریتانیا ببووە ململانێیەكی یاسایی، بەڵام دواتر دادگای پێداچوونەوە كێشەكەی یەكلاییكردەوە و ڕایگەیاند، تاكە ڕێگە بۆ ئەوەی داوای پێداچوونەوەی بڕیارەكە بكات گەڕانەوەیەتی بۆ بەریتانیا .\nدادوەرانی دادگاكە دەڵێن لەبەرچاوگرتنی دادپەروەریی و بەزەیی پێداهاتنەوە دەبێتە هاوتەریب بێت لەگەڵ مەترسییەكانی پەیوەست بە ئاسایشی نیشتیمانی ، بۆیە پێویستە مۆڵەتی گەڕانەوەی پێ بدرێت .\nبەڵام مەترسییەكانی تایبەت بە ئاسایشی نیشیتمانی ، دادوەرەكان پێیان وایە دەكرێت لەڕێگەی چاودێریكردنەوە فەراهەم بكرێت، ئەگەرهاتوو گەڕایەوە بەریتانیا، بە لەبەرچاوگرتنی دەستگیركردن و دادگایی كردنیشی .


حکومەت هەرێم کوردستان پۊیل ئەرا چارەی قەیران خوەنەوارەیل تەرخان کەێد\nشەفەق نیوز/ ئەنجومەن وەزیرەیل هەرێم کوردستان، ئمڕوو چوارشەممە، دانیشتن ئاسایی خوەی وە سەرۆکایەتی مەسرور بارزانی سەرۆک ئەنجومەن وەزیرەیل و ئامادەبۊن قوباد تاڵەبانی جێگر سەرۆک وەزیرەیل ئەنجام دا.\nئەنجومەنەگە بڕیار دا پۊیل ئەرا وەزارەت خوەنستن باڵا و تۊەژینەوەی زانستی تەرخان بکریەێد، ئەرا خاسەوکردن رەوش خوەنەوارەیل بەشەیل ناو، ئەوەیش دۊیای چوار رووژ لە ناڕەزایی لە سلێمانی و شارەیلیگ تر.\nلە دانیشتنەگە، سەرۆک ئەنجومەن وەزیرەیل باس رووژ ناودەوڵەتی تونوتیژی دژوە ژنەیل کریا، ک لەفێدە ٢٥ تەشرین دۊیەم، و باس گرنگی بەشداریکردن شاند هەرێم کوردستان لە لووتکەی مەنامە کرد.\nلە کۆبونەوەگە، باس گەشەیل سیاسی عراق دۊیای هەڵبژاردن، و پەیام هەرێم کوردستان ئەرا لایەنە سیاسیەیلە لە گرنگی دایەلۆگ ئاشتەوایی کریا.\nلە بەش دۆیەم دانیشتنەگە، ئەنجومەن وەزیرەیل باس باوەت ناڕەزای خوەنەوارەێل زانکۆ و پەیمانگایل کریا، ئیجا ئارام محمد قادر وەزیر خوەنستن باڵا و تۊەژینەوەی زانستی نووڕستە باوەتەگە، و دۊیای باسکردنیگ لەلی، ئەنجومەن وەزیرەیل بڕیاربخا پاڵپشتی وەزارەت خوەنستن باڵا و تۊەژینەوەی زانستی بکەێد، ئەرا خاسەوکردن نەشەیل ناوی و رەوشەیل خوەنەوارەیل، ک ئەنجومەن وەزیرەیل تەمەی هێزەیل چالاکی مەدەنی وە مسۆگەرکردن ماف لە خۆپیشاندان ئاشتەوایی خوەنەوارەیل دۊر لە تونوتیژی، لە خود وەختەگە وە سەختترین قسەیل شەرمەزار سووکایەتی وە پیرووزەیل هەرێم کوردستان و پەرچەم کوردستان لەلایەن چەن کەسیگ کەێد، و هەمیش دەسدرێژی و سووکایەتی وە هێزە ئەمنییەیلە، و ویرانکردن و خراوکردن دامەزراوەیلە.\nلە بەش سێیەم کۆبونەوەگە، وەرپرس فەرمانگەی پەیوەندیەیل دەرەکی سەفین دزەیی، باس تەقەلایل حکومەت هەرێم کوردستان ئەرا چارەکردن باوەت کووچبەرەیل لەبان سنوور بیلارووسیا و پۆلەندا کرد، و گلەوداینیان ئەرا هەرێم کوردستان.\nلە بەشیگ تر لە دانیشتنەگە، عەبدولڕەحمان سەدیق سەرۆک دەزگای ژینگەپارێزی و خاسەوکردن ژینگە لە هەرێم کوردستان، راپۆرتیگ گشتگیر لە رەوش ژینگەی هەرێم خستە وەرچەو، و ئەنجومەن وەزیرەیل دووپات لە گرنگی مقەیەتیکردن ژینگە لە گشت پێکاتەیلی کرد، چۊینکە باوەتیگ ناودەوڵەتی گرنگە، و جی گرنگی حکومەت هەرێمە، ئەراوە بڕیار رینماداین وە گشت وەزارەتەیلە دریا هاوکاری دەزگای ژینگەپارێزی بکن.\nدەسەی باڵای نواگردن کۆرۆنا بڕیار نوو دەرکرد\nDate: 2021-10-25 10:50:10\nرانندەی ماشینەیل ری کەلار – سلێمانی بڕن\nDate: 2021-10-20 09:40:13\nخۆپیشاندان خوەنەوارەیل سلێمانی رەسێدە هەڵەبجە و دوو ئیدارە\nDate: 2021-11-22 09:46:41\nئەرا رووژ سێیەم خوەپیشاندان لە سلێمانی وەردەوامە\nDate: 2021-11-23 08:46:31\nئەرا دۊیەم رووژ خوەپیشاندان لە زانکۆی گەرمیان لە خانەقین\nDate: 2021-11-24 08:49:11\nدۊیاخستن ناڕەزایی خوەنەوارەیل سلێمانی\nDate: 2021-11-25 10:01:11\nوەزیر پەروەردەی هەرێم گریەی وازکردن مەکتەوەیل دویای جەژن وە کاریگ دەێد\nDate: 2021-05-02 08:42:58\n٥٠٠٠ خوەنەوار لە مەکتەوەیل کوردستان لە خانەقین ئەرا دەوام تێانەو\nDate: 2021-05-17 09:55:39


یانەی دهۆك له یارییه‌كی به‌هێزدا میوانداریی یانەی پێشمه‌رگه‌ی هه‌ولێر ده‌كات و سیروانی نوێی پێشەنگ ڕووبەڕووی ده‌ربه‌ندیخان دەبێتەوە\nکانونی دووەم 09, 2020\nسبه‌ی هه‌ینی گه‌ڕ یازده‌یه‌می خولی نایابی كوردستان ئه‌نجام ده‌درێت، سه‌رجه‌م یارییه‌كانیش كاتژمێر(2)ـی دوای نیوه‌ڕۆ به‌ڕێوه‌ده‌چن، له گرنگرتین یارییشدا سیروانی نوێی پێشه‌نگی خوله‌كه له‌گه‌ڵ ده‌ربه‌ندیخان یاریی ده‌كات، پێشمه‌رگه‌ی هه‌ولێری دۆڕاوی گه‌ڕی رابردووش ده‌بێته میوانی دهۆك، هه‌ر له بادینان زێره‌ڤانی میوانداری هه‌ولێر ده‌كات، له پایته‌ختیش برایه‌تی بۆ ڕووبه‌ڕووبوونه‌وه‌ی شێروانه ساز و ئاماده‌یه، پێشمه‌رگه‌ی سلێمانیش به وره‌یه‌كی به‌رزه‌وه پێشوازی له زاخۆ ده‌كات، هه‌ر له سلێمانی نه‌ورۆزی سوودمه‌ندی گه‌ڕی رابردوو میوانداری هه‌ندرێن ده‌كات، سۆرانیش ئه‌م هه‌فته‌یه چاوه‌ڕوانه، هه‌موو هه‌فته‌یه‌ك رۆژنامه‌ی هه‌ولێر شه‌ن و كه‌وی یارییه‌كان ده‌كات و وردترین زانیاری یانه‌كان ده‌خاته‌ڕوو.\nسیروانی نوێی پێشه‌نگ له‌گه‌ڵ ده‌ربه‌ندیخان یاریی ده‌كات\nسیروانی نوێ له یاریگه‌ی خۆی له سلێمانی میوانداری ده‌ربه‌ندیخان ده‌كات، سیروانی نوێ دوور له پێشبینییه‌كان باشترین ئاست پێشكه‌ش ده‌كات، وه‌ك تیپێكی نمونه‌ی خۆی ناساندووه، بۆ ئه‌م گه‌ڕه‌ش دۆخی باشتر بووه، چونكه دوو یاریزانی گرینگی هێڵی ناوه‌ڕاستی بۆ گه‌ڕاوه‌ته‌وه ئه‌وانیش (راستگۆ فایق و هه‌ردی سه‌یفه‌دین)ـن، كه به هۆی كارتی زه‌رد و پێكانه‌وه له تیپه‌كه دابڕابوون، به‌ڵام بۆ ئه‌م یارییه ئاماده‌ن، له لایه‌كیتر گۆڵكه‌ری خوله‌كه و سیروانی نوێ، كه (میلاد نه‌جمی)ـیه به‌هۆی سێ كارتی زه‌رده‌وه ناتوانێ یاریی بكات، له كاتێكدا به 7 گۆڵ پیشه‌نگی گۆڵكه‌رانی گرتووه، تیپه‌كه‌ی راهێنه‌ر رزگار عه‌لی به كۆكردنه‌وه‌ی 16 خاڵ له پله‌ی یه‌كه‌م دێت.\nده‌ربه‌ندیخان، گه‌ڕی رابردوو گرێ كوێره‌كه‌ی یاریگه‌ی خۆی له‌م وه‌رزه‌دا كرده‌وه یه‌كه‌م بردنه‌وه‌ی له ده‌ربه‌ند تۆمار كرد، بۆیه بۆ ئه‌م یارییه له ڕووی ده‌روونیه‌وه به باشی ئاماده‌ن، هه‌رچه‌ند ئارام قادری كاپتنی تیپه‌كه پێكانی هه‌یه، له لایه‌كی دیكه‌ش شێركۆ جه‌بار پێكانی هه‌یه و ئه‌گه‌ری به‌شداركردنی بۆ ئه‌م یارییه دیار نییه، به‌ڵام شین پۆشه‌كانی ده‌ربه‌ند ده‌توانن ئه‌نجامی باش بۆ ئه‌م یارییه تۆمار بكه‌ن، ده‌ربه‌ندیخان 14 خاڵی هه‌یه و پله‌ی چواره‌م به‌شیه‌تی.\nبرایه‌تی له پایته‌خت میوانداری شێروانه ده‌كات\nبرایه‌تی له یاریگه‌ی خۆی میوانداری شێروانه ده‌كات، سه‌وزپۆشه‌كانی هه‌ولێر گه‌ڕی رابردوو پشوو بوونه، جگه له‌وه‌ش هێرشبه‌رێكی نوێی به‌ناوی حه‌یده‌ر جه‌عفه‌ر بۆ پێكهاته‌ی زیاد كردووه، له پێناوی ئه‌وه‌ی هێلی پێشه‌وه‌ی به‌هێز بكات، هه‌روه‌ها بۆ ئه‌م یارییه فاتح حه‌مه‌خان ده‌یه‌وێت لاوازی شێروانه بقۆزێته‌وه و خۆی له پێشه‌نگ نزیك بكاته‌وه، برایه‌تی خاوه‌نی 14 خاڵه و له پله‌ی پێنجه‌م دێت.\nشێروانه، نوێنه‌رەكه‌ی كه‌لار، ئه‌م وه‌رزه خراپترین بارودۆخی هه‌یه، ته‌نها دۆڕان و یه‌كسانبوون به‌شیه‌تی، تا ئێسته سێ راهێنه‌ری گۆڕیوه، له‌گه‌ڵ ئه‌وه‌ش دا له ده گه‌ڕ هیچ بردنه‌وه‌یه‌كی نییه، ئه‌م هه‌فته‌یه‌ش سه‌لام عه‌زیزی كاپتن ماڵئاوای یه‌كجاره‌كی له یاریكردن كرد، راهێنه‌ریش وه‌لید مه‌روانی گۆڵپارێزی سه‌ره‌كی وه‌رزی ڕابردووی بۆ ئه‌م یارییه بۆ پێكهاته‌ی سه‌ره‌كی گه‌ڕاندۆته‌وه، شێروانه، ته‌نها 5 خاڵی هه‌یه له كۆتای ریزبه‌ندییه‌كه دێت.\nپێشمه‌رگه‌ی هه‌ولێر و دهۆك یاریی لوتكه ئه‌م گه‌ڕه ئه‌نجام ده‌ده‌ن\nدهۆك له یاریگه‌ی خۆی میوانداری پێشمه‌رگه‌ی هه‌ولێر ده‌كات، دهۆك بۆ ئه‌م یارییه ئاماده‌ن، هه‌رچه‌ند یاریزان جاسم حاجی پێكانی هه‌یه و ناتوانێت یاریی بكات، به‌ڵام ده‌یانه‌وێت بارودۆخی خراپی تیپه‌كه‌ی سه‌میر بابۆ بقۆزنه‌وه و ئه‌م یارییه‌ی لێ به‌رنه‌وه، دهۆك خاوه‌نی 12 خاڵه و خانه‌ی هه‌شته‌می گرتووه.\nپێشمه‌رگه‌ی هه‌ولێر، ئاستێكی ناجێگیری هه‌یه، یارییه‌ك باش و ئه‌وه‌ی تر خراپ، گه‌ڕی رابردووش گه‌وره‌ترین شكستی له‌م وه‌رزه له یاریگه‌ی خۆی تووشهات، كاتێك به سێ گۆڵی بێ وه‌ڵام به نه‌ورۆز دۆڕا، ئه‌م هه‌فته‌یه‌ش رێكار هاشم به‌هۆی پێكان یاریی ناكات و بارز سه‌رتیپیش یانه‌كه‌ی جێهێشتووه، به‌ڵام كاریگه‌رترین چه‌كی بۆ گه‌ڕاوه‌ته‌وه، كه حه‌مه ئیتۆی هێرشبه‌ری تیپه‌كه‌یه‌تی، پێشمه‌رگه‌ی هه‌ولێر له نۆ یاریی خاوه‌نی به 15 خاڵه له پله‌ی سێیه‌م دێت.\nنه‌ورۆز و هه‌ندرێن به‌یه‌كه‌وه یاریی ده‌كه‌ن\nنه‌ورۆز، له یاریگه‌ی خۆی میوانداری هه‌ندرێن ده‌كات، درێس سوور و سپییه‌كانی سلێمانی دوای گۆڕینی راهێنه‌ر ئێسته باشترین بارودۆخیان هه‌یه، به‌شێوه‌یه‌كی جیاواز له‌گه‌ڵ یونس سلێمانی راهێنه‌ر ده‌رده‌كه‌ون، ورده ورده به‌ره‌و پێشه‌نگ هه‌نگاو ده‌نێن، سوودمه‌ندترین تیپی گه‌ڕی رابردووبوون، جگه له‌وه‌ش له ڕووی پێكهاته‌وه ئه‌م وه‌رزه باشترین پێكهاته‌یان هه‌یه، به‌تایبه‌ت بوونی چه‌ند یاریزانیكی لاو، كه هه‌ر كاتێك ئه‌وان یاریی بكه‌ن سه‌رئێشه بۆ یانه‌كان دروستده‌كه‌ن، به‌ڵام بۆ ئه‌م گه‌ڕه كێشه‌یان هه‌یه به تایبه‌ت یاریی نه‌كردنی ئاراز كه‌لاری به‌رگری باڵی چه‌پ به‌هۆی كارتی زه‌رده‌وه، هه‌روه‌ها ئاكۆ نوری یاریزانی ناوه‌ڕاست به‌هه‌مان كێشه ناتوانێت یاری بكات، نه‌ورۆز 13 خاڵی هه‌یه و پله‌ی شه‌شه‌م به‌شیه‌تی.\nهه‌ندرێن، یه‌كێك له‌و تیپانه‌یه ته‌نها یه‌ك بردنه‌وه‌ی هه‌یه، به‌ڵام به 6 یه‌كسان بوون زۆرترین یه‌كسان بوونی هه‌یه، ئه‌م گه‌ڕه‌ش ئامانج ئه‌كره‌م، ئاماده ده‌بێت، كه پیشووتر پێكانێكی سووكی هه‌بوو، هه‌ندرێن له نۆ یاریی 9 خاڵی هه‌یه له پله‌ی ده‌یه‌م ده‌بینرێت.\nزێره‌ڤانی پێشوازی له هه‌ولێر ده‌كات\nیانه‌ی زێره‌ڤانی له یاریگه‌ی خۆی له دهۆك میوانداری هه‌ولێر ده‌كات، تیپه‌كه‌ی سلێمان ره‌مه‌زان بۆ ئه‌م یارییه ساز و ئاماده‌ن، چونكه هیچ یاریزانیكی نییه به‌هۆی پێكان و كارتی ره‌نگاو ره‌نگه‌وه یاریی نه‌كات، ته‌نها یه‌ك بردنه‌وه‌شیان هه‌یه، بۆیه ده‌یانه‌وێت له هه‌ولێر ببه‌نه‌وه و هه‌نگاوێك بچنه پێشه‌وه و له ناوچه‌ی مه‌ترسی دووربكه‌ونه‌وه، زێره‌ڤانی 8 خاڵی هه‌یه و له پله‌ی یازده‌یه‌م دێت.\nهه‌ولێر، به كۆمه‌ڵێ یاریزانی لاو باشترین ده‌ستپێكی هه‌بوو، به‌ڵام ئه‌مه دوو گه‌ڕه ناتوانێ بیباته‌وه، هه‌رچه‌ند چه‌ند یاریزانیكی له پێكهاته‌ی خولی عێراقی بانگهێشتكردووه، به‌ڵام تا ئێسته له چاوی هانده‌رانی هه‌ولێر و میژووه‌كه‌ی هه‌ولێری جاران نییه، له‌گه‌ڵ ئه‌وه‌شدا بارزان شێرزاد و ئیبراهیم ئه‌زوه‌ر به‌هۆی كارتی ره‌نگاوره‌نگه‌وه ناتوانن یاریی بكه‌ن، به‌ڵام خراپی زێره‌ڤانی له‌م وه‌رزه به ده‌رفه‌ت ده‌زانن تا ئه‌م یارییه‌ی لێ ببه‌نه‌وه، زه‌ردپۆشه‌كانی قه‌ڵا خاوه‌نی 13 خاڵن وپله‌ی حه‌وته‌م به‌شیانه.\nپیشمه‌رگه‌ی سلێمانی و زاخۆ ڕووبه‌ڕووی یه‌كتر ده‌بنه‌وه\nپێشمه‌رگه‌ی سلێمانی دوای زنجیره‌یه‌ك ئه‌نجامی خراپ، به‌ڵام گه‌ڕی رابردوو یه‌كه‌م بردنه‌وه‌ی له‌سه‌ر حسابی شێروانه تۆمار كرد، ئه‌و فشاره زۆره‌ی له‌سه‌ری بوو ڕه‌واندیه‌وه، بۆیه دیه‌وێت له ڕێگای زاخۆوه درێژه به بردنه‌وه‌كانی بدات، هه‌رچه‌نده كێشه‌ی له پێكهاته‌كه‌ی هه‌یه، چونكه له‌یس جه‌لیل له به‌رگری پێكانی هه‌یه، دیار عوسمان پێكانی هه‌یه، هه‌روه‌ها سیداد ئه‌حمه‌د به‌رگری چه‌پ و كارزان مسته‌فای هێرشبه‌ر به‌هۆی سێ كارتی زه‌رده‌وه یاریی ناكه‌ن، پێشمه‌رگه‌ی سلێمانی خاوه‌نی 6 خاڵه و پله‌ی دوازده‌یه‌می گرتووه.\nزاخۆ، ئه‌و تیپه‌ی به‌شێوازێكی به‌رگری و داخراو یاریی ده‌كات، جگه له‌وه‌ش له سه‌رەتای خوله‌وه كێشه‌ی داراییان هه‌یه، به‌ڵام ئه‌نجام و ئاستیان ناوه‌نده، له ده‌ره‌وه‌ی یاریگه‌ی خۆشیان باش ده‌رناكه‌ون، زاخۆ له نۆ یارییدا 3 بردنه‌وه و 3 دۆڕان و 3 یه‌كسانی هه‌یه، خاوه‌نی 12 خاڵه‌و له خانه‌ی نۆیه‌م ده‌بینرێت.\nسۆران ئه‌م گه‌ڕه یاریی ناكات و چاوه‌ڕوانه خاوه‌نی 15 خاڵه و له پله‌ی دووه‌می خوله‌كه دێت.


کۆمپانیاکانی Sony و Amazon و ژمارەیەکی دیکە بەژداری کۆنگرەی جیهانی مۆبایل ناکەن بە هۆی ڤایرۆسی کۆرۆناوە – کەی ئای تی ئێن\nڕۆژژمێری گووگڵ بە دیزاینی مەتێریاڵەوە لەسەر وێب نوێکرایەوە\n16 ئەپ و یاری Android بۆ ماوەیەکی کاتی بوونەتە خۆڕایی\nمایکرۆسۆفت نەخشەیەکی نوێی تایبەت بە ئامارەکانی ڤایرۆسی کۆرۆنا درووستکرد\nهواوەى بەفەرمى مۆبایلى Huawei P8 و P8maxـى ڕاگەیاند\nکانتار نوێترین ئامار دەربارەی فرۆشی مۆبایلە زیرەکەکان بڵاو دەکاتەوە\nڕەنگە مۆبایلی Nokia 9 PureView لە کۆنگرەی MWC ـدا نمایش بکرێت\nدەرکەوت کە بەشێکی نوێ لە یاری Fortnite بە ناوی Fortnite Chapter 2 ـەوە ڕادەگەیەندرێت\nبۆ دواجار iOS 9.3 بۆ ئایفۆن و ئایپاد و ئایپۆد بڵاوکرایەوە\nهەواڵ 10, شوبات 2020\nوا بڕیارە لەم مانگەدا گەورەترین کۆنگرەی تایبەت بە نمایشکردنی مۆبایلەکان بە ناوی کۆنگرەی جیهانی مۆبایل (Mobile World Congress) لە وڵاتی ئیسپانیا بەڕێوەبچێت. بەڵام کۆمپانیاکانی Sony و Amazon و ژمارەیەک کۆمپانیای بەناوبانگی دیکە ڕایانگەیاند کە بەژداری لە کۆنگرەکەدا ناکەن بە هۆی ڤایرۆسی کۆرۆناوە.\nلە چەند ڕۆژی پێشوودا، کۆمپانیاکانی LG و ZTE و Nvidia و Ericsson ڕایانگەیاندبوو کە بە هۆی ڤایرۆسی کۆرۆناوە بەژداری لە کۆنگرەی جیهانی مۆبایلدا ناکەن. ئەمڕۆش، کۆمپانیاکانی Sony و Amazon ڕایانگەیاند کە بە هۆی هەمان پاساوەوە بەژداری لە کۆنگرە گەورەکەی ساڵدا ناکەن.\nلە ڕاگەیاندراوێکی فەرمیدا، کۆمپانیای Sony ڕایگەیاندووە کە لەبەر خاتری سەلامەتی گیانی کڕیاران، هاوبەشان، میدیاکان و فەرمانبەران، بڕیاریاندا پاشگەز ببنەوە لە بەژداریکردن لە کۆنگرەی جیهانی مۆبایلی ئەمساڵدا.\nلە لایەکی دیکەوە، کۆمپانیای Amazon ـیش بە پێگەی TechCrunch ـی ڕاگەیاندووە کە بە هۆی ڤایرۆسی کۆرۆناوە، بڕیاریان داوە کە بەژداری لە کۆنگرەی جیهانی مۆبایلی ئەمساڵدا نەکەن.\nکۆمپانیای Amazon مێژوویەکی درێژی نییە لە بەژداریکردن لە کۆنگرەی جیهانی مۆبایلدا، بەڵام Sony، ساڵانە گرنگترین مۆبایلەکانی لە کۆنگرەکەدا نمایش دەکات و بایەخێکی تایبەتی هەیە بۆی. پێدەچێت کۆمپانیای Sony مۆبایلە نوێیەکانی Xperia بە شێوەی سەرهێڵ ڕابگەیەنێت لە جیاتی لە کۆنگرەکەدا.\nدوێنێ دامەزراوەی GSM، کە کۆنگرەی جیهانی مۆبایل (Mobile World Congress) ڕێکدەخات، ڕایگەیاند کە هەموو ڕێگەیەک دەگرنە بەر بۆ ڕێگری کردن لە بڵاوبوونەوەی ڤایرۆسی کۆرۆنا لە کۆنگرەکەدا، هەروەها ڕێگە بە گەشتیارانی شاری Hubei ـی چین نادرێت سەردانی کۆنگرەکە بکەن، ئەو شارەی کە ڤایرۆسەکەی تێدا سەری هەڵدا. هەروەها هەر کەسێکیش کە سەردانی چینی کردبێت بۆ بەر لە 14 ڕۆژ گەڕابێتەوە بۆ وڵاتەکەی، بە هەمان شێوە ڕێگەی پێ نادرێت بەژداری کۆنگرەکە بکات.\nوا بڕیارە کۆنگرەی کۆنگرەی جیهانی مۆبایل (Mobile World Congress) لە ڕێکەوتی 24 ـی ئەم مانگەدا لە شاری بەرشەلۆنەی ئیسپانیا بەڕێوەبچێت و ماوەی 3 ڕۆژ بخایەنێت.\nماوەی چەند ڕۆژێکە ڤایرۆسی جۆری 2019-nCoV لە خێزانی ڤایرۆسەکانی کۆرۆنا لە چەند ناوچەیەکی وڵاتی چین بڵاو بووەتەوە و تاوەکو ئێستا زیاتر لە 900 کەسی کوشتووە و هەزاران کەسیش تووشبوون لە ناوخۆی وڵاتەکەدا، هەروەها زیاتر لە 40,000 حاڵەتی تووشبوون لە سەرانسەری جیهاندا تۆمار کراوە. سەرەتای سەرهەڵدانی ڤایرۆسەکە لە شاری Wuhan ـی چینەوە بوو و بەردەوامە لە تەشەنەکردن لە ناوچە جیاوازەکانی جیهاندا.\nتاگەکان Amazon ئەمەزۆن china Coronaviruses Ericsson LG Mobile World Congress MWC 2020 Nvidia Sony ZTE سۆنی ڤایرۆسی کۆرۆنا کۆنگرە کۆنگرەی جیهانی مۆبایل مۆبایل هەواڵ


بەسەرپەرشتی كۆسرەت رەسوڵ، مەكتەبی سیاسی یەكێتی لەكۆبونەوەدایە\nبەسەرپەرشتی كۆسرەت رەسوڵ، جێگری یەكەمی سكرتێری گشتی، مەكتەبی سیاسی یەكێتی نیشتمانی كوردستان لەكۆبونەوەدا، بەپێی میدیای ئەو حزبە كۆبونەوەكە تایبەتە بە پشكەكانی یەكێتی لەكابینەی نۆیەمی حكومەتی هەرێمی كوردستان‌و گفتوگۆش لەسەر دۆخی هەرێم‌و عێراق‌و ناوچەكە دەكرێت.\nئاوێنە: ئەمرۆ "سێ شەممە" بۆ تاووتوێكردنی پشكەكانی یەكێتی لەكابینەی نوێی حكومەتی هەرێمی كوردستان‌و دۆخی هەرێمی كوردستان‌و عێراق‌و ئەو ئاڵۆزیانەی روی لەناوچەكە كردوە، مەكتەبی سیاسی یەكێتی لەبارەگای سەرەكی خۆی بەسەر پەرشتی كۆسرەت رەسوڵ عەلی لەكۆبونەوەدایە، كۆبونەوەكەی ئەمرۆ لەكاتێكدا دوێنی "دو شەممە" پارتی دیموكراتی كوردستان كۆی فەرمانبەرانی یەكێتی لەسەرۆكایەتی هەرێم گواستوەتەوە.\nلەكابینەی نۆیەمی حكومەتی هەرێم یەکێتی 10 وەزیر و 2 پۆستی باڵا و چەند بریکارێکی وەزیری بەرکەوتوە، بەڵام تا ئێستا یەكێتی بریاری كۆتایی لەسەر كاندیدكردنی "بێگەرد تاڵەبانی یاخود رێواز فایەق" نەداوە بۆ پۆستی سەرۆكی پەرلەمان، بۆچونێكیش لەناو ئەو حزبە دروست بوە كە پەیرەوی دو ساڵ بە دو ساڵ بكرێت بۆ پركردنەوەی پۆستی سەرۆكی پەرلەمانی كوردستان.


خوێندکارێکی دەستبەسەر کراو لە مەریوان، رەوانەی زیندان کرا\n15:08 - 11 رەزبەر 2714\nئاژانسی کوردپا: خوێندکارێکی دەستبەسەرکراوی کورد لە شاری مەریوان، پاش ٢٠ رۆژ دەستبەسەری لە ئیدارەی ئیتلاعات، رەوانەی زیندانی ئەو شارە کرا.\nبەپێی راپۆرتی ئاژانسی هەواڵدەریی کوردپا، فەرهاد شەفیع‌زادە، تەمەن ٢٨ ساڵ و خوێندکاری زانکۆی تەورێز، رۆژی رابردوو رێکەوتی ١٠ی رەزبەر، لەلایەن هێزە ئیتلاعاتییەکانەوە بۆ زیندانی ناوەندیی شاری مەریوان گوازرایەوە.\nفەرهاد شەفیع‌زادە، رێکەوتی ٢٠ی خەرمانانی ئەمساڵ لەلایەن هێزە ئیتلاعاتییەکانەوە لە شاری مەریوان دەستبەسەر کراو ماوەی ٢٠ رۆژ لە ئیدارەی ئیتلاعاتی شاری مەریوان لەژێر لێپێچینەوەدا بووە.\nفەرهاد شەفیع‌زادە رەوانەی زیندانی ناوەندیی شاری مەریوان کرا\nئەو خوێندکارە کوردە، تەمەنی ٢٨ ساڵ و کوڕی محەمەد و خەڵکی گوندی (دەل)ی سەربە شاری سەوڵاوا و دانیشتووی شاری مەریوانە، کە هێزە ئیتلاعاتییەکان کاتژمێر ١١ی شەو بە تەلەفۆنی هاورێیەکی ناوبراو بانگیان کردبوویە بەر درگای ماڵی خۆیان و لەوێ دەستبەسەریان کردووە.\nبە گوتەی سەرچاوەیەکی ئاگادار، هێزە ئیتلاعاتییەکان رۆژی رابردوو هاوکات لەگەڵ رەوانە کردنی ئەو خوێندکارە کوردە بۆ زیندانی ناوەندیی شاری مەریوان، پەروەندەکەشیان رەوانەی دادگای ئینقلابی ئەو شارە کردووە.\nهەتا ئێستا هۆکاری دەستبەسەر کرانی فەرهاد شەفیع‌زادە و ئەو تۆمەتانەی کە لەلایەن ئیدارەی ئیتلاعاتەوە دراونەتە پاڵی، بۆ بنەماڵە و کەسوکاری روون نەبۆتەوە و دادوەری لێکۆڵینەوەش بڕیاری ئازادکردنی ئەو خوێندکارە کوردەی بە دانانی بارمتە دەرنەکردووە.\nکۆمەڵە چێرۆکی "فڕین به لێواری دڕدۆنگی‌دا"لە نووسینی "عەلی سۆهرابی" چاپ و بڵاو کرایەوە\n10:44 - 23 سەرماوەز 2719


Sunday, 09.01.2019, 6:51\nھۆشەنگ سابیر جێگری بەرپرسی پاراستنی هەولێر، یەکێکە لە پیاوەکانی مەسرور بارزانی، کە ناسراوە بە هۆشەنگ کامێرا، چونکە ماوەی چەندین ساڵە کامێرای چاودێری وەکو کاری سیخوڕی بەسەر هاوڵاتیانەوە دادەنێت، هەروەها پێشیاری دەداتە پاراستن، بەتایبەتی خودی مەسرور بارزانی بۆ سیخوری کردن و کۆنترۆڵکردنی خەڵکی کوردستان، بۆیە لەو بوارەدا بۆ مەبەستی جیاجیا، ئەمانە خەریکی گەڕانن بە دوای تەکنەلۆژیای پێشکەوتوو، تا دەزگای پاراستن لە کارەکانیدا سەرکەوتوو بێت، نەک تەنیا بۆ هاوڵاتی، بەڵکو بۆ بەرپرسە باڵاکانی هەموو حیزبەکان، بە ئەندامانی پارتیشەوە، تەنانەت بۆ کاری قێزەون ئەم کامیرانەش بەکار دەهێنن و چاودێری بەسەر کەس و لایەنەکانەوە دەکەن.\nپاش ئەوەی لە ماوەی چەند مانگی رابردوو، کە بە فەرمی مەسرور بارزانی کراوە بە سەرۆکی حکومەت، ئیستا ئەم تەکنیک و میتۆدەی پاراستن دەگوازرێنەوە بۆ هەموو دائیرە و شوێنە فەرمییەکانی حکومەت، ئەوەتا ھۆشەنگ سابیر جێگری بەرپرسی پاراستنی هەولێر راسپێردراوە، تا لە ئیستاوە کامێرای چاودێر لە وەزارەتەکان دابنێت، کۆنترۆڵی گەورە تا بچوکی فەرمانبەران بکەن، بزانن کێ لە کاتی دەوامدا قسە دەکات، کێ دژیانە!؟ کامە کەس سەر خۆیان نییە، یان سەر بە باڵی نێچیرە؟ بە کوردی و بە کورتیی، هەر کەسێک لە کاتی دەوام و کاریشدا بچێتە تەوالێت، یان دەست بە ئاوبگەیەنێت، لەوێش لە ژێر چاودێرییدا دەبێت، تا کەس خاوەنی شەرواڵ و لباس و دەرپێی خۆی نەبێت، هەر کەسێک فزە بکات، ئەوا پاش سووکایەتیی و لێدانی جەسەدی و نەفسی، کەسایەتیی بە تەواویی دەشکێنن، وەکو ئەوەی بانگی دەکەن، ڤیدیۆکەی بۆ لێدەدەنەوە.\nئەوەی دەمەوێت بۆ هەمووانی ئاشکرا بکەم، ئیستا لە رۆژانی پشوودا، هەروەها (لە دوای دەوامیش) کە فەرمانبەران لە ماڵەوەن و دەوام ناکەن، بە فەرمانی مەسرور بارزانی، هۆشەنگ راسپێردراوە، تا خۆی و ستافەکەی لە هەموو ژوورەکاندا خەریکی دانانی کامێرای شاراوە بن، لە حاڵی حازردا و ئیستا لە سەرجەم وەزارەتەکان و بەڕێوەبەراییەتییە گشتییەکانەوە دەست پێ دەکات، ئەمەش دەستپێک و سەرەتایەکە، بۆ ئەوەی بزانن شێوازی کارکردن و کاری رۆژانەیان چۆن بەڕێ دەکەن!\nشایانی باسە ھۆشەنگ سابیر ئەو کەسە بۆگەن و پۆخڵەیە، کە ھەموو ژیانی بەسیخوری و پشت شکانی برادەر و ھاوڕێیەکانی خۆی دەست پێکردووە، لەوێوە بۆتە جێگای متمانەی مەسرور بارزانی، وەک زانیاریی سەرەتا بۆ ماوەی چەند ساڵێک بەڕێوەبەری مەکتەبی فازڵ میرانی بوو، کاری ناشرینی کۆمەڵایەتیی و بەدڕەوشتی بۆ دەکرد، وەکو دەستنیشانکردن و راوکردنی ژنان بۆ فازیل میرانی، لەھەمان کاتدا سیخوڕی پارستن بوو بە سەر خودی فازیل میرانییەوە، لەولاشەوە ڕاپۆرت و زانیاری لەسەر فازڵ میرانی دەدا بە پارستن، سەڕەڕای ئەوەی فازڵ میرانی زۆر باش بوو بۆی، بەڵام هۆشەنگ سابیر ڕۆڵێکی یەکجار زۆری ھەبوو لە سوککردنی فازڵ میرانی.\nلە کۆتاییدا داوا لە خوێنەران دەکەم، ئەم هەواڵە بە هەند وەربگرن و ئاگاداری خزم و کەسوکاری خۆیان بکەن، ئەوانەی فەرمانبەرن لە هەولێر بەتایبەتی لە وەزارەت و بەڕیوەبەرایەتییەکان، تا ئاگاداری خۆیان بن. ئەم زانییارییەش بۆ رێبین هەردی و شوان مەحمودە، کە پێیان وایە کەس کاک مەسرور ناناسێت و لە تارماییدا بووە، داوا دەکەن رێگەی پێ بدرێت، تا خۆی بناسێنێت، من ئەمانە دڵنیا دەکەمەوە، کە مەسرور چونکە بۆ خۆی کابرایەکی موخابەراتییە، حکومەتەکەشی هەر موخابەراتی دەبێت، ئەو چونکە بەرپرسی دەزگای پاراستن بووە و لەو بوارەدا ئەزمون و شارەزایی هەیە، بەو عەقڵەوە لە دەسەڵات و حکومەتدا مامەڵە دەکات، وا ئەمەش دەگوێزێتەوە بۆ ناو حکومەتەکەی و دەمێکە مەسرور بە رووتی لە بەر خۆردایە، بەڵام چاوی ئەوانەی وەکو رێبین هەردی و شوان محەمەد کوێر بێت، کە تەنانەت لەبەر رووناکییدا ناتوانن چاوی خۆیان بکەنەوە، بۆیە لەو رووناکیەشدا، راستییەکان نابینن، هەر وەک چۆن لە تارییکیدا دەنوون، ئاواش لە تاریکیدا دەنووسن.


هواوەی ژمارەیەکی پێوانەیی نوێ تۆمار دەکات لە فرۆشی مۆبایلەکانیدا – کەی ئای تی ئێن\nڕاپۆرت و توێژینەوەکان 27, ته‌مموز 2017\nهواوەی ئامارەکانی خۆی بۆ نیوەی یەکەمی ئەمساڵ بڵاوکردەوە و تیایدا هاتووە کە کۆمپانیا چینییەکە لەو ماوەیەدا ٧٣ ملیۆن مۆبایلی بەڕێ کردووەتە بازاڕەکانی جیهان، ئەمەش ژمارەیەکی پێوانەییە بۆ کۆمپانیاکە، لەو ماوەیەدا داهاتی کۆمپانیاکەش ٣٦٪ زیادی کردووە بە بەراورد بە پار.\nهواوەی لە ماوەی ئەو شەش مانگەدا ٨.٥ ملیۆن مەیت ٩ و مەیت ٩ پڕۆ و ٦ ملیۆن پی ١٠ و پی ١٠ پڵەسی بەڕێ کردووەتە بازاڕەکان(لە کاتێکدا زنجیرەی پی ١٠ نوێیە و لە تەواوی شەش مانگەکەدا بەردەست نەبووە)، هەر لە هەمان ماوەشدا ١ ملیۆن ئۆنەر ٩ و ١ ملیۆن نۆڤا ٢ و نۆڤا ٢ پڵەس بەڕێ کراونەتە بازاڕەکان سەرەڕای ئەوەی زۆر نوێن.\nبە بەراورد بە پار ژمارەی مۆبایلە بەڕێ کراوەکان بە ڕێژەی ٢٠.٦٪ زیادی کردووە و داهاتی کۆمپانیاکە گەیشتووەتە ١٥.٤ ملیار دۆلار، بەڵام هواوەی هێشتا لەم ژمارانە ڕازی نییە و دەیەوێت لە ماوەی ٣ ساڵی داهاتوودا ٣٠-٤٠٪ی بازاڕی مۆبایلە زیرەکەکان لە چین داگیر بکات(لە ئێستادا ٢٢.١٪ی داگیر کردووە).\nتاگەکان ڕاپۆرت مۆبایل هەواڵ هواوەی